സാമൂഹ്യമാധ്യമങ്ങളില് ഉയര്‍ന്ന ഓരോ ചോദ്യങ്ങള്‍ക്കും മറുപടിയുമായി കരുണ മ്യൂസിക് നൈറ്റ് പ്രവര്‍ത്തകര്\nകരുണാ മ്യൂസിക് നൈറ്റുമായി ബന്ധപ്പെട്ട വിവാദങ്ങളില് തെളിവുകള് സഹിതം വിശദീകരണവുമായി അണിയറ പ്രവര്‍ത്തകര്. സാമൂഹ്യമാധ്യമങ്ങളില് ഉയര്‍ന്ന ഓരോ ചോദ്യങ്ങള്‍ക്കും ആക്ഷേപങ്ങള്‍ക്കും തെളിവുകള് സഹിതമാണ് അണിയറ പ്രവര്‍ത്തകര് വിശദീകരണം നല്‍കിയിരിക്കുന്നത്. കൊച്ചി മ്യൂസിക് ഫൗണ്ടേഷന്റെ ഔദ്യോഗിക ഫേസ്ബുക്ക് പേജിലൂടെയാണ് വിശദീകരണം നല്‍കിയിരിക്കുന്നത്.\nകൊച്ചി മ്യൂസിക് ഫൗണ്ടേഷന് ( കെഎംഎഫ്) പ്രസിഡന്റ് ബിജിബാല്, സെക്രട്ടറി ഷഹബാസ് അമന്, ജോയിന്റ് സെക്രട്ടറിമാരായ ആഷിക് അബു, സിതാര കൃഷ്ണകുമാര്, ട്രെഷറര് മധു സി നാരായണന്, ശ്യാം പുഷ്‌കരന് തുടങ്ങിയവരാണ് വിശദീകരണവുമായി രംഗത്തെത്തിയിരിക്കുന്നത്. വിശദീകരണത്തിന്റെ പൂര്‍ണരൂപം.\nഎന്താണ് കെഎംഎഫ്..? എന്താണ് കരുണ…?\n2020 മുതല് വര്‍ഷാ വര്‍ഷം രാജ്യാന്തര മ്യൂസിക് ഫെസ്റ്റിവല് നടത്തുക എന്ന ഉദ്ദേശത്തിലാണ് കെഎംഎഫ് രൂപംകൊള്ളുന്നത്. കൊച്ചിയെ ആര്‍ട്ടിസ്റ്റിക് ടൂറിസ്റ്റ് പ്ലേസ് ആക്കുകയാണ് ഉദ്ദേശം. ഇത് ഔദ്യോഗികമായി അറിയിക്കുന്നതിന് വലിയൊരു മ്യൂസിക് കണ്‍സേര്‍ട്ട് നടത്തണമെന്ന് ഉദ്ദേശിച്ചിരുന്നു. ഇതിന്റെ ഭാഗമായാണ് കരുണ സംഘടിപ്പിച്ചത്.\nമുഖ്യമന്ത്രിയുടെ ദുരിതാശ്വാസ നിധിയിലേക്ക് പണം സമാഹരിക്കുന്നതിന് എന്ന പേരില്ല പ്രോഗ്രാം നടത്തിയത്. കെഎംഎഫിന്റെ അനൗണ്‍സ്‌മെന്റ് പ്രോഗ്രാമായിരുന്നു. അതേസമയം ഇത് ഫണ്ട് റെയ്‌സിംഗ് പ്രോഗ്രാം ആണെന്ന് പറയുന്നതില് തെറ്റുമില്ല. കാരണം ടിക്കറ്റ് വരുമാനമായി ലഭിക്കുന്ന തുക ദുരിതാശ്വാസ നിധിയിലേക്ക് നല്‍കാമെന്ന് വാഗ്ദാനം ചെയ്തിരുന്നു. ഇത്തരത്തില് ഒരുപാട് മഹത്വമുള്ള പ്രോഗ്രാമായിരുന്നു കരുണ. പരിപാടി കലാകാരന്മാര് എന്ന നിലയില് വലിയ വിജയമായിരുന്നു. എന്നാല് സാമ്പത്തികമായി പരാജയവും.\nകെഎംഎഫിനും കരുണയ്ക്കുമെതിരെ ഇപ്പോള് നടക്കുന്ന വിവാദങ്ങള് അടിസ്ഥാന രഹിതമായ ആരോപണമാണ്. ഇതിന്റെ നിജസ്ഥിതി അന്വേഷിച്ച് യാഥാര്‍ത്ഥ്യം എല്ലാവരെയും ബോധ്യപ്പെടുത്തുന്നതിന് മുഖ്യമന്ത്രിയോട് അന്വേഷണത്തിന് ആവശ്യപ്പെട്ടിട്ടുണ്ട്.\nകരുണ വേദിയെപ്പറ്റി ഉയരുന്ന ചര്‍ച്ചകള്\nകരുണ നടത്താനുള്ള വേദിയായി ബോള്‍ഗാട്ടി പാലസിന്റെ ഗ്രൗണ്ടാണ് ആദ്യം നിശ്ചയിച്ചിരുന്നത്. പിന്നീട് കാലാവസ്ഥാ പ്രശ്‌നങ്ങള് കൊണ്ട് മേല്‍ക്കൂരയുള്ള ഒരു വേദി അന്വേഷിച്ചു. കടവന്ത്ര രാജീവ് ഗാന്ധി ഇന്‍ഡോര് സ്റ്റേഡിയമാണ് ഇതിനായി തെരഞ്ഞെടുത്തത്. ഇതിനായി സ്‌പോര്‍ട്‌സ് കൗണ്‍സില് ഭാരവാഹിയായ ജില്ലാ കളക്ടറെ സമീപിച്ചു. കളക്ടര്‍ക്ക് അപേക്ഷ സമര്‍പ്പിച്ചു. ഇതിന് മറുപടിയായി ഒന്നര ലക്ഷം രൂപ വാടകയും ജിഎസ്ടിയും മറ്റ് ചെലവുകളും അടക്കം നല്‍കണമെന്ന് മറുപടി നല്‍കി.\nഎന്നാല് ഇത്രയും വാടക കൊടുക്കാന് സാധിക്കാത്തതിനാല് പരിപാടിക്ക് മറ്റൊരു ഉദ്ദേശം കൂടിയുണ്ട്, മുഖ്യമന്ത്രിയുടെ ദുരിതാശ്വാസ നിധിയിലേക്ക് പണം നല്‍കുമെന്ന വിവരം അവരെ ബോധ്യപ്പെടുത്തുകയും കലാകാരന്മാര് എല്ലാം ഫ്രീയായി ആണ് പങ്കെടുക്കുന്നതെന്നും ബോധ്യപ്പെടുത്തുകയും ചെയ്തു. ഇതിന്റെ ഭാഗമായി വാടക ഇനത്തിലുള്ള ഒന്നര ലക്ഷം രൂപ ഒഴിവാക്കി. അതേസമയം മറ്റ് ചെലവുകള് കെഎംഎഫ് വഹിക്കുകയും ചെയ്തു.\nടിക്കറ്റ് വില്‍പനയുമായി ബന്ധപ്പെട്ട വസ്തുതകള്\nടിക്കറ്റ് കളക്റ്റര്, ബുക്ക് മൈ ഷോ എന്ന ആപ്ലിക്കേഷനുകള് വഴിയായി ആണ് ടിക്കറ്റുകള് ഓണ്‍ലൈനില് വിറ്റത്. അഞ്ഞൂറ്, ആയിരത്തി അഞ്ഞൂറ്, രണ്ടായിരത്തി അഞ്ഞൂറ്, അയ്യായിരം രൂപയുടെ ടിക്കറ്റുകളായിരുന്നു ഫൗണ്ടേഷന് വില്‍ക്കാന് തീരുമാനിച്ചിരുന്നത്. ഇതെല്ലാം കൂടി 908 ടിക്കറ്റുകളാണ് വിറ്റത്. അതില് നിന്നുള്ള വരുമാനം ഏഴ് ലക്ഷത്തി മുപ്പത്ത് അയ്യായിരത്തി അഞ്ഞൂറ് രൂപയാണ്. കൂടാതെ പരിപാടിയുടെ അന്ന് വൈകുന്നേരം കൗണ്ടറുകള് വഴിയായി ടിക്കറ്റുകള് വിറ്റവഴിയായി മുപ്പത്തി ഒന്‍പതിനായിരം രൂപയാണ്.\nടിക്കറ്റുകള് വിറ്റത് വഴിയായി മൊത്തത്തില് ലഭിച്ചത് ഏഴ് ലക്ഷത്തി എഴുപത്തി നാലായിരത്തി അഞ്ഞൂറ് രൂപയാണ്. അതില് നിന്ന് 18 ശതമാനം ജിഎസ്ടി, പ്രളയ സെസ് ഒരു ശതമാനം, ബാങ്ക് ചാര്‍ജ് രണ്ട് ശതമാനം ഇവയെല്ലാം കുറവ് വരുത്തിയ ശേഷം ആറ് ലക്ഷത്തി ഇരുപത്തൊന്നായിരത്തി തൊള്ളായിരത്തി മുപ്പത്തിയാറ് രൂപ ലഭിച്ചു. ഇത് റൗണ്ട് ചെയ്താണ് ആറ് ലക്ഷത്തി ഇരുപത്തി രണ്ടായിരം രൂപ മുഖ്യമന്ത്രിയുടെ ദുരിതാശ്വാസ നിധിയിലേക്ക് നല്‍കിയത്.\nRead More: കരുണാ മ്യൂസിക് നൈറ്റ്; 908 ടിക്കറ്റുകള് മാത്രമാണ് വിറ്റത്; തെളിവുകള് സഹിതം വിശദീകരണവുമായി സംഘാടകര്\nപറഞ്ഞതിലധികം കാണികള് പങ്കെടുത്തില്ലേ…?\nഇന്‍ഡോര് സ്റ്റേഡിയത്തിലാണ് പരിപാടി നടത്തിയത്. മൂന്ന് തട്ടുകളായി സ്റ്റേജ് അറേഞ്ച് ചെയ്താണ് പരിപാടി നടത്തിയത്. ഏകദേശം നാലായിരത്തില് താഴെ ആളുകളാണ് പരിപാടിയില് പങ്കെടുത്തത്.\n908 ടിക്കറ്റുകള്‍ക്ക് പുറമേ കോംപ്ലിമെന്ററി പാസുകള് നല്‍കിയിരുന്നു. ലൈബ്രറികള്, സാംസ്‌കാരിക സ്ഥാപനങ്ങള്, എംപിയുടെ ഓഫീസ്, കോളജുകള്, സുഹൃത്തുക്കള്, വിദ്യാര്‍ത്ഥികള് എന്നിങ്ങനെ കോംപ്ലിമെന്ററി ടിക്കറ്റുകള് നല്‍കിയിരുന്നു. രാഷ്ട്രീയ പാര്‍ട്ടികള്‍ക്കും നല്‍കിയിട്ടുണ്ട്. ഇതിന്റെയെല്ലാം എണ്ണം കൃത്യമായുണ്ട്.\nകലാകാരന്മാരുടെ കൂട്ടം എന്ന നിലയില് പരിപാടി വന് വിജയം ആയിരുന്നു. ഇത് ഒരു ഇമോഷണല് എക്‌സ്പ്രഷനാണ്. സാമ്പത്തിക പരാജയമായിരുന്നു എന്നത് വസ്തുതാപരമായിരുന്നു.\nസ്‌പോര്‍ട്‌സ് കൗണ്‍സിലിന്റെ കത്തിന് മറുപടി നല്‍കാത്തത് എന്തുകൊണ്ട്..?\nപണം ദുരിതാശ്വാസ നിധിയിലേക്ക് നല്‍കിയോ എന്ന് ആരാഞ്ഞ് ജനുവരി മൂന്നിന് കത്ത് അയച്ചിട്ടുണ്ട് എന്ന് സ്‌പോര്‍ട്‌സ് കൗണ്‍സില് കത്ത് അയച്ചിരുന്നുവെന്നാണ് അവര് പറയുന്നത്. എന്നാല് പ്രസിഡന്റ് എന്ന നിലയിലോ, പേഴ്‌സണലിയോ ഓഫീഷ്യലിയോ അങ്ങനെയൊരു കത്ത് ഞങ്ങള്‍ക്ക് ലഭിച്ചിട്ടില്ല. ടിവിയില് വാര്‍ത്തയായി വന്നപ്പോഴാണ് ഇക്കാര്യം അറിയുന്നത് പോലും.\nഎത്ര സ്‌പോണ്‍സര്‍മാര് ഉണ്ടായിരുന്നു…?\nപരിപാടിക്ക് സ്‌പോണ്‍സേഴ്‌സിനായി അലഞ്ഞിരുന്നു. ഒരുപാട് പേരെ സമീപിച്ചിരുന്നില്ല. രണ്ടോ മൂന്നോ സെലക്ടീവ് ആയിട്ടുള്ളവരെ മാത്രമാണ് സമീപിച്ചത്. നിര്‍ഭാഗ്യവശാല് സ്‌പോണ്‍സര്‍ഷിപ്പ് ലഭിച്ചില്ല. ഒരു പരസ്യബോര്‍ഡ് പോലും പരിപാടിയില് ഉണ്ടായിരുന്നില്ല. ഒരു വ്യവസായിയെ കണ്ടപ്പോള് അദ്ദേഹം ഇവന്റുകള്‍ക്ക് പരസ്യം നല്‍കാറില്ലെന്ന് അറിയിച്ചു. അന്‍പതിനായിരം രൂപ അദ്ദേഹം പരിപാടിക്കായി നല്‍കിയിട്ടുണ്ട്. ഇതും കൃത്യമായി കണക്കുകളില് ഉള്‍പ്പെടുത്തിയിട്ടുണ്ട്.\nRead More:കരുണ സംഗീത നിശാ വിവാദം; ആഷിഖ് അബുവിന്റെ മൊഴി എടുത്തു\nസ്‌പോണ്‍സര്‍ഷിപ്പ് ഇല്ലെങ്കിലും ടിക്കറ്റിലും മറ്റുമുള്ള ലോഗോകളെക്കുറിച്ച് ചോദ്യം ഉയര്‍ന്നിരുന്നു. ഇംപ്രസാരിയോ, പോപ്‌കോണ്, മീഡിയാ പ്രോ, റെഡ് എഫ് എം എന്നിവരെല്ലാം ഫ്രീയായി സഹകരിച്ചവരാണ്. അവരുടെ ലോഗോകളാണ് ടിക്കറ്റുകളില് വച്ചത്.\nഡിഡി കൊടുത്ത ഡേറ്റ്\nഇത്രയും നാള് പണം കൊടുക്കാതിരുന്നിട്ട് വിവാദം ഉണ്ടായപ്പോള് എന്തുകൊണ്ട് പണം നല്‍കി എന്ന ചോദ്യം ഉയര്‍ന്നിരുന്നു. മാര്‍ച്ച് 31 ന് മുന്‍പ് ദുരിതാശ്വാസ നിധിയിലേക്ക് പണം നല്‍കാമെന്നാണ് കളക്ടറെ അറിയിച്ചിരുന്നത്. ഇതിനിടയാണ് പണം കൊടുത്തിട്ടില്ലെന്ന് വിവരാവകാശ നിയമ പ്രകാരമുള്ള കത്തുമായി എത്തി ചിലര് കെഎംഎഫ് തട്ടിപ്പ് നടത്തുകയാണെന്ന് ആരോപിച്ചത്. പരിപാടിയുടെ സദുദ്ദേശത്തെ ബാധിക്കുമെന്നതിനാലാണ് പെട്ടെന്ന് പണം നല്‍കിയത്. തട്ടിപ്പുകാരാണെന്ന് പറഞ്ഞതിനാലാണ് പെട്ടന്ന് നല്‍കിയത്. മാര്‍ച്ച് 31 ന് മുന്‍പ് നല്‍കിയാല് മതിയായിരുന്നു.\nടിക്കറ്റ് വരുമാന തുക കൈയിലുണ്ടല്ലോ അത് നല്‍കിയാല് പോരെ എന്ന് ചോദിക്കുന്നവരുണ്ട്. ഇംപ്രസാരിയോ ആണ് പരിപാടി ചെയ്തത്. അവരുടെ അക്കൗണ്ടിലേക്കാണ് ടിക്കറ്റ് വരുമാനം വന്നത്. 19 ലക്ഷം രൂപയുടെ ബില്ലില് ആറ് ലക്ഷം രൂപ കുറച്ചിട്ട് 13 ലക്ഷം രൂപയുടെ ബില്ലാണ് അവര് തന്നത്. അങ്ങനെയാണ് സെറ്റില്‍മെന്റ് ചെയ്യേണ്ടത്. ഇത്തരത്തിലുള്ള ടെക്‌നിക്കല് ഇഷ്യൂ ആണ് ഇതിലുള്ളത്.\nRead More:കരുണ സംഗീത നിശാ വിവാദം: അന്വേഷണം അട്ടിമറിക്കാൻ സിപിഐഎം ശ്രമിക്കുന്നുവെന്ന് സന്ദീപ് വാര്യർ\nപരിപാടിക്ക് ആകെ ചെലവായത്..?\n23 ലക്ഷം രൂപ ഏകദേശം പരിപാടിക്കായി ചെലവായിട്ടുണ്ട്. ഇംപ്രസാരിയോ എന്ന ഇവന്റ്മാനേജ്‌മെന്റാണ് നടത്തിയിരിക്കുന്നത്. എല്ലാവരും ഫ്രീയായിട്ടാണ് സഹകരിച്ചതെങ്കിലും ചെലവുകള് ഇതിലും ഉണ്ട്. ഇംപ്രസാരിയോയുടെ സര്‍വീസ് ചാര്‍ജ് വാങ്ങിയിട്ടില്ല എന്നതാണ്, അതുപോലെ പലരും എന്നാല് ലേബര് ചാര്‍ജുകള് നല്‍കേണ്ടതുണ്ട്. എല്ലാ വിഭാഗത്തിലും ഇത്തരം ചാര്‍ജുകളുണ്ട്. ഡിസ്‌കൗണ്ടഡ് റേറ്റുകളാണ് പരിപാടികള് നടന്നത്. ഫ്രീ എന്നതിനര്‍ത്ഥം ലോജിക്കലി മനസിലാക്കേണ്ടതാണ്.\nജില്ലാ കളക്ടര് രക്ഷാധികാരിയാണോ..?\nഞങ്ങളുടെ പരിചയക്കുറവ് മൂലം ഉണ്ടായ തെറ്റാണത്. ജില്ലാ കളക്ടര് രക്ഷാധികാരിയല്ല. അതില് ഞങ്ങള് ക്ഷമ ചോദിക്കുന്നു. കളക്ടറോട് നേരിട്ട് ക്ഷമാപണം നടത്തിയിട്ടുണ്ട്. സംഘടനാ പാടവത്തിലെ കുറവ് കൊണ്ട് സംഭവിച്ചതാണിത്.\nStory Highlights: Karuna Music Night\nRead more on: Karuna Music Night\nകരുണ സംഗീത നിശ വിവാദം ; രാഷ്ട്രീയ മുതലെടുപ്പിനുള്ള ചിലരുടെ ഗൂഡാലോചനയായിരുന്നുവെന്ന് ആഷിഖ് അബു\nകരുണ സംഗീത നിശ വിവാദം; സംഘാടകർക്ക് ക്ലീൻ ചിറ്റുമായി ക്രൈം ബ്രാഞ്ച്\nകരുണ സംഗീത നിശ; സാമ്പത്തിക തട്ടിപ്പ് നടന്നിട്ടില്ലെന്ന് ക്രൈംബ്രാഞ്ചിന്റെ പ്രാഥമിക വിലയിരുത്തൽ\nകരുണ സംഗീതനിശ; ടിക്കറ്റിന്റെ കൗണ്ടര്‍ഫോയിലുകള് അന്വേഷണ സംഘത്തെ ഏല്‍പിച്ചു\nകരുണാ മ്യൂസിക് നൈറ്റ്; 908 ടിക്കറ്റുകള് മാത്രമാണ് വിറ്റത്; തെളിവുകള് സഹിതം വിശദീകരണവുമായി സംഘാടകര്\nകരുണ സംഗീത നിശാ വിവാദം; ആഷിഖ് അബുവിന്റെ മൊഴി എടുത്തു\nസംസ്ഥാനത്ത് സിബിഐയെ വിലക്കുന്നത് പരിഗണനയിൽ\nകൊവിഡ് ബാധിച്ച് മരിക്കുന്നവരുടെ മുഖം ബന്ധുക്കളെ കാണിക്കാന് തീരുമാനം\n‘യുഡിഎഫുമായി സഹകരിക്കാൻ താത്പര്യം’: പി സി ജോർജ്\nഇടുക്കി നെടുങ്കണ്ടത്ത് യുവാവിന് വെട്ടേറ്റു\nയുഡിഎഫ് പ്രവേശത്തിന് ഒരുങ്ങി പി.സി. തോമസ്\nടാറ്റാ ഗ്രൂപ്പ് നിര്‍മിച്ച് കൈമാറിയ കൊവിഡ് ആശുപത്രി പ്രവര്‍ത്തനം തുടങ്ങാത്തതില് പ്രതിഷേധം ശക്തം\n‘രാഹുൽ ഗാന്ധിയുടെ പുതിയ കണ്ടുപിടുത്തം’; പ്രചരിക്കുന്ന വിഡിയോയ്ക്ക് പിന്നിൽ [24 Fact Check]\nവാളയാറിൽ വിഷമദ്യമെത്തിച്ചത് കോൺഗ്രസെന്ന് സിപിഐഎം\nആത്മഹത്യാശ്രമം: കരമന ആറ്റില് ചാടിയ വിദ്യാര്‍ഥികളില് ഒരാള് മരിച്ചു\nഎറണാകുളത്ത് രണ്ട് കൊവിഡ് മരണം കൂടി


മണിപ്ലാന്റ് വീടിനുള്ളിൽ വച്ചാൽ സമ്പത്തുണ്ടാകും!! സമ്പത്തിന് വാസ്തുശാസ്ത്രം നിർദേശിക്കുന്നത് | 10 tips to attract wealth with vastu to your home - Malayalam Oneindia\nPublished: January 31 2018, 15:43 [IST]\nസ്വന്തമായി വീട് നിര്‍മിക്കുമ്പോൾ വാസ്തുു ഉള്‍പ്പെടെ ഒരു നൂറ് കാര്യങ്ങള് ശ്രദ്ധിക്കുന്നത് പതിവാണ്. മനസ്സമാധാനമുള്ള ജീവിതം, സമ്പത്ത്, സന്തോഷം എന്നിങ്ങനെയുള്ള കാര്യങ്ങളാണ് വീട് നിർ‍മിക്കുമ്പോൾ ശ്രദ്ധ ചെലുത്തുന്നത്. വാസ്തുു ശാസ്ത്ര പ്രകാരം ലോകം നിയന്ത്രിക്കുന്നത് സൂര്യന്, ഭൂമി, ചന്ദ്രന്, എന്നിങ്ങനെ ഒമ്പത് ഗ്രഹങ്ങളും കാന്തിക തരംഗങ്ങള്, പ‍ഞ്ചഭൂതങ്ങള് എന്നിവയാണ്. ഈ ഘടകങ്ങള് സ്വരച്ചേര്‍ച്ചോടെ പ്രവര്‍ത്തിക്കുമ്പോള് ജീവിത്തില് സമൃദ്ധിയുണ്ടാകുമെന്നും വാസ്തുു ശാസ്ത്രം ചൂണ്ടിക്കാണിക്കുന്നു. ഇവയുടെ അനുപാതം തെറ്റുന്നതോടെ ജീവിതത്തില് ദൗര്‍ഭാഗ്യങ്ങള് പ്രകടമാകുമെന്നാണ് വാസ്തുു ശാസ്ത്രം പറയുന്നത്. ജീവിതത്തില് ഭാഗ്യവും സമൃദ്ധിയും കൊണ്ടുവരുന്നതിനുള്ള ചില മാർഗ്ഗനിർദേശങ്ങൾ പരിശോധിക്കൂ.\nവടക്ക് ദിശയിൽ ഏത് നിറം\nവീടിന്റെ വടക്ക് ദിശയിൽ നീല നിറത്തിലുള്ള പെയിന്ററാണ് ചുവരിന് നൽകേണ്ടത്. ചുവപ്പിന്റെ വകഭേദങ്ങള് എന്നിവ നൽകുന്നത് ഒഴിവാക്കണം. അടുക്കള, ശുചിമുറി എന്നിവയ്ക്ക് വേണ്ടി പ്രത്യേകം സ്ഥലം മാറ്റിവയ്ക്കേണ്ടത് കുടുംബത്തിൽ സമ്പത്ത് എത്തുന്നതിന് വഴിയൊരുക്കുമെന്നാണ് വാസ്തുു ശാസ്ത്രം നിർദേശിക്കുന്നത്. ഇവിടെ ചവറ്റുകൊട്ട, വാഷിംഗ് മെഷീൻ, മിക്സർ - ഗ്രൈൻ‍ഡർ, ചൂല് എന്നിവ സൂക്ഷിക്കരുത്. അടുക്കളെ അഗ്നിയെ പ്രതിനിധീകരിക്കുന്നതാണ് അതിനാൽ തെറ്റായ സ്ഥാനങ്ങളിൽ സാധനങ്ങൾ സ്ഥാപിക്കുന്നത് വിപരീത ഫലങ്ങളുണ്ടാക്കും. ഇത് കരിയറിനെയും പണത്തിന്റെ ഒഴുക്കിനെയും പ്രതികൂലമായി തന്നെ ബാധിക്കുകയും ചെയ്യും.\nപച്ചനിറത്തിലുള്ള പാത്രത്തിൽ മണിപ്ലാൻറ് സൂക്ഷിക്കുന്നത് സമ്പാദ്യത്തിന് ഗുണം ചെയ്യുമെന്നാണ് വാസ്തുു ശാസ്ത്രം നിർദേശിക്കുന്നത്. വീടിന്റെ വടക്കുഭാഗത്ത് ഏതെങ്കിലും മൂലയിലാണ് ഇത് സ്ഥാപിക്കേണ്ടത്. സാമ്പത്തിനൊപ്പം വീട്ടിലുള്ളവരുടെ കരിയറിലും ഉയർച്ചകള് ഉണ്ടാക്കാൻ ഇത് സഹായിക്കുമെന്നാണ് വാസ്തുു ശാസ്ത്രം പറയുന്നത്.\nബാങ്ക് നിക്ഷേപത്തിന് അനുകൂലം\nവീടിന്റെ വടക്കുഭാഗത്തെ വാസ്തുുകേന്ദ്രം ബാങ്ക് നിക്ഷേപങ്ങളെയും സമ്പാദ്യങ്ങളെയും പരിപോഷിപ്പിക്കാൻ സഹായിക്കുന്നതാണ്. ഈ ഭാഗം കൃത്യമായി പരിപാലിക്കപ്പെടുന്നത് ബിസിനസില് ഉയരങ്ങള് കീഴടക്കാനും ജീവിത വിജയം നേടാനും സഹായിക്കും. വ്യക്തിഗത സംരംഭങ്ങളെ പരിപോഷിപ്പിക്കാന് ഇത് സഹായിക്കുമെന്നും സൂചിപ്പിക്കുന്നു.\nപണപ്പെട്ടികളിലും പണം സൂക്ഷിക്കുന്ന ഇടങ്ങളിലും കണ്ണാടികള് സൂക്ഷിക്കുന്നത് സമ്പത്തിന്‍റെ വരവിനെ പ്രോത്സാഹിപ്പിക്കുമെന്നാണ് വാസ്തുു ശാസ്ത്രം പറയുന്നത്. ബാത്ത് റൂമുകളില് പച്ചച്ചെടികളും ധാന്യങ്ങളും പക്ഷികളുടെ കുളിയും ഒരുക്കുന്നത് ശുഭസൂചകങ്ങളായാണ് കണക്കാക്കുന്നത്. എന്നാല് പൊട്ടിയ കണ്ണാടി, ഓടാത്ത വാച്ചുകള്, പ്രവര്‍ത്തിക്കാത്ത ഇലക്ട്രോണിക് ഉപകരണങ്ങള് എന്നിവ വീട്ടില് നിന്ന് നിര്‍ബന്ധമായും ഒഴിവാക്കണം.\nഒരു വീടിന്റെ മുൻവശവും മുൻ‍വാതിലുമാണ് വീട്ടിൽ സന്തോഷവും സമാധാനവും സമൃദ്ധിയും പ്രദാനം ചെയ്യും. ഇത് വ്യക്തികൾക്ക് സമൂഹത്തിൽ മതിപ്പുണ്ടാക്കുന്നതിനും സഹായിക്കും. ഇതോടെ നിങ്ങളെ ബാധിച്ചിട്ടുള്ള എല്ലാ പ്രശ്നങ്ങളും വിട്ടകന്ന് പോകുകയും ചെയ്യും. തെക്ക് പടിഞ്ഞ‍ാറ് ദിശയിൽ മുൻ‍വാതിൽ സ്ഥാപിച്ചാൽ വീട് കടത്തിൽ മുങ്ങുമെന്നാണ് വാസ്തുു ശാസ്ത്രം പറയുന്നത്. വടക്ക് ഭാഗത്ത് വാതിൽ സ്ഥാപിക്കുന്നത് പണവും കരിയറിൽ മികച്ച അവസരങ്ങളും ലഭിക്കുന്നനതിന് സഹായിക്കുമെന്നും വാസ്തുു പറയുന്നു. തെക്ക് ഭാഗത്ത് വീടിന്റെ പ്രവേശന കവാടം സ്ഥതിചെയ്യുന്നത് അനുകൂല ഫലങ്ങളാണുണ്ടാക്കുക.\nഎന്താണ് കുബേര മൂല?\nസാമ്പത്തിക തകര്‍ച്ചയുടെ പ്രധാന കാരണം വീടിന്‍റെ ദക്ഷിണ- പടിഞ്ഞാറ് ഭാഗമാണ്. കുബേര മൂല എന്നറിയപ്പെടുന്ന ഈ ഭാഗം സാമ്പത്തിന്‍റെ കേന്ദ്രമായാണ് വിശേഷിപ്പിക്കുന്നത്. ദക്ഷിണ ദിശയില് വടക്കിന് അഭിമുഖമായി നില്‍ക്കുന്ന ചുവരിലാണ് പണപ്പെട്ടി സ്ഥാപിക്കേണ്ടത്. വടക്ക് ഭാഗത്തേയ്ക്ക് തുറക്കുന്ന വാതിലുള്ള ലോക്കറാണ് അനിവാര്യം. വാസ്തുു പ്രകാരം കുബേര ദിശ എന്നാണ് ഇത് അറിയപ്പെടുന്നത്.\nശുചിമുറിയില് ചെടികള് വെച്ചാല് സംഭവിക്കുന്നത്\nനിങ്ങളുടെ ദൈനംദിന ചെലവുകള് കൈവിട്ട് പോകുന്നുണ്ടെന്ന് തോന്നിയാല് ഇത് തടയുന്നതിനായി ശുചിമുറിയില് ചെടികളും ധാന്യങ്ങളും വയ്ക്കുന്നത് നല്ലതാണ്. പണത്തിന്‍റെ ചോര്‍ച്ച തടയുന്നതിന് ഇത് സഹായിക്കും. ഇത് വീടിനുള്ളില് ഊര്‍ജ്ജം പ്രവഹിപ്പിക്കുന്നതിന് സഹായിക്കും.\nഅടുക്കള എവിടെ വേണം\nവീടിന്റെ അടുക്കള കിഴക്ക്, തെക്ക് അല്ലെങ്കില് തെക്ക്- കിഴക്ക് ദിശയിൽ നിർമിക്കുന്നതാണ് അനുയോജ്യം. ചുവപ്പിന്റെ പേസ്റ്റല് ഷേഡുകളാണ് അടുക്കളയ്ക്ക് അനുയോജ്യം. ഓറഞ്ച്, പിങ്ക് നിറങ്ങളും ഈ ഭാഗത്തിന് അനുയോജ്യമാണ്. സേഫ്, വർക്കിംഗ് ടേബിൾ, ഡ്രോയിംഗ് റൂം എന്നിവ വടക്കുഭാഗത്താണ് സ്ഥാപിക്കേണ്ടത്. ഇത് ആരോഗ്യവും സമ്പത്തും പ്രദാനം ചെയ്യുന്നതിന് സഹായിക്കും.\nപടിഞ്ഞാറ് ഭാഗത്ത് ഏത് നിറം\nവീടിന്റെ പടിഞ്ഞാറ് ഭാഗത്ത് വെള്ള, മഞ്ഞ നിറത്തിലുള്ള പെയിന്റുകളാണ് അനുയോജ്യം. ഭാഗത്ത് അലമാരകൾ വെയ്ക്കാനും സുരക്ഷിതമാണ്. ഈ ഭാഗം വൃത്താകൃതിയിൽ നിർ‍മിക്കുന്നതാണ് നല്ലത്. പടിഞ്ഞാറ്- തെക്ക് ദിശയാണ് കുടുംബത്തിൽ സമ്പാദ്യമെത്തിക്കുന്നതിന് സഹായിക്കുക. ഈ ഭാഗം എപ്പോഴും വൃത്തിയാക്കി സൂക്ഷിക്കേണ്ടത് അനിവാര്യമാണ്. പഠനത്തിന് ഈ ഭാഗം തിരഞ്ഞെടുക്കുന്നത് അനുയോജ്യമാണ്. പണം, വിലപിടിപ്പുള്ള വസ്തുുക്കൾ, ഇരുമ്പ് എന്നിവ ഈ ദിശയിൽ സൂക്ഷിക്കാം. ഇത് നിങ്ങളുടെ സമ്പാദ്യം സുരക്ഷിതമാക്കാന് സഹായിക്കും.\nമുന്‍വാതിലിന് മുമ്പില് തടസ്സങ്ങള് പാടില്ല\nവീടിന്‍രെ വടക്കുകിഴക്ക് ദിശയില് വെള്ളടാങ്ക് നിര്‍മിക്കുകയോ സ്ഥാപിക്കുകയോ ചെയ്യരുതെന്നാണ് വാസ്തുു നിര്‍ദേശിക്കുന്നത്. വീടിന്‍രെ കവാടം ഏതെങ്കിലും തരത്തിലുള്ള വയര്, കുഴി, മരക്കൊമ്പ് എന്നിവ കൊണ്ട് തടസ്സപ്പെടരുതെന്ന് വാസ്തുു ശാസ്ത്രം നിര്‍ദേശിക്കുന്നു. വടക്കുഭാഗത്തുനിന്ന് പോസിറ്റീവ് എനര്‍ജി പ്രവഹിക്കുന്നതിനാലാണ് ഇത്തരമൊരു നിര്‍ദേശം വാസ്തുു ശാസ്ത്രം നല്‍കുന്നത്.\nvastu home wealth cash sun air energy വാസ്തു mirror bird\nStory first published: Wednesday, January 31, 2018, 15:43 [IST]


അധിക എക‌്സൈസ‌് തീരുവ; കൊള്ളയടിച്ചത‌് അഞ്ചരലക്ഷം കോടി | Kerala | Deshabhimani | Sunday Sep 9, 2018\nഅധിക എക‌്സൈസ‌് തീരുവ; കൊള്ളയടിച്ചത‌് അഞ്ചരലക്ഷം കോടി\nമോഡി സർക്കാർ അഞ്ച് വർഷത്തിനിടെ പെട്രോൾ, ഡീസൽ എക്സൈസ് തീരുവ വർധിപ്പിച്ച‌് ജനങ്ങളിൽനിന്ന‌് കൊള്ളയടിച്ചത‌് അഞ്ചരലക്ഷം കോടിയിലേറെ രൂപ. നാല് വർഷംകൊണ്ട‌് 3,92,057 കോടി രൂപയാണ് അധികതീരുവയിലുടെ ജനങ്ങളിൽനിന്ന് ഊറ്റിയത്. ഇക്കൊല്ലം 1,69,250 കോടി രൂപയുടെ അധികവരുമാനവും പ്രതീക്ഷിക്കുന്നു. അഞ്ച‌് വർഷത്തിനിടെ മൊത്തം പത്ത‌് ലക്ഷം കോടി രൂപയാണ‌് എക‌്സൈസ‌് തീരുവയിലൂടെ കേന്ദ്രഖജനാവിലെത്തിയത‌്.\n2013‐14ൽ പെട്രോൾ‐ഡീസൽ തീരുവയിനത്തിൽ കേന്ദ്രത്തിന്റെ വരുമാനം 88,600 കോടി രൂപയായിരുന്നു. മോഡി സർക്കാർ അധികാരമേറ്റശേഷം രാജ്യാന്തരവിപണിയിൽ എണ്ണവിലയിടിഞ്ഞതിന്റെ സൗകര്യം മുതലെടുത്ത് തീരുവ അടിക്കടി വർധിപ്പിച്ചു. ഇതേതുടർന്ന് എക്സൈസ് തീരുവയിൽനിന്നുള്ള വരുമാനം 2014‐15ൽ 1,05,653 കോടി രൂപയും 2015‐16ൽ 1,85,958 കോടിയും 2016‐17ൽ 2,53,254ഉം 2017‐18ൽ 2,01,592 കോടിയുമാണ‌്. നടപ്പുസാമ്പത്തികവർഷം 2,57,850 കോടി രൂപയാണ‌് പ്രതീക്ഷിക്കുന്നത്.\n2014 ഏപ്രിലിൽ ഒരു ലിറ്റർ പെട്രോളിനുമേലുള്ള എക്സൈസ് തീരുവ 9.48 രൂപ മാത്രമായിരുന്നു. തീരുവ ഒമ്പത് പ്രാവശ്യം കൂട്ടിയതിനെതുടർന്ന് 21.48 രൂപയായി ഉയർന്നു. ഡീസൽ ലിറ്ററിന‌് 2014 ഏപ്രിലിൽ തീരുവ 3.65 രൂപയായിരുന്നെങ്കിൽ ഇപ്പോൾ17.33 രൂപയായി ഉയർന്നു. കഴിഞ്ഞവർഷം ഒക്ടോബറിൽ രണ്ട് രൂപ വീതം തീരുവ കുറച്ചു. പെട്രോൾ‐ഡീസൽ വില കുറച്ചാൽ എണ്ണക്കമ്പനികൾ പാപ്പരാകുമെന്ന സർക്കാർ വാദവും ശരിയല്ല. രാജ്യത്തെ എല്ലാ എണ്ണക്കമ്പനികളും വൻലാഭത്തിലാണ്. ഇന്ത്യയിലെ ഏറ്റവും വലിയ എണ്ണക്കമ്പനിയായ ഐഒസിക്ക‌് കഴിഞ്ഞ സാമ്പത്തികവർഷത്തെ അവസാനപാദത്തിൽ, 40 ശതമാനമാണ‌് ലാഭവർധന.\nഇക്കാലയളവിൽ മൊത്തം വരുമാനത്തിൽ 10 ശതമാനം വർധനയുമുണ്ടായി. 2016‐17ലെ അവസാന മൂന്നുമാസം 1,24,405 കോടി രൂപയായിരുന്നു വരുമാനമെങ്കിൽ കഴിഞ്ഞ വർഷം ഇതേകാലയളവിൽ വരുമാനം 1,36,980 കോടി രൂപയായി. പൊതുമേഖല എണ്ണകമ്പനികളുടെ ലാഭവിഹിതവും കേന്ദ്രസർക്കാരിന‌് ലഭിക്കുന്നുണ്ട്.


നെറ്റ്ഫ്‌ളിക്‌സ്, ആമസോണ് പ്രൈം എന്നീ ഒടിടി പ്ലാറ്റ്‌ഫോമുകളെ നിയന്ത്രിക്കാന് കേന്ദ്രം\nനെറ്റ്ഫ്‌ളിക്‌സ്, ആമസോണ് പ്രൈം എന്നീ ഒടിടി പ്ലാറ്റ്‌ഫോമുകളെ നിയന്ത്രിക്കാന് കേന്ദ്രം; നടപടി പരിഗണനയിലെന്ന് സുപ്രീംകോടതിയില്\n16 Feb, 2021, 12:04 pm\nഒടിടി പ്ലാറ്റ്‌ഫോമുകളായ നെറ്റ്ഫ്‌ളിക്‌സിനെയും ആമസോണ് പ്രൈമിനെയും നിയന്ത്രിക്കുന്നതിനായി ചില നടപടികള് പരിഗണനയിലുള്ളതായി കേന്ദ്രസര്‍ക്കാര്. സുപ്രീംകോടതിയിലാണ് കേന്ദ്രസര്‍ക്കാര് ഇക്കാര്യം അറിയിച്ചത്. എന്ത് നടപടിയാണുണ്ടാകുകയെന്ന് അറിയിക്കാന് ആറ് ആഴ്ചത്തെ സമയം കോടടി അനുവദിച്ചു.\nഒടിടി പ്‌ളാറ്റ്‌ഫോമുകളെ നിയന്ത്രിക്കണമെന്ന് പൊതു താല്‍പര്യ ഹര്‍ജിയുണ്ടായിരുന്നു. നിയന്ത്രിക്കുന്നതിനായി പ്രത്യേക സ്വയംഭരണാധികാര സ്ഥാപനം രൂപീകരിക്കണമെന്നും ഹര്‍ജിയില് ആവശ്യപ്പെട്ടിരുന്നു. ചീഫ് ജസ്റ്റിസ് എസ്.എ ബോബ്‌ഡെ,ജസ്റ്റിസുമാരായ എ.എസ് ബൊപ്പണ്ണ, വി.രാമസുബ്രഹ്‌മണ്യന് എന്നിവരടങ്ങിയ ബഞ്ചാണ് ഹര്‍ജി പരിഗണിക്കുന്നത്.\nപൊതുതാല്‍പര്യ ഹര്‍ജിയില് ആവശ്യപ്പെട്ട പ്രശ്‌നം പരിഹരിക്കാന് കേന്ദ്ര സര്‍ക്കാരിനെ സമീപിക്കാനായിരുന്നു കോടതി നേരത്തെ നിര്‍ദേശിച്ചത്. കഴിഞ്ഞ ഒക്ടോബര് 15ന് കേന്ദ്ര സര്‍ക്കാരിനും ഇന്‍ഫര്‍മേഷന് ആന്റ് ബ്രോഡ്കാസ്റ്റിംഗ് മന്ത്രാലയത്തിനും നോട്ടീസ് അയച്ചിരുന്നു.\nഒടിടി പ്‌ളാറ്റ്‌ഫോമുകളിലെ ഡിജിറ്റല് ഉള്ളടക്കങ്ങളെ പരിശോധിക്കാനോ കൈകാര്യം ചെയ്യാനോ നിയമമോ സ്ഥാപനങ്ങളോ ഇല്ലെന്നതായിരുന്നു പരാതി. പരിശോധനകളില്ലാതെയാണ് ജനങ്ങള്‍ക്ക് മുന്നിലെത്തുന്നതെന്നും ഹര്‍ജിയില് ചൂണ്ടിക്കാട്ടിയിരുന്നു.


സ്വകാര്യ നിക്ഷേപം ആകര്‍ഷിച്ചുകൊണ്ട് മാത്രമല്ല വികസനം; പ്രധാനമന്ത്രിയെ വേദിയിലിരുത്തി കേന്ദ്രസര്‍ക്കാരിനെ വിമര്‍ശിച്ച് മുഖ്യമന്ത്രി – Utharadesam\nFebruary 14, 2021 Published Time: 8:43 PM\nകൊച്ചി: വിവിധ പദ്ധതികളുടെ ഉദ്ഘാടനത്തിനായി കേരളത്തിലെത്തിയ പ്രധാനമന്ത്രി നരേന്ദ്ര മോദിയെ വേദിയിലിരുത്തി കേന്ദ്രസര്‍ക്കാരിനെ വിമര്‍ശിച്ച് മുഖ്യമന്ത്രി പിണറായി വിജയന്. സ്വകാര്യ നിക്ഷേപം ആകര്‍ഷിച്ചുകൊണ്ട് മാത്രമല്ല വ്യവസായ അഭിവൃദ്ധിയുണ്ടാക്കുന്നതെന്ന് വിമര്‍ശിച്ച മുഖ്യമന്ത്രി പൊതുമേഖലയെ ശാക്തീകരിച്ചു കൂടിയാണ് കേരളത്തിലെ വികസനം സാധ്യമാകുകയെന്നും പറഞ്ഞു.\nപ്രധാനമന്ത്രി നരേന്ദ്രമോദി പങ്കെടുത്ത ചടങ്ങില് ബി.പി.സി.എല് പദ്ധതിയെ പരോക്ഷമായി വിമര്‍ശിച്ചാണ് മുഖ്യമന്ത്രിയുടെ പ്രസംഗം. കൊച്ചിയില് ബി.പി.സി.എല്ലിന്റെ പ്രൊപിലിന് ഡെറിവേറ്റീവ് പെട്രോകെമിക്കല് പ്രോജക്ട് (പി.ഡി.പി.പി.) രാജ്യത്തിന് സമര്‍പ്പിക്കുന്ന ചടങ്ങിലാണ് മുഖ്യമന്ത്രിയുടെ പരാമര്‍ശം.\nകേന്ദ്ര സര്‍ക്കാരുമായി വികസന പ്രവര്‍ത്തനങ്ങളില് സഹകരിക്കാന് സംസ്ഥാന സര്‍ക്കാര് സജ്ജമാണെന്നും സമഗ്ര വികസനമാണ് കേരളത്തില് നടന്നുകൊണ്ടിരിക്കുന്നത്. അധികാരത്തിലെത്തിലേറിയതുമുതല് കഴിഞ്ഞ നാലര വര്‍ഷക്കാലമായി വ്യവസായ വളര്‍ച്ചയുണ്ടാക്കാനാണ് സംസ്ഥാന സര്‍ക്കാര് ശ്രമിച്ചത്. സ്വകാര്യമേഖലയില് നിന്നുള്ള നിക്ഷേപം മാത്രമല്ല ഇതിനായി ലക്ഷ്യമിടുന്നതെന്നും മുഖ്യമന്ത്രി കൂട്ടിചേര്‍ത്തു.\nരാജ്യത്തിന്റെ ആത്മനിര്‍ഭരതയിലേക്കുള്ള വഴിയാണ് കൊച്ചിയിലെ പുതിയ വികസന പദ്ധതികളിലൂടെ വഴി തുറന്നിരിക്കുന്നതെന്ന് പ്രധാനമന്ത്രി പറഞ്ഞു. തൊഴില് സൃഷ്ടിക്കുന്നതും വിദേശനാണ്യം ലഭിക്കുന്നതുമായ പദ്ധതിയാണിതെന്നും ‘സാഗരിക’ വിനോദ സഞ്ചാര മേഖലയുടെ വികസനത്തിന് കുതിപ്പേകുമെന്നും അദ്ദേഹം കൂട്ടിചേര്‍ത്തു. വിവിധ വികസന പദ്ധതികളാണ് കൊച്ചിയില് നടന്ന ചടങ്ങില് പ്രധാനമന്ത്രി നാടിന് സമര്‍പ്പിച്ചത്.\nപ്രണയത്തില് നിന്ന് പിന്‍മാറാന് വിസമ്മതിച്ച യുവാവിനെ ഇരുമ്പുവടി കൊണ്ട് തലക്കടിച്ച് കൊലപ്പെടുത്തി; മുഖ്യപ്രതി അറസ്റ്റില്, കൂട്ടുപ്രതികള് മുങ്ങി


news | ബിഹാറിൽ ആർജെഡിക്കു കനത്ത തിരിച്ചടി; അഞ്ച് എംഎൽസിമാർ പാർട്ടി വിട്ട് ജനതാദളിൽ (യു) - MarunadanMalayalee.com\nബിഹാറിൽ ആർജെഡിക്കു കനത്ത തിരിച്ചടി; അഞ്ച് എംഎൽസിമാർ പാർട്ടി വിട്ട് ജനതാദളിൽ (യു)\nJune 24, 202008:56 AM IST Permalink\nപട്‌ന: ബിഹാറിൽ ആർജെഡിക്കു കനത്ത തിരിച്ചടി. മുതിർന്ന നേതാവ് രഘുവംശ പ്രസാദ് സിങ് ഉപാധ്യക്ഷ പദവി രാജിവച്ചതും അഞ്ച് എംഎൽസിമാർ പാർട്ടി വിട്ടതുമാണ് ആർജെഡിയെ പ്രതിസന്ധിയിലാക്കിയിരിക്കുന്നത്. രാജിവച്ച എംഎൽസിമാർ ജനതാദളിൽ (യു) ചേർന്നതോടെ മുൻ മുഖ്യമന്ത്രി റാബ്‌റി ദേവിക്കു ലെജിസ്ലേറ്റീവ് കൗൺസിലിലെ പ്രതിപക്ഷ നേതൃസ്ഥാനവും നഷ്ടമായി. ലെജിസ്ലേറ്റീവ് കൗൺസിലിൽ എട്ട് അംഗങ്ങളുണ്ടായിരുന്ന ആർജെഡിക്ക് ഇനി3പേർ മാത്രം. എംഎൽസിമാരായ രാധാ ചരൺ ഷാ, സഞ്ജയ് പ്രസാദ്, ദിലീപ് റായി, കമർ ആലം, രൺവിജയ് കുമാർ സിങ് എന്നിവരാണു ആർജെഡി വിട്ടു ജെഡിയുവിൽ ചേക്കേറിയത്.\nഎൽജെപി മുൻ എംപി രമ സിങ്ങിനെ ആർജെഡിയിൽ എടുക്കാനുള്ള പാർട്ടി നേതൃത്വത്തിന്റെ തീരുമാനത്തിൽ പ്രതിഷേധിച്ചാണ് രഘുവംശ പ്രസാദ് സിങ് ഉപാധ്യക്ഷ സ്ഥാനം രാജിവച്ചത്. ആർജെഡിയുടെ സ്ഥാപക നേതാവ് രഘുവംശ പ്രസാദ്, കോവിഡ് രോഗബാധയെ തുടർന്ന് പട്‌നയിലെ എയിംസിൽ ചികിത്സയിലിരിക്കെയാണ് ഉപാധ്യക്ഷ സ്ഥാനത്തു നിന്നു രാജി പ്രഖ്യാപിച്ചത്.\nസംസ്ഥാനത്ത് കൂടുതൽ പേർക്ക് വാക്‌സിൻ വിതരണം ചെയ്യും; വാക്സിനേഷൻ കേന്ദ്രങ്ങൾ 249 ആക്കും; ആരോഗ്യ പ്രവർത്തകരുടെ വാക്സിനേഷൻ കഴിഞ്ഞാൽ അടുത്തത് കോവിഡ് മുന്നണി പോരാളികൾക്ക്


veer baal diwas modi ഡിസംബർ 26 'വീർ ബാൽ ദിവസ്' ആയി ആചരിക്കും: പ്രധാനമന്ത്രി മോദി\nഡിസംബർ 26 ‘വീർ ബാൽ ദിവസ്’ ആയി ആചരിക്കും: പ്രധാനമന്ത്രി മോദി\nഈ വർഷം മുതൽ ഡിസംബർ 26 ‘വീർ ബാൽ ദിവസ്’ ആയി ആചരിക്കുമെന്ന് പ്രധാനമന്ത്രി നരേന്ദ്ര മോദി. സാഹിബ്‌സാദേസിന്റെ (ഗുരു ഗോവിന്ദ് സിംഗിന്റെ മക്കൾ) ധീരതയ്ക്കും നീതിക്കായുള്ള അവരുടെ പോരാട്ടത്തിനുമുള്ള ആദരസൂചകമാണ് തീരുമാനമെന്ന് മോദി പറഞ്ഞു.\n“സാഹിബ്‌സാദ സൊരാവർ സിംഗ് ജിയും സാഹിബ്‌സാദ ഫത്തേ സിംഗ് ജിയും രക്തസാക്ഷിത്വം വരിച്ച അതേ ദിവസമാണ് വീർ ബാൽ ദിവസ്. ഈ രണ്ട് മഹാന്മാരും ധർമ്മത്തിന്റെ മഹത്തായ തത്വങ്ങളിൽ നിന്ന് വ്യതിചലിക്കുന്നതിന് പകരം മരണത്തെയാണ് തിരഞ്ഞെടുത്തത്. മാതാ ഗുജ്രി, ശ്രീ ഗുരു ഗോവിന്ദ് സിംഗ് ജി,4സാഹിബ്സാദുകൾ എന്നിവരുടെ ധീരതയും ആദർശങ്ങളും ദശലക്ഷക്കണക്കിന് ആളുകൾക്ക് ശക്തി നൽകുന്നു.” അദ്ദേഹം ട്വീറ്റ് ചെയ്തു.\n“ഇവർ ഒരിക്കലും അനീതിക്ക് മുന്നിൽ തലകുനിച്ചില്ല. എല്ലാവരെയും ഉൾക്കൊള്ളുന്നതും യോജിപ്പുള്ളതുമായ ഒരു ലോകമാണ് അവർ വിഭാവനം ചെയ്തത്. കൂടുതൽ ആളുകൾ അവരെക്കുറിച്ച് അറിയേണ്ടത് കാലഘട്ടത്തിന്റെ ആവശ്യമാണ്,” മറ്റൊരു ട്വീറ്റിൽ പറയുന്നു.\nStory Highlights : 26-to-be-observed-as-veer-baal-diwas\nരാജ്യത്ത് ഒമിക്രോൺ വ്യാപനം അതിരൂക്ഷം, ജാഗ്രത വേണമെന്ന് പ്രധാനമന്ത്രി\nകൊവിഡ് വ്യാപനം; സ്ഥിതിഗതികൾ പ്രധാനമന്ത്രി വിലയിരുത്തും, മുഖ്യമന്ത്രിമാരുമായി ചർച്ച


ഇരക്ക് വേണ്ടി പോരാട്ടം, ഒടുവിൽ അതെ കേസിൽ പ്രതിയായി അറസ്റ്റിലായി – malayalam daily\nഇരക്ക് വേണ്ടി പോരാട്ടം, ഒടുവിൽ അതെ കേസിൽ പ്രതിയായി അറസ്റ്റിലായി\nകണ്ണൂര്: ഇരക്ക് വേണ്ടി പോരാട്ടം ഒടുവിൽ അതെ കേസിൽ പ്രതിയായി അറസ്റ്റിലായി . പറശ്ശിനിക്കടവിലെ പെൺ കുട്ടിയെ കൂട്ടബലാത്സംഗം ചെയ്തവരെ അറസ്റ്റ് ചെയ്യണം എന്നാവശ്യപ്പെട്ട് ഡിവൈഎഫ്ഐ നടത്തിയ മാര്‍ച്ചില് പങ്കെടുത്ത ആളെ തന്നെ പറശ്ശിനിക്കടവ് പീഡന കേസിൽ പോലീസ് അറസ്റ്റ് ചെയ്തത് . ഡിവൈഎഫ്ഐ യൂണിറ്റ് സെക്രട്ടറിയായ നിഖിൽ സി തളിയിലിനെയാണ് പോലീസ് അറസ്റ്റ് ചെയ്തത് . ഇതു കൂടാതെ പൊലീസ് അന്വേഷണം തങ്ങളിലേക്ക് എത്തിയെന്ന് തിരിച്ചറിഞ്ഞതോടെ രാഷ്ട്രീയ സ്വാധീനം ഉപയോഗിച്ച് പൊലീസിനെ ഭീഷണിപ്പെടുത്താനും നിഖിലും സംഘവും ശ്രമിച്ചതായും അന്വേഷണത്തില് തെളിഞ്ഞു.\nഡിവൈഎഫ്ഐ യൂണിറ്റ് സെക്രട്ടറിയായ നിഖില് കേസില് അറസ്റ്റിലായതോടെ ഇയാള്‍ക്ക് പാര്‍ട്ടിയുമായി ബന്ധമില്ലെന്ന തരത്തില് പ്രചരണങ്ങള് ശക്തമായിരുന്നു. ഇവയുടെ മുനയൊടിക്കുന്നതാണ് ഇപ്പോള് പുറത്തു വരുന്ന ദൃശ്യങ്ങള്. കേസില് നിഖിലിനെ കൂടാതെ മറ്റൊരു സിപിഎം പ്രാദേശിക നേതാവ് കൂടി പൊലീസ് കസ്റ്റഡിയിലുണ്ട് എന്നും സൂചനയുണ്ട്. ഇയാളുടെ സഹായത്തോടെയാണ് നിഖില് പൊലീസിനെ ഭീഷണപ്പെടുത്താന് ശ്രമിച്ചതെന്നാണ് സൂചന.\nകേസില് നേരത്തെ അറസ്റ്റിലായവരെ കൂടാതെ പെണ്‍കുട്ടിയുടെ അച്ഛനടക്കം ഏഴുപേരുടെ അറസ്റ്റ് കൂടി ഇന്ന് പൊലീസ് രേഖപ്പെടുത്തിയിരുന്നു. നിഖിലിനെ കൂടാതെ ആന്തൂർ സ്വദേശി എം മൃദുൽ, വടക്കാഞ്ചേരി സ്വദേശി വൈശാഖ്, മാട്ടൂൽ സ്വദേശി ജിതിൻ, തളിയിൽ സ്വദേശികളായ സജിൻ, ശ്യാം എന്നിവരാണ് അറസ്റ്റിലായത്. ഇതോടെ ഈ കേസിൽ അറസ്റ്റിലായവരുടെ എണ്ണം പന്ത്രണ്ടായി.\nകേസില് അഞ്ച് പേരെയാണ് നേരത്തേ പൊലീസ് ആദ്യം അറസ്റ്റ് ചെയ്തിരുന്നത്. ആകെ 19 പേരാണ് പ്രതിപ്പട്ടികയിലുള്ളത്. കണ്ണൂര് സ്വദേശികളായ കെ വി സന്ദീപ്, സി പി ഷംസുദ്ദീന്, വി സി ഷബീര്, കെ വി അയൂബ് എന്നിവരെയും കൂട്ടബലാല്‍സംഗം നടത്തുന്നതിന് കൂട്ട് നിന്ന കുറ്റത്തിന് ലോഡ്ജുടമ കെ പവിത്രനെയും ആണ് അറസ്റ്റ് ചെയ്തത്. ഇവര്‍ക്കെതിരെ പോക്‌സോ ഉള്‍പ്പടെയുള്ള വകുപ്പുകളും ചുമത്തിയിട്ടുണ്ട്.\nഗുരുവായൂർ നഗരസഭ കൂടുംബശ്രീ സ്കൂൾ രണ്ടാം ഘട്ട പ്രവേശനോത്സവം\nകടപ്പുറത്തെ പൂഴിമണലിലെ കര നെൽകൃഷിക്ക് നൂറുമേനി


വേനല് അവധിക്ക് മൂന്ന് മാസം കൂടി; നാട്ടിലേക്കുള്ള വിമാന യാത്രാനിരക്കിൽ വന് വര്‍ധന | News in Malayalam\nവേനല് അവധിക്ക് മൂന്ന് മാസം കൂടി; നാട്ടിലേക്കുള്ള വിമാന യാത്രാനിരക്കിൽ വന് വര്‍ധന\nഅവധിക്കാലത്തു വിമാന ടിക്കറ്റ് നിരക്ക് റോക്കറ്റുപോലെ കുതിച്ചു കയറുന്നു. പുതുക്കിയ നിരക്ക് പ്രകാരം ദോഹ– കൊച്ചി യാത്രയ്ക്ക് റിട്ടേൺ ടിക്കറ്റ് ഉൾപ്പെടെ ഒരാൾക്ക് ഏറ്റവും കുറഞ്ഞത് 42,000 രൂപയാണ് ചിലവ്.\nLast Updated : Mar 16, 2018, 05:12 PM IST\n444 രൂപയ്ക്ക് വിമാന യാത്ര; പുതിയ വാഗ്ദാനവുമായി സ്‌പൈസ് ജെറ്റ് രംഗത്ത്\nയാത്രക്കാരുടെ ശ്രദ്ധയ്ക്ക്: വിമാനയാത്രയില് മോശമായി പെരുമാറിയാല് രണ്ടുവര്‍ഷം വരെ വിലക്ക്\nദോഹ: അവധിക്കാലത്തു വിമാന ടിക്കറ്റ് നിരക്ക് റോക്കറ്റുപോലെ കുതിച്ചു കയറുന്നു. പുതുക്കിയ നിരക്ക് പ്രകാരം ദോഹ– കൊച്ചി യാത്രയ്ക്ക് റിട്ടേൺ ടിക്കറ്റ് ഉൾപ്പെടെ ഒരാൾക്ക് ഏറ്റവും കുറഞ്ഞത് 42,000 രൂപയാണ് ചിലവ്.\nരണ്ട് ടിക്കറ്റുകള് വ്യത്യസ്തമായി ബുക്ക് ചെയ്താല് ദോഹ-കൊച്ചി യാത്രക്കുള്ള ഏറ്റവും കുറഞ്ഞ നിരക്ക് 18,858 രൂപയാണ്. ഓഗസ്റ്റ് 25നുള്ള കൊച്ചി– ദോഹ യാത്രയ്ക്കു 24,289 രൂപയാണ് ഏറ്റവും കുറഞ്ഞ നിരക്ക്.\nസാമാന്യം നല്ല വരുമാനമുള്ള കുടുംബത്തില് നിന്നുപോലും നാലംഗങ്ങള്‍ക്ക് ഒരുമിച്ച് നാട്ടില് പോകേണ്ടി വന്നാല് തന്നെ അത് വലിയ സാമ്പത്തിക ബാധ്യത സൃഷ്ടിക്കുമെന്ന് വ്യക്തമാണ്. പരമാവധി നേരത്തെ ടിക്കറ്റുകള് ബുക്ക് ചെയ്‌താല് ചിലവില് അല്പം ഇളവ് ലഭിക്കും. ജൂൺ 15 മുതൽ 20 വരെ ദോഹയിൽ നിന്നു കോഴിക്കോട്, കൊച്ചി, തിരുവനന്തപുരം വിമാനത്താവളങ്ങളിലേക്കു നേരിട്ടുള്ള വിമാനങ്ങൾക്ക് ശരാശരി 20,000 രൂപയാണ്. ദോഹ–കോഴിക്കോട് റൂട്ടിലാണു നിരക്ക് കൂടുതൽ.\nInternational flightsGulf Countriesയാത്രാനിരക്ക് വര്‍ദ്ധന\nVaccine എടുത്താൽ ക്വാറന്റൈൻ വേണ്ട; യുഎഇയിൽ പുതിയ കോവിഡ് ചട്ടം\nCovid-19: സ്കൂള് ബസുകളില് ഇനി 50ശതമാനം വിദ്യാര്‍ഥികള് മാത്രം\nTravel Ban: മാര്‍ച്ച് 31 മുതല് അന്താരാഷ്ട്ര വിമാന സര്‍വീസുകള് പുനരാരംഭിക്കാന് സൗദി\nKuwait: പ്രവാസികള് ശ്രദ്ധിക്കൂ, PCR സര്‍ട്ടിഫിക്കറ്റിന്‍റെ സാധുത 72 മണിക്കൂര് മാത്ര൦\nതാപനില പൂജ്യം ഡിഗ്രി സെല്‍ഷ്യസിന് താഴെ, തണുത്തുറഞ്ഞ് UAE\nസൗദി-ഖത്തര് വിമാന സര്‍വീസ് നാളെ മുതല്


സൂചികകൾ നേട്ടത്തിൽ; ഇന്ത്യൻ ഓവർസീസ് ബാങ്ക്, സെൻട്രൽ ബാങ്ക് ഓഫ് ഇന്ത്യ ഓഹരി വിലകൾ ഉയരുന്നത് എന്തുകൊണ്ട്? | stock market update\nസൂചികകൾ നേട്ടത്തിൽ; ഇന്ത്യൻ ഓവർസീസ് ബാങ്ക്, സെൻട്രൽ ബാങ്ക് ഓഫ് ഇന്ത്യ ഓഹരി വിലകൾ ഉയരുന്നത് എന്തുകൊണ്ട്?\nമിഡ്- സ്മോൾ ക്യാപ് ഓഹരികളും നേട്ടത്തിലാണ്\n|24 Nov 2021 5:58 AM GMT\nനേരിയ ഉയരത്തിൽ വ്യാപാരത്തുടക്കം. പിന്നീടു സാവധാനം ഉയർച്ച. ഇന്ന് ഓഹരി വിപണി പുൾബായ്ക്ക് റാലി മുന്നോട്ടു കൊണ്ടുപോകാൻ ശ്രമിക്കുകയാണ്. ഇടയ്ക്കു സൂചികകളുടെ കയറ്റം ദുർബലമായി. എങ്കിലും വീണ്ടും നല്ല നേട്ടത്തിലായി. 2000 ഓഹരികൾ ഉയരുമ്പോൾ 500 എണ്ണം മാത്രമാണ് ഇന്നു രാവിലെ താഴുന്നത്.\nബാങ്ക് - ധനകാര്യ ഓഹരികൾ മുന്നേറ്റത്തിനു നേതൃത്വം വഹിക്കുന്നു. മിഡ്- സ്മോൾ ക്യാപ് ഓഹരികളും നല്ല നേട്ടത്തിലാണ്. ഓയിൽ - ഗ്യാസ്, റിയൽറ്റി, ഫാർമ മേഖലകൾ ഉയരത്തിലാണ്. മെറ്റലുകൾ താഴാേട്ടു നീങ്ങി. അമേരിക്കൻ സൂചനകൾ ഐടി കമ്പനികളെ താഴോട്ടു തള്ളി.\nബാങ്കിംഗ് നിയമ ഭേദഗതി വരുന്ന പാർലമെൻ്റ് സമ്മേളനത്തിൽ പാസാക്കുമെന്നും തുടർന്ന് ഏതാനും ബാങ്കുകൾ സ്വകാര്യവൽക്കരിക്കുമെന്നും വീണ്ടും റിപ്പോർട്ട്. ഇതേ തുടർന്ന് ഇന്ത്യൻ ഓവർസീസ് ബാങ്ക് 13 ശതമാനവും സെൻട്രൽ ബാങ്ക് ഓഫ് ഇന്ത്യ 11 ശതമാനവും ഉയർന്നു. നേരത്തേ 28 രൂപയ്ക്കു മുകളിൽ എത്തിയിട്ടുള്ള ഈ ഓഹരികൾ ഇപ്പോൾ 22 രൂപയുടെ ചുറ്റുവട്ടത്താണ്.\nനിരക്കു വർധിപ്പിച്ചതിനെ തുടർന്ന് ഭാരതി എയർടെലിൻ്റെ റേറ്റിംഗ് മൂഡീസ് പോസിറ്റീവിലേക്ക് ഉയർത്തി. ഓഹരി ഇന്നു നേട്ടത്തിലാണ്. വോഡഫോൺ ഐഡിയയും (വിഐ) നിരക്കുകൂട്ടി. അവരുടെ ഓഹരിയും ഉയരത്തിലാണ്. റിലയൻസ് ജിയോ നിരക്കു വർധന ഇനിയും പ്രഖ്യാപിച്ചിട്ടില്ല.\nക്രൂഡ് ഓയിൽ വില വർധന ഒഎൻജിസിയുടെ വില നാലു ശതമാനം ഉയർത്തി. ഓയിൽ ഇന്ത്യ, ഐഒസി, എച്ച്പിസിഎൽ, ബിപിസിഎൽ തുടങ്ങിയവയും ഉയർന്നു.\nപേടിഎം ഓഹരി ഇന്ന് എട്ടര ശതമാനം ഉയർന്ന് 1600 രൂപയ്ക്കു മുകളിലായി.\nസ്വർണം ലോകവിപണിയിൽ 1793-1794 ഡോളറിലാണ്. കേരളത്തിൽ ഇന്നു പവന് 280 രൂപ കുറഞ്ഞ് 35,760 രൂപയായി. 16-ാം തീയതിയിലെ 36,920 രൂപയിൽ നിന്ന് 1160 രൂപ കുറവാണ് ഇന്നത്തെ വില.\nഡോളർ നിരക്ക് കൂടി. ഒൻപതു പൈസ നേട്ടത്തിൽ 74.51 രൂപയിലാണു ഡോളർ വ്യാപാരം തുടങ്ങിയത്.


കാത്തിരുന്ന പിറന്നാളാശംസ എത്തി, ലാലേട്ടന്റെ ആശംസയുമായി മമ്മൂട്ടി; സോഷ്യൽ മീഡിയയിൽ കുറിച്ചത് കണ്ടോ? - metromatinee.com Lifestyle Entertainment & Sports\nമലയാളത്തിന്റെ സൂപ്പര് സ്റ്റാര് മോഹൻലാൽ ഇന്ന് 62ന്റെ നിറവിലാണ്. മോഹന്‍ലാലിന് ജന്മദിനാശംകളുമായി മെഗാസ്റ്റാര് മമ്മൂട്ടി. മോഹന്‍ലാലിനൊപ്പമുള്ള ചിത്രം പങ്കുവച്ച് ‘പ്രിയപ്പെട്ട ലാലിന് ജന്മദിനാശംസകള്’ എന്ന് മമ്മൂട്ടി കുറിച്ചു.\nമോഹൻലാലിന് പിറന്നാൾ സമ്മാനമായി ഒരു വീഡിയോയാണ് പൃഥ്വിരാജ് പുറത്തിറക്കിയത്. പൃഥ്വിരാജ് സംവിധാനം ചെയ്ത് മോഹൻലാലും പൃഥ്വിരാജും അച്ഛനും മകനുമായി അഭിനയിച്ച ബ്രോഡാഡി എന്ന ചിത്രത്തിലെ ഡയറക്ടേഴ്സ് കട്ട് ആണ് വീഡിയോ. താരത്തിന് പിറന്നാൾ ആശംസ നേ‍ർന്നുകൊണ്ടാണ് പൃഥ്വി വീഡിയോ പങ്കുവച്ചിരിക്കുന്നത്.\nപിറന്നാൾ ആഘോഷിക്കുന്ന മോഹൻലാലിന്റെ ചിത്രങ്ങളും സോഷ്യൽ മീഡിയയിൽ പ്രചരിക്കുന്നുണ്ട്. ഖത്തറിൽ നിന്നുള്ള വീഡിയോ ശ്രദ്ധേയമാവുന്നത്. ഫാൻസ് പങ്കുവച്ച വീഡിയോയിൽ താരം കേക്ക് മുറിക്കുകയും പിന്നീട് അല്ലിയാമ്പൽ കടവിൽ എന്ന് തുടങ്ങുന്ന ഗാനം പാടുകയും ചെയ്യുന്നു. ഭാര്യ സുചിത്ര, സുഹൃത്തും നിർമ്മാതാവുമായ ആന്റണി പെരുമ്പാവൂ‍ർ, മറ്റ് സുഹ‍ൃത്തുക്കൾ എന്നിവ‍ർക്കൊപ്പമാണ് മോഹൻലാൽ കേക്ക് മുറിച്ച് പിറന്നാൾ ആഘോഷിച്ചിരിക്കുന്നതായി വീഡിയോയിൽ കാണുന്നത്.


ചതുർമുഖം ഗെറ്റപ്പിൽ മഞ്ജു;ഇത് ശെരിക്കും ക്യൂട്ട് ആയിട്ടുണ്ടന്ന് ആരാധകർ! - metromatinee.com Lifestyle Entertainment & Sports\nമഞ്ജു വേരിയർ ഏറ്റവും പുതിയായതായി അഭിനയിക്കുന്ന ചിത്രമാണ് ചതുർമുഖം.ഇത്രനാളും മലയാളക്കര കണ്ട മഞ്ജു വാര്യരിൽ നിന്ന് വ്യത്യസ്തമായ ഒരു കഥാപാത്രത്തെയാണ് പ്രേക്ഷകർ പ്രതീകഷിയൊക്കെയുന്നത്.ഇപ്പോളിതാ ചതുർമുഖം ഗെറ്റപ്പിലുള്ള ഒരു ചിത്രം പങ്കുവെച്ചിരിക്കുകയാണ് മഞ്ജു വാര്യർ.\nപിങ്ക് നിറത്തിലുള്ള സൽവാറിൽ സിമ്പിൽ ലുക്കിൽ നിലക്കുന്ന ചിത്രമാണിത്. മഞ്ജുവിന്റെ ചതുർമുഖം ഗെറ്റപ്പ് സോഷ്യൽ മീഡിയയിൽ വൈറലായിട്ടുണ്ട്. മികച്ച പ്രതികരണമാണ് ചിത്രത്തിന് ലഭിക്കുന്നത്. ചിത്രം പകർത്തിയതിന് രാഹുൽ സത്യനുളള കടപ്പാടും താരം നൽകിയിട്ടുണ്ട്.\nകമലഹാസനുമായി പ്രണയത്തിലോ? തുറന്ന് പറഞ്ഞ് പൂജ കുമാർ


കര്‍ണാടക തോല്‍വി; കോണ്‍ഗ്രസില് കൂട്ട രാജി; സിദ്ധരാമയ്യക്ക് പിന്നാലെ കെപിസിസി അധ്യക്ഷനും രാജിവെച്ചു - BIGNEWSLIVE | Latest Malayalam News\nബാംഗ്ലൂര്: കര്‍ണാടക തെരഞ്ഞെടുപ്പ് തോല്‍വിക്ക് പിന്നാലെ കര്‍ണാടക കോണ്‍ഗ്രസില് നേതാക്കളുടെ കൂട്ടരാജി. കോണ്‍ഗ്രസ് നിയമസഭ കക്ഷി നേതൃസ്ഥാനം സിദ്ധരാമയ്യ രാജിവെച്ചതിന് പിന്നാലെ കെപിസിസി അധ്യക്ഷന് ദിനേശ് ഗുണ്ടുറാവുവും രാജിവെച്ചു. ഇരുവരും പാര്‍ട്ടി അധ്യക്ഷ സോണിയ ഗാന്ധിക്ക് നല്‍കി രാജിക്കത്ത് നല്‍കി..\nതോല്‍വിയുടെ ധാര്‍മ്മിക ഉത്തരവാദിത്വം ഏറ്റെടുത്താണ് സിദ്ധരാമയ്യ രാജിവെച്ചത്. കര്‍ണാടകയില് 15 മണ്ഡലങ്ങളിലേക്ക് നടന്ന ഉപതെരഞ്ഞെടുപ്പില് 12 സീറ്റിലും ബിജെപി വിജയിച്ചിരുന്നു.2സീറ്റുകളില് മാത്രമാണ് കോണ്‍ഗ്രസിന് നേടാനായത്.\nകോണ്‍ഗ്രസ്-ജെഡിഎസ് സര്‍ക്കാരില് നിന്ന് മറുകണ്ടം ചാടിയ 13 വിമതരില് 11 പേരും വിജയിച്ചു. പന്ത്രണ്ട് സീറ്റിലും വിജയിച്ചതോടെ 222 അംഗ നിയമസഭയില് ബിജെപിയുടെ അംഗസംഖ്യ 117 ആയി.\nTags: Karnatakapcc presidentresign\nകര്‍ണാടക ബിജെപി ഭരണത്തിലേക്ക്? കുമാരസ്വാമി രാജിവെച്ചേക്കും; ഇന്ന് നിര്‍ണായക മന്ത്രിസഭായോഗം


'കുരങ്ങനെന്താ പൊലീസിന്‍റെ തലയില് കാര്യം'? വൈറലായി 'പേന്‍നോട്ട'ത്തിന്‍റെ വീഡിയോ\nUttar Pradesh, First Published 9, Oct 2019, 3:03 PM IST\nവീഡിയോയ്ക്ക് താഴെ ഉദ്യോഗസ്ഥന്‍റെ ക്ഷമയെ അഭിനന്ദിച്ച് കമന്‍റുകളും പ്രത്യക്ഷപ്പെട്ടു.\nലഖ്നൗ: മൃഗങ്ങളുടെ ചില പ്രവൃത്തികള് ഏറെ കൗതുകകരവും ചിരിയുണര്‍ത്തുന്നതുമാണ്. അത്തരത്തില് രസകരമായ ഒരു വീഡിയോയാണ് ഇപ്പോള് സോഷ്യല് മീഡിയയില് വൈറലാകുന്നത്. സംഗതി വേറൊന്നുമല്ല, ഒരാളുടെ തലയിലെ പേന് നോക്കുന്നതാണ്. പക്ഷേ പേന്‍നോക്കുന്നത് ഒരു വിരുതനായ കുരങ്ങനാണ്. ഇരിക്കുന്നതോ, പൊലീസ് ഓഫീസറുടെ തലയിലും!\nഉത്തര്‍പ്രദേശ് പൊലീസിലെ അഡീഷണല് സൂപ്രണ്ടായ രാഹുല് ശ്രീവാസ്തവയാണ് രസകരമായ ഈ വീഡിയോ ട്വിറ്ററില് പങ്കുവെച്ചത്. നിമിഷങ്ങള്‍ക്കകം വീഡിയോ ട്വിറ്ററില് വൈറലായി. വീഡിയോയ്ക്ക് താഴെ ഉദ്യോഗസ്ഥന്‍റെ ക്ഷമയെ അഭിനന്ദിച്ച് കമന്‍റുകളും പ്രത്യക്ഷപ്പെട്ടു.\nLast Updated 9, Oct 2019, 3:03 PM IST


സാംസൺ ആന്റ് സൺസ് ഫ്ളാറ്റ് തട്ടിപ്പ്: തങ്ങള്‍ക്ക് ഇ...\nസാംസൺ ആന്റ് സൺസ് ഫ്ളാറ്റ് തട്ടിപ്പ്: തങ്ങള്‍ക്ക് ഇതുവരെയും നീതി ലഭിച്ചില്ലെന്ന് ഫ്ലാറ്റ് നിവാസികള്\nSreehari | Wednesday, October 9, 2019 11:50 PM IST\nതിരുവനന്തപുരം: തങ്ങള്‍ക്ക് ഇതുവരെയും നീതി ലഭിച്ചില്ലെന്ന് സാംസൺ ആന്റ് സൺസ് ഫ്ളാറ്റ് തട്ടിപ്പിനിരായ ഫ്ലാറ്റ് നിവാസികള്. ഇതുവരെയും ഒരു തരത്തിലുള്ള സര്‍ക്കാര് ഇടപെടലുകളും ഈ കാര്യത്തില് ഉണ്ടായിട്ടില്ലെന്ന് ഫ്ലാറ്റ് നിവാസികള് പറയുന്നു.\nസബ് കലക്ടര് ആയിരുന്ന ദിവ്യ എസ് അയ്യര് ഈ വിഷയത്തിന് പരിഹാരമുണ്ടാക്കാം എന്ന് പറഞ്ഞിരുനെങ്കിലും തുടര്‍നടപടികള് ഒന്നും തന്നെ ഉണ്ടായില്ല. തിരുവനന്തപുരം മേയറോ വട്ടിയൂര്‍ക്കാവ് എം എല് എ വി മുരളീധരനൊ ഈ വിഷയത്തില് ഇടപെട്ടിട്ടില്ല.\nതിരുവനന്തപുരം നഗരത്തിന്റെ വിവിധ ഭാഗങ്ങളില് ഫ്ളാറ്റ് നിര്‍മ്മിച്ച് നല്‍കാമെന്ന് പറഞ്ഞ് കോടികളാണ് സാംസണ് ഗ്രൂപ്പ് തട്ടിച്ചത്. ഇത്തരമൊരു തട്ടിപ്പ് നടത്തിയതിന് സാംസണും മക്കളായ ജോണ് ജേക്കബ്, സാമുവേല്, മരുമകളും നടിയുമായ ധന്യ മേരി വര്‍ഗ്ഗീസ് എന്നിവരും അറസ്റ്റിലായിരുന്നു. തട്ടിപ്പ് കേസില് അറസ്റ്റിലായ കുടുംബം മാസങ്ങളോളം ജയില്‍വാസമനുഭവിക്കുകയും ചെയ്തിരുന്നു. പിന്നീട് പണം തിരികെ ലഭിക്കാത്തതിനെ തുടര്‍ന്ന് സാംസണ് ബില്‍ഡേഴ്സിന്റെ നിര്‍മ്മാണത്തിലിരിക്കുന്ന ഫ്ളാറ്റുകള്‍ക്ക് മുന്നില് പണം നല്‍കിയവര് സമരമാരംഭിച്ചിരുന്നു.\n2011ല് മരപ്പാലത്ത് നോവ കാസില് എന്ന ഫ് ളാറ്റ് നിര്‍മ്മിച്ചു നല്‍കാമെന്ന് പറഞ്ഞ് പലരില് നിന്നായി 40 ലക്ഷം രൂപ മുതല് ഒരു കോടി രൂപ വരെ കൈപ്പറ്റി എന്നാണ് കേസ്. പണി പൂര്‍ത്തിയാക്കി 2014 ഡിസംബറില് ഫ് ളാറ്റ് കൈമാറാമെന്ന് പറഞ്ഞിരുന്നെങ്കിലും ഫ് ളാറ്റ് നല്‍കാത്തതിനെ തുടര്‍ന്ന് പണം നല്‍കിയവര് പൊലീസില് പരാതി ല്‍കുകയായിരുന്നു.\nഫ്ലാറ്റ് നിര്‍മ്മിച്ചുനല്‍കാമെന്ന് കാണിച്ച് പണംതട്ടിയതിനുപുറമെ ഉയര്‍ന്ന പലിശ നല്‍കാമെന്ന് കാണിച്ച് നിക്ഷേപം സ്വീകരിച്ചതിനും പദ്ധതികളില് പങ്കാളിത്തം നല്‍കാമെന്ന് മോഹിപ്പിച്ച് പണം തട്ടിയതായും സാംസണ് ആന്‍ഡ് ബിള്‍ഡേഴ്സിനെതിരെ പരാതികള് ഉയര്‍ന്നിട്ടുണ്ട്.


'ഇന് റ്റു ദി ഡാര്‍ക്ക്‌നെസി’ന് സുവര്‍ണമയൂരം; മികച്ച നടൻ സു ഷോൺ ലിയു, നടി സോഫിയ സ്റ്റാഫി | in to the darkness bags golden peacock award at 51st iffi\nGoa, First Published Jan 24, 2021, 8:10 PM IST\n23 ഫീച്ചർ സിനിമകളും 20 നോൺ ഫീച്ചർ സിനിമകളുമാണ് പനോരമ വിഭാഗത്തിൽ ഉണ്ടായിരുന്നത്. മലയാളത്തിൽ നിന്ന് അഞ്ച് ഫീച്ചർ സിനിമകളും ഒരു നോൺ ഫീച്ചർ ചിത്രവും മേളയിൽ ഇടംനേടിയിരുന്നു.\n51ാമത് ഗോവ അന്താരാഷ്ട്ര ചലച്ചിത്ര മേളയിൽ ഡെന്‍മാര്‍ക്കില് നിന്നുള്ള ’ഇന് റ്റു ദി ഡാര്‍ക്ക്നെസ്’ മികച്ച ചിത്രത്തിനുള്ള സുവര്‍ണമയൂരം നേടി. ആന്‍ഡേന് റഫേനാണ് ചിത്രത്തിന്റെ സംവിധായകന്. 40 ലക്ഷം രൂപയും പ്രശസ്തി പത്രവും അടങ്ങുന്നതാണ് പുരസ്കാരം.\nമികച്ച സംവിധായകനുള്ള രജതമയൂരം പുരസ്‌കാരം ’ദി സൈലന്റ് ഫോറസ്റ്റ് ’ എന്ന തായ്‌വാനീസ് ചിത്രത്തിലൂടെ കോ ചെന് നിയെന് സ്വന്തമാക്കി. ഈ ചിത്രത്തിലെ അഭിനയത്തിന് സു ഷോൺ ലിയു മികച്ച നടനുള്ള പുരസ്‌കാരം നേടി. സോഫിയ സ്റ്റാഫിയാണ് മികച്ച നടിയായി തിരഞ്ഞെടുക്കപ്പെട്ടത്. ’ഐ നെവര് ക്രൈ’ എന്ന ചിത്രത്തിലെ അഭിനയത്തിനാണ് സോഫിയയ്ക്ക് പുരസ്കാരം ലഭിച്ചത്.\n15 ചിത്രങ്ങളാണ് മത്സരവിഭാഗത്തിൽ ഉണ്ടായിരുന്നത്. അര്‍ജന്റീനയില് നിന്നുള്ള സംവിധായകന് പാബ്ലോ സെസാറാണ് അന്താരാഷ്ട്ര ചിത്രങ്ങളുടെ ജൂറി അധ്യക്ഷന്. പ്രിയദര്‍ശന്, പ്രസന്ന വിതനഗെ (ശ്രീലങ്ക), അബൂബക്കര് ഷോകി (ഓസ്ട്രിയ), റുബയ്യാത്ത് ഹുസൈന്(ബംഗ്ലദേശ്) എന്നിവരും ജൂറി അംഗങ്ങളാണ്.\nമികച്ച നവാഗത സംവിധായകന് ’വാലന്റീനേ’ എന്ന ബ്രസീലിയന് ചിത്രത്തിലൂടെ കാസിനോ പെരേര സ്വന്തമാക്കി. ക്രിപാല് കലിത സംവിധാനം ചെയ്ത ബ്രിഡ്ജ്, കാമന് കാലെ സംവിധാനം ചെയ്ത ബള്‍ഡേറിയന് ചിത്രം ഫെബ്രുവരി എന്നീ ചിത്രങ്ങള് പ്രത്യേക ജൂറി പരാമര്‍ശം നേടി. എസിഎഫ്ടി യുനെസ്‌കോ ഗാന്ധിപുരസ്‌കാരം പാലസ്തീന് സംവിധായകന് അമീന് നയേഫ ഒരുക്കിയ 200 മീറ്റേഴ്‌സ് എന്ന ചിത്രത്തിനാണ് ലഭിച്ചത്.\nഹൈബ്രിഡ് രീതിയിലായിരുന്നു ഇത്തവണ മേള സംഘടിപ്പിച്ചത്. 2500 ഡെലിഗേറ്റുകൾക്ക് മാത്രമേ പ്രവേശനമുണ്ടായിരുന്നുള്ളൂ. അല്ലാത്തവർക്ക് ഓൺലൈനായി സിനിമ കാണാനും അവസരം ഉണ്ടായിരുന്നു. വിഖ്യാത സംവിധായ‌കൻ സത്യജിത്ത് റേയുടെ ജന്മശതാബ്ദിയോടനുബന്ധിച്ച് മേള അദ്ദേഹത്തിനായാണ് സമർപ്പിച്ചത്. ആകെ 224 ചിത്രങ്ങൾ പ്രദർശിപ്പിച്ചു.\nഡാനിഷ് സംവിധായകൻ തോമസ് വിന്റർബെർഗിന്റെ അനതർ റൗണ്ടായിരുന്നു ഉദ്ഘാടന ചിത്രം. 23 ഫീച്ചർ സിനിമകളും 20 നോൺ ഫീച്ചർ സിനിമകളുമാണ് പനോരമ വിഭാഗത്തിൽ ഉണ്ടായിരുന്നത്. മലയാളത്തിൽ നിന്ന് അഞ്ച് ഫീച്ചർ സിനിമകളും ഒരു നോൺ ഫീച്ചർ ചിത്രവും മേളയിൽ ഇടംനേടിയിരുന്നു.\nLast Updated Jan 24, 2021, 9:03 PM IST\nഇന് റ്റു ദി ഡാര്‍ക്ക്‌നെസ്


ബംഗാള് സ്വദേശി കഞ്ചാവുമായി പിടിയില് \nഹോം Pathanapuram ബംഗാള് സ്വദേശി കഞ്ചാവുമായി പിടിയില്\nബംഗാള് സ്വദേശി കഞ്ചാവുമായി പിടിയില്\nപത്തനാപുരം: പുന്നല ജംഗ്ഷന് സമീപത്ത് നിന്ന് കഞ്ചാവുമായി ബംഗാള് സ്വദേശി ആലംഗീറിനെ (26) നാട്ടുകാര് പിടികൂടി പൊലീസില് ഏല്‍പ്പിച്ചു. സംശയം തോന്നിയ നാട്ടുകാര് ഇയാളെ പിടികൂടി പരിശോധിച്ചപ്പോഴാണ് കഞ്ചാവ് പൊതികള് കണ്ടെടുത്തത്. തുടര്‍ന്ന് പൊലീസിനെ അറിയിക്കുകയായിരുന്നു. പൊലീസെത്തി നടത്തിയ പരിശോധനയില് ഇയാളില് നിന്ന് 340 ഗ്രാം കഞ്ചാവ് കണ്ടെടുത്തു. മലയോരമേഖലയിലെ അന്യസംസ്ഥാനക്കാര്‍ക്ക് വില്‍ക്കാനാണ് കഞ്ചാവ് കെുണ്ടുവന്നതെന്ന് ഇയാള് പൊലീസില് മൊഴി നല്‍കി. കോടതിയില് ഹാജരാക്കിയ പ്രതിയെ റിമാന്‍ഡ് ചെയ്തു.


സ്വര്‍ണ്ണവില ഉയര്‍ന്നു :: Janmabhumi Daily\nSaturday 17 September 2011 1:06 pm IST\nകൊച്ചി: സ്വര്‍ണവിലയില് ഉയര്‍ച്ച. പവന് 280 രൂപ വര്‍ധിച്ച് 20,800 രൂപയിലെത്തി. ഗ്രാമിന് 35 രൂപ ഉയര്‍ന്ന് 2,600 രൂപയിലാണ് ഇന്ന് വ്യാപാരം നടക്കുന്നത്. അന്താരാഷ്ട്ര വിപണിയിലുണ്ടായ വിലവര്‍ധനവാണ് ആഭ്യന്തര തലത്തിലും പ്രതിഫലിച്ചത്. വെളളിയാഴ്ച പവന് 520 രൂപ ഇടിഞ്ഞിരുന്നു.അന്താരാഷ്ട്ര വിപണിയില് സ്വര്‍ണം ട്രോയ് ഔണ്‍സിന് 22.70 ഡോളര് ഉയര്‍ന്ന് 1,812.50 ഡോളറിലെത്തി\nസ്വര്‍ണ്ണവില പുതിയ റെക്കോഡില്


ബി.ജെ.പി.യുടെ പ്രചാരണത്തിന് ആര്.എസ്.എസ്. | RSS to steer BJP election campaign - Malayalam Oneindia\n14 min ago ഹരിയാണയിൽ ബിജെപിയും കോൺഗ്രസും തമ്മിൽ ഇഞ്ചോടിഞ്ച് പോരാട്ടമെന്ന് ഇന്ത്യാ ടുഡേ എക്സിറ്റ് പോൾ\nബി.ജെ.പി.യുടെ പ്രചാരണത്തിന് ആര്.എസ്.എസ്.\nതിരുവനന്തപുരം: വരുന്ന നിയമസഭാ തിരഞ്ഞെടുപ്പില് ബി.ജെ.പി. പ്രചാരണത്തിന്റെ ചുക്കാന് ആര്.എസ്.എസ്. ഏറ്റെടുത്തേക്കും.\nആര്.എസ്.എസ്സിന്റെയും ബി.ജെ.പി.യുടെയും സംസ്ഥാന നേതാക്കള് ചാലക്കുടിയില് യോഗം ചേര്‍ന്നാണ് ഇക്കാര്യം തീരുമാനിച്ചത്. അടിയന്തരാവസ്ഥയ്ക്കുശേഷം നടന്ന തിരഞ്ഞെടുപ്പുകളിലൊന്നും ആര്.എസ്.എസ്. വ്യക്തമായ ഒരു രാഷ്ട്രീയ നിലപാട് കൈക്കൊള്ളാത്ത സാഹചര്യത്തില് ഇപ്രാവശ്യത്തെ നിലപാട് തങ്ങള്‍ക്ക് ഗുണം ചെയ്യുമെന്ന പ്രതീക്ഷയിലാണ് ബി.ജെ.പി.\nകേരളത്തിലെ 140 നിയമസഭാ നിയോജകമണ്ഡലങ്ങളിലും സ്ഥാനാര്‍ത്ഥികളെ നിര്‍ത്തും. തിരഞ്ഞെടുപ്പുകാര്യങ്ങളെപ്പറ്റി ചര്‍ച്ച ചെയ്യാന് ബി.ജെ.പി. ജില്ലാ പ്രസിഡന്റുമാരുടെയും സംസ്ഥാന ഭാരവാഹികളുടെയും സംഘടനാ ചുമതല ഉള്ളവരുടെയും യോഗം ഞായറാഴ്ച തൃശ്ശൂര് ബി.ജെ.പി. ജില്ലാ കമ്മിറ്റി ഓഫീസില് ചേരുന്നതാണ്.\nഏതൊക്കെ മണ്ഡലങ്ങളില് മത്സരിക്കണമെന്ന കാര്യത്തില് ആര്.എസ്.എസ്സിന്റേതായിരിക്കും അവസാനവാക്ക്. മുപ്പതുമണ്ഡലങ്ങളില് മത്സരിച്ചാല് മതിയെന്നൊരു ചിന്താഗതിയുണ്ട്. അയ്യായിരത്തിലധികം വോട്ട് നേടിയ മണ്ഡലങ്ങളെന്ന നിലയ്ക്കാണ് 30 സ്ഥലങ്ങള് തിരഞ്ഞെടുക്കുന്നത്. എന്നാല് ബാക്കിവരുന്ന മണ്ഡലങ്ങളിലെ വോട്ടുകള് എന്തുചെയ്യും എന്നാണ് ഉയരുന്ന ചോദ്യം. വോട്ട് മറിച്ചുകൊടുത്തുവെന്ന ആരോപണം കേള്‍പ്പിക്കാന് ഇതിടവരുത്തും. ഇതൊഴിവാക്കാനാണ് എല്ലാ മണ്ഡലങ്ങളിലും സ്ഥാനാര്‍ത്ഥികളെ നിര്‍ത്താന് ആലോചിക്കുന്നത്. ഇരുമുന്നണികളേയും ഒരുപോലെ കാണുന്ന സമീപനമാണ് ഈ തിരഞ്ഞെടുപ്പില് സ്വീകരിക്കേണ്ടതെന്നും ചാലക്കുടിയോഗം തീരുമാനിച്ചു. അഞ്ച് മുതിര്‍ന്ന ആര്.എസ്.എസ്. നേതാക്കള് യോഗത്തില് ആദ്യവസാനം പങ്കെടുത്തു. സമാപനപ്രസംഗം നടത്തിയതും ആര്.എസ്.എസ്. നേതാവാണ്. വിമതരെന്ന് പറയപ്പെടുന്നവരും യോഗത്തില് സംബന്ധിച്ചു.\nതിരഞ്ഞെടുപ്പുചെലവിനുള്ള പണത്തിന്റെ മുഖ്യപങ്ക് പ്രാദേശിക അടിസ്ഥാനത്തില് സമാഹരിക്കാനാണ് ബി.ജെ.പി.യുടെ ഇത്തവണത്തെ തീരുമാനം. കേന്ദ്രത്തില് അധികാരത്തിലിരുന്നപ്പോള് തിരഞ്ഞെടുപ്പുചെലവുകള്‍ക്കുള്ള പണം പാര്‍ട്ടി നല്‍കുകയായിരുന്നു. ഇങ്ങനെ അണികളെ പണം നല്‍കി പഠിപ്പിച്ചതാണ് തിരുവനന്തപുരം ലോക്സഭാ ഉപതിരഞ്ഞെടുപ്പില് പാര്‍ട്ടിക്കുണ്ടായ തിരിച്ചടിക്ക് പ്രധാന ഹേതുവെന്ന് ബി.ജെ.പി. വിലയിരുത്തുന്നു.


അമ്പലപ്പുഴ ക്ഷേത്രത്തില് നിന്ന് കാണാതായത് നാലു പതക്കങ്ങള് :: Janmabhumi Daily\nഅമ്പലപ്പുഴ ക്ഷേത്രത്തില് നിന്ന് കാണാതായത് നാലു പതക്കങ്ങള്\nFriday 17 November 2017 12:53 am IST\nഅമ്പലപ്പുഴ: അമ്പലപ്പുഴ ശ്രീകൃഷ്ണ സ്വാമി ക്ഷേത്രത്തില് നിന്ന് കാണാതെ പോയത് നാല് പതക്കങ്ങളെന്ന് ദേവസ്വം വിജിലന്‍സ് റിപ്പോര്‍ട്ട്. എന്നാല് ഈ റിപ്പോര്‍ട്ട് ദേവസ്വം ബോര്‍ഡ് പൂഴ്ത്തി. ദേവസ്വം ബോര്‍ഡ് വിജിലന്‍സ് എസ്പി രതീഷ് കൃഷ്ണന്റെ മേല്‍നോട്ടത്തില് വിജിലന്‍സ് സെന്‍ട്രല് സോണ് ഓഫീസര് ടി.പി. ശ്രീകുമാര് തയ്യാറാക്കിയ റിപ്പോര്‍ട്ടിലാണ് ഞെട്ടിക്കുന്ന വിവരം. ഇതു വരെ ഒരു പതക്കം കാണാതെ പോയെന്നാണ് പറഞ്ഞിരുന്നത്. കഴിഞ്ഞ വിഷുദിനത്തലേന്നാണ് പതക്കം കാണാതായത് അധികൃതര് അറിയുന്നത്. വിവരം മറച്ചു വച്ചു. ഒരാഴ്ചയ്ക്കുശേഷമാണ് വിവരം ഭക്തരറിയുന്നത്. തുടര്‍ന്ന് പോലീസ് അന്വേഷണം ആരംഭിച്ചു അന്വേഷണങ്ങള്‍ക്കിടെ മെയ് 23 ന് രണ്ടു കാണിക്കവഞ്ചികളില് നിന്നായി പതക്കം തിരികെ ലഭിച്ചു. ഏപ്രില് അഞ്ചിനാണ് ദേവസ്വം വിജിലന്‍സ് എസ്പി രതീഷ് കൃഷണന് റിപ്പോര്‍ട്ട് ദേവസ്വം ബോര്‍ഡിനു കൈമാറിയത്. ഈ റിപ്പോര്‍ട്ടിലാണ് തിരുവാഭരണ രജിസ്റ്ററിലെ 26, 28, 29 നമ്പരുകളിലുള്ള പതക്കങ്ങള് സ്‌ട്രോങ് മുറിയില് നിന്ന് നഷ്ടപ്പെട്ടതായി പറഞ്ഞിരിക്കുന്നത്. കൂടാതെ ഏഴ് ഐറ്റത്തിലുള്ള പതക്കങ്ങളില് മാലകള് നഷ്ടപ്പെട്ടതായും റിപ്പോര്‍ട്ടില് പറയുന്നു. തുടരന്വേഷണം സ്റ്റേറ്റ് ടെമ്പിള് ആന്റി തെഫ്റ്റ് സ്‌ക്വാഡിന് കൈമാറണമെന്നും പതക്കങ്ങള് കാണാതെ പോയതിന്റെ ഉത്തരവാദിത്വമുള്ള അഡ്മിനിസ്‌ട്രേറ്റീവ് ഓഫീസര്‍ക്കെതിരെ നടപടി സ്വീകരിക്കണമെന്നും റിപ്പോര്‍ട്ടില് ശുപാര്‍ശയുണ്ട്. എന്നാല് വിജിലന്‍സ് എസ്പിയുടെ റിപ്പോര്‍ട്ടും ഇതിലെ ശുപാര്‍ശകളും ദേവസ്വം ബോര്‍ഡ് പൂഴ്ത്തിവച്ചിരിക്കുകയാണ്.\nഅമ്പലപ്പുഴ ക്ഷേത്രത്തില് നിന്ന് കടത്തിയ പഞ്ചസാരയും ശര്‍ക്കരയും പിടികൂടി\nഅമ്പലപ്പുഴ ക്ഷേത്രത്തില് ഇല്ലം നിറ ഇന്ന്\nശംഖുംമുഖത്ത് ലൈഫ് ഗാര്‍ഡിനെ കാണാതായത് കയ്യെത്തുംദൂരത്ത് നിന്ന്


FIR registered against ‘The Wire’ Editor Siddharth Varadarajan for ‘provocative’ tweet\n'ദി വയർ' എഡിറ്റർ സിദ്ധാർത്ഥ് വരധരാജനെതിരെയും കേസ്\nകർഷക സമരത്തിനിടെ മരിച്ച നവ്രീത് സിങ്ങിന്റെ മുത്തച്ഛനെ ഉദ്ധരിച്ച് തയാറാക്കിയ വാർത്ത പങ്കുവെച്ച ട്വീറ്റാണ് കേസിനാധാരം\nPublished on : 31 Jan, 2021 , 2:48 pm\nന്യൂഡല്‍ഹി: ട്രാക്ടര് റാലിയില് കര്‍ഷകന് കൊല്ലപ്പെട്ടതുമായി ബന്ധപ്പെട്ട വാര്‍ത്ത പങ്കുവച്ച 'ദി വയര്' എഡിറ്റര് സിദ്ധാര്‍ഥ് വരധരാജനെതിരെയും കേസ്. ഉത്തര്‍പ്രദേശിലെ രാംപുരിലാണ് കേസെടുത്തത്. ഐപിസി 153 -ബി, 505 (2) വകുപ്പുകളാണ് ചുമത്തിയിരിക്കുന്നത്.\nകർഷക സമരത്തിനിടെ മരിച്ച നവ്രീത് സിങ്ങിന്റെ മുത്തച്ഛനെ ഉദ്ധരിച്ച് തയാറാക്കിയ വാർത്ത പങ്കുവെച്ച ട്വീറ്റാണ് കേസിനാധാരം. ട്രാക്ടര് മറിഞ്ഞല്ല നവരീത് സിംഗ് മരിച്ചതെന്നും പോലീസ് വെടിവയ്പിലാണെന്നും കുടുംബം പറയുന്നു. ഈ വാര്‍ത്തയാണ് വരധരാജന് ട്വിറ്ററില് പങ്കുവച്ചത്.\nപോസ്റ്റ്മോര്‍ട്ടം റിപ്പോര്‍ട്ടില് മരിച്ച നവരീത് സിംഗിന്‍റെ ശരീരത്തില് വെടിയുണ്ട തുളച്ചുകയറിയതിന്‍റെ മുറിവുകള് കണ്ടെത്തിയതായി കുടുംബം പറയുന്നു.\nശശി തരൂരിനും രാജ്ദീപ് സർദേശായിക്കുമെതിരെ രാജ്യദ്രോഹകുറ്റം ചുമത്തി ഉത്ത‍ർപ്രദേശ് പൊലീസ് നേരത്തെ കേസെടുത്തിരുന്നു. ട്രാക്ടർ റാലിയുമായി ബന്ധപ്പെട്ട് സാമൂഹിക മാധ്യമങ്ങളിലെ പോസ്റ്റുകൾക്കെതിരെ ലഭിച്ച പരാതിയിലായിരുന്നു നടപടി. കാരവൻ മാഗസിന്റെ വിനോദ് കെ ജോസിനും റിപ്പോർട്ടർമാ‍ർക്കും എതിരെയും കേസെടുത്തിരുന്നു. 153 (എ), 153 ( ബി ) വകുപ്പുകളും, 124(എ), 120 വകുപ്പുകളായിരുന്നു ഇവർക്കെതിരെ ചുമത്തിയത്.\nരാജ്യദ്രോഹം, ക്രിമിനൽ ഗൂഢാലോചന, മതസ്പർദ്ധ വളർത്തൽ എന്നിങ്ങനെ 11 വകുപ്പുകളാണ് ഇവർക്കെതിരെ ചുമത്തപ്പെട്ടിട്ടുള്ളത്.


‘ഫെമിനിസ്റ്റ്’ എന്ന് സുബി സുരേഷ്|women|fims|manorama news|manorama online|malayalam news\nമനോരമ ലേഖകൻ June 06, 2021 11:26 AM IST\nഫെമിനിസത്തെ പരിഹസിക്കുന്ന രീതിയിൽ നടി സുബി സുരേഷിന്റെ സോഷ്യൽ മീഡിയ പോസ്റ്റ് വിവാദത്തിൽ. ഫെമിനിസ്റ്റ് എന്ന കുറിപ്പോടെ താരം പോസ്റ്റ് ചെയ്ത ചിത്രങ്ങളാണ് വിവാദമായത്. പോസ്റ്റ് സമൂഹമാധ്യമങ്ങളിൽ വലിയ രീതിയിൽ വിമർശിക്കപ്പെട്ടു.\nഫെമിനിസ്റ്റ് ലുക്കിനെ പരിഹസിച്ച് മുടി പൊക്കി കെട്ടി വച്ച് വലിയ കണ്ണടയും പൊട്ടും വലിയ മൂക്കുത്തിയും കറുപ്പ് നിറമുള്ള കുർത്തയും അണിഞ്ഞ് ഗൗരവഭാവത്തോടെയുള്ള ഫോട്ടോകളാണ് താരം പങ്കുവച്ചത്. ചിത്രങ്ങൾ സോഷ്യൽ മീഡിയയിൽ പങ്കുവച്ച് നിമിഷങ്ങൾക്കകം തന്നെ വൈറലാകുകയായിരുന്നു. താരത്തെ അനുകൂലിച്ചും പ്രതികൂലിച്ചും അഭിപ്രായപ്രകടനങ്ങളുമായി നിരവധി പേർ എത്തി. നിരവധി ഫോളവേഴ്സുള്ള താരത്തിന്റെ പ്രൊഫൈലിൽ നിന്നും ഇത്തരം ഒരു പോസ്റ്റ് വന്നത് ഖേദകരമാണെന്നാണ് ഭൂരിപക്ഷത്തിന്റെയും അഭിപ്രായം.\nഎന്താണ് ഈ ചിത്രം കൊണ്ട് ഉദ്ദേശിച്ചത് എന്ന ഒരാളുടെ ചോദ്യത്തിന് ‘ആ’ എന്നാണ് താരത്തിന്റെ മറുപടി. എത്രകാലം നിങ്ങൾ ഈ പൊതുബോധത്തെ തൃപ്തിപ്പെടുത്തി ജീവിക്കും എന്ന് ചോദിക്കുന്നവരും ഉണ്ട്. ഫെമിനിസത്തെ ട്രോളിയതിനെ ആഘോഷിക്കുന്നവരെയും കാണാം. പാർവതി തിരുവോത്തിനെ പോലയാകണ്ട. ഫെമിനിസ്റ്റാകാത്ത സുബിയെയാണ് ഇഷ്ടം എന്നും കമന്റ് ചെയ്തവരും ഉണ്ട്. സുബിയുടെ പോസ്റ്റിന്റെ സ്ക്രീൻ ഷോട്ടുകളാണ് സോഷ്യൽ മീഡിയയിൽ വ്യാപകമായി പ്രചരിക്കുന്നത്. വിവാദമായതിനെ തുടർന്ന് താരം പോസ്റ്റ് പിൻവലിക്കുയായിരുന്നു.\nEnglish Summary: Subi Suresh Social Media Post Against Feminism


ലോകത്തിലെ ഏറ്റവും അപകടകാരികളായ 10 പക്ഷികൾ - SEEK4S.COM\nEDUCATION / GK / INFO / SPECIAL\nപക്ഷികൾ അപകടകാരികളാണെന്നു പറഞ്ഞാൽ നിങ്ങൾ വിശ്വസിക്കുമോ. എന്നാൽ ചില പക്ഷികളെ നാം ഭയക്കേണ്ടതുണ്ട്. അപകടകാരികളിൽ വെച്ച് ലോകത്തിലെ ഏറ്റവും വലിയ ഏതാനും ചില കുറച്ചു പക്ഷികളെ കുറിച്ച് നമുക്ക് പരിചയപ്പെടാം. ഏറ്റവും കൂടുതൽ ആളുകൾ ആരാധിക്കുകയും ഇഷ്ടപ്പെടുകയും ചെയ്യുന്ന ജീവി ഏതാണെന്നു നിങ്ങൾ ചിന്തിച്ചിട്ടുണ്ടോ.എന്നാൽ ഇതിനുള്ള ഉത്തരം ഇന്ന് ആർക്കും അറിയില്ല.\nഎന്നാൽ മനുഷ്യർ ഏറ്റവും കൂടുതൽ ആരാധിക്കുകയും സ്നേഹിക്കുകയും ചെയ്യുന്ന ജീവി ഏതെന്നു ചോദിച്ചാൽ അത് പക്ഷിക്കൂട്ടങ്ങൾ തന്നെയാണ്.സൗന്ദര്യത്തിന്റെ കാര്യത്തിൽ പക്ഷികൾക്കല്ലാതെ മറ്റേതു ജീവിക്കാണ് ഇത്രയും അത്ഭുതപ്പെടുത്തുന്ന സൗന്ദര്യം ഉള്ളത്. പൊതുവെ പറക്കാൻ കഴിവുള്ള ഒരു ജീവി തന്നെയാണല്ലോ പക്ഷികൾ. ശരീരത്തിൽ നിറച്ചു തൂവലുകളും രണ്ടു കാലുമുള്ള അണ്ഡജങ്ങളാണ് പക്ഷികൾ. ശീതരക്തമുള്ള പക്ഷികൾ മുട്ടയിട്ടു പ്രതുല്പാദനം നടത്തുന്നു. പക്ഷങ്ങൾ അഥവാ ചിറകുകൾ ഉള്ളത് കൊണ്ടാണ് ഇവയെ പക്ഷികൾ എന്ന് വിളിക്കുന്നത്.ഇനി എതൊക്കെയാണ് ഭൂമിയിലെ അപകടകാരികളായ പക്ഷികൾ എന്ന് നോക്കാം.\nഅപകടകാരികളായ പക്ഷികളിൽ ഉൾപെടുത്താവുന്ന ഒരു പക്ഷി കൂട്ടമാണ് ചുവപ്പുവാലൻ പരുന്തുകൾ (red tayil hock). പക്ഷി വർഗ്ഗത്തിൽ വെച്ച് സമർത്ഥനും ബുദ്ധിമാനുമായ പക്ഷിയാണ് ഈ പരുന്തുകൾ. ഇവക്കു ഈ പേര് ലഭിക്കാൻ കാരണം ഇവയുടെ വാൽ ഭാഗത്തെ തൂവലുകളിലെ ഇരുണ്ട ചുവപ്പു നിറമാണ് ഇതിനു കാരണം. വലിപ്പം കൂടുതൽ ഉള്ളത് ആൺ പരുന്തുകളെക്കാൾ പെൺ പരുന്തുകൾക്കാണ്. കാലുകൾക്കു മഞ്ഞ നിറവും കണ്ണുകൾക്കു തവിട്ടു നിറവുമാണ്. അനേകം അടി ഉയരങ്ങളിലേക്ക് പറന്നെത്താൻ ഇവക്ക് കഴിയും.\nഅടുത്തതായി അപകടകാരിയായ മറ്റൊരു പക്ഷിയാണ് (falcon ) ഇരപിടിയൻ പക്ഷി. ഫാൽക്കോ ജെനിയാസിൽ പെട്ടതാണ് ഇ ഇരപിടിയൻ പക്ഷി. നാൽപ്പതു വർഗ്ഗങ്ങൾ തന്നെ ഈ ജെനസിൽ ഉണ്ട്. ഫാൽക്കണുകളെ ഉഷ്ണമേഖലാ പ്രദേശങ്ങളിലും വിധോഷ്ണ മേഖല പ്രദേശങ്ങളിലും അന്റാർട്ടിക്കാ വഴി ലോകത്താകമാനും മറ്റും ഭൗമ സാഹചര്യങ്ങളിലും കണ്ടുവരുന്നു. ഇവ വസിക്കുന്നത് വിശാലമായ പുൽ പ്രദേശങ്ങളിലും മരങ്ങളിലും ഇന്ത്യായിലും ദേശാടനം നടത്താറുണ്ട്.\nനാല്പത്തേഴു മുതൽ അമ്പത്തഞ്ചു സെന്റീ മീറ്റർ വരെ നീഇളമുള്ള ഇവർ സ്വന്തമായി കൂടുകൾ നിർമ്മിക്കുകയും മറ്റുള്ള പക്ഷികളുടെ കൂട് നശിപ്പിക്കുകയും ചെയ്യുന്നു. ഇനിയും അപകടകാരികളായ കൂടുതൽ പക്ഷികളെ കുറിച്ച് അറിയുവാൻ താഴെയുള്ള വീഡിയോ കണ്ടു നോക്കൂ.ഈ അറിവ് നിങ്ങക്ക് ഉപകാരപ്രദമായി എന്ന് തോന്നുകയാണെങ്കിൽ ഷെയർ ചെയ്‌തു നിങ്ങളുടെ കുട്ടുകാരിലേക്ക് കൂടെ എത്തിക്കു.\nTaggedTop 10 dangerous birds in the bird


മകരവിളക്ക് കാത്ത് ഭക്തർ: സന്നിധാനം ഭക്തിസാന്ദ്രം - themediasyndicate\nമകരവിളക്ക് കാത്ത് ഭക്തർ: സന്നിധാനം ഭക്തിസാന്ദ്രം\nസന്നിധാനം: മകരവിളക്ക് കാത്ത് ഭക്തർ . അയ്യപ്പ വിഗ്രഹത്തിൽ ചാർത്താനുള്ള തിരുവാഭരണവും വഹിച്ചുള്ള ഘോഷയാത്ര വൈകിട്ട് ശരംകുത്തിയിൽ എത്തും. തിരുവാഭരണം ചാർത്തിയുള്ള ദീപാരാധനയ്ക്ക് ശേഷം പൊന്നമ്പലമേട്ടിൽ മകരവിളക്ക് തെളിക്കും. സന്നിധാനത്ത് എട്ട് കേന്ദ്രങ്ങളിൽ മകരജ്യോതി ദർശനത്തിന് സൗകര്യം ഒരുക്കിയിട്ടുണ്ട്.\nതിരുവാഭരണഘോഷയാത്ര ശബരീപീഠം പിന്നിട്ടു. മകരവിളക്ക് നേരിട്ട് കാണാനുള്ള ഒരുക്കത്തിലാണ് ഭക്തർ. തിരുവാഭരണം ചാർത്തിയുള്ള ദീപാരാധനയും പിന്നീട് മകരവിളക്കും കാണാനുള്ള കാത്തിരിപ്പിലാണ് തീർഥാടകർ.\nഇന്ന് രാവിലെ പന്തളം വലിയ കോയിക്കൽ ക്ഷേത്രത്തിൽ നിന്നാണ് തിരുവാഭരണഘോഷയാത്ര തുടങ്ങിയത്. അട്ടത്തോട് നിന്ന് തുടങ്ങി ആറ് കിലോമീറ്റർ പിന്നിട്ട് വലിയാനവട്ടത്തേക്കും, അവിടെ നിന്ന് ചെറിയാനവട്ടത്തേയ്ക്കുമെത്തിയ ഘോഷയാത്ര നീലിമല കടന്ന് ശരംകുത്തിയിലെത്തിയിട്ടാണ് മരക്കൂട്ടത്തേയ്ക്ക് കയറുക. അവിടെ നിന്ന് എക്സിക്യൂട്ടീവ് ഓഫീസറും ദേവസ്വംബോർഡ് പ്രസിഡന്‍റും ഉൾപ്പടെയുള്ളവർ തിരുവാഭരണം ഏറ്റുവാങ്ങി കൊണ്ടുപോകും.\nപതിനെട്ടാം പടിയിലെത്തിയാൽ തന്ത്രി കണ്ഠര് രാജീവര്, മേൽശാന്തി വി എൻ വാസുദേവൻ നമ്പൂതിരി എന്നിവർ ചേർന്ന് ഏറ്റുവാങ്ങി ദീപാരാധനയ്ക്കായി നട അടയ്ക്കും. തിരുവാഭരണം ചാർത്തി വൈകിട്ട് 6.30യ്ക്കാണ് ദീപാരാധന. തുടർന്ന് പൊന്നമ്പലമേട്ടിൽ മകരവിളക്ക് തെളിക്കും.\nഇക്കൊല്ലം മകരസംക്രമപൂജയ്ക്കുള്ള മുഹൂർത്തം വൈകിട്ട് 7.52-നാണ്. കവടിയാർ കൊട്ടാരത്തിൽ നിന്ന് ദൂതൻ വഴി എത്തിച്ച അയ്യപ്പമുദ്രയിലെ നെയ്യാണ് വിഗ്രഹത്തിൽ അഭിഷേകം ചെയ്യുന്നത്. ഇതിനായി തിരുവാഭരണം അഴിച്ചുമാറ്റി വീണ്ടും ചാർത്തിയാണ് പൂജ നടത്തുക.\nവലിയാനവട്ടത്തും ചെറിയാനവട്ടത്തും പർണശാല കെട്ടി തിരുവാഭരണഘോഷയാത്ര വരുന്നത് കാണാൻ നിരവധി തീർഥാടകരാണ് കാത്തു നിന്നിരുന്നത്. കാനനപാതയിൽ ഇന്നലെ കാട്ടാനയുടെ ആക്രമണമുണ്ടായതിനാൽ വനം വകുപ്പിന് കൂടുതൽ ഉദ്യോഗസ്ഥരടക്കം തിരുവാഭരണഘോഷയാത്രയ്ക്ക് പൊലീസിനൊപ്പമുണ്ടായിരുന്നു. ഹിൽടോപ്പിൽ ഇത്തവണ മകരജ്യോതി ദർശനത്തിന് സൗകര്യമില്ല. അതിന് പകരം മറ്റ് താൽക്കാലികകേന്ദ്രങ്ങളിലാണ് മകരജ്യോതി ദർശനത്തിന് സൗകര്യമൊരുക്കിയിരിക്കുന്നത്.\nഉച്ചയ്ക്ക് രണ്ട് മണിയോടെ പമ്പയിൽ നിന്ന് സന്നിധാനത്തേക്ക് ഭക്തരെ കടത്തിവിടുന്നത് നിർത്തിയിട്ടുണ്ട്. ഉച്ചപൂജ കഴിഞ്ഞ് നട അടച്ചിരിക്കുകയാണ്. വൈകിട്ട് ആറരയ്ക്ക് തിരുവാഭരണം ചാർത്തി ദീപാരാധന കഴിയുംവരെ തീർഥാടകരെ പതിനെട്ടാം പടി കയറാൻ അനുവദിക്കില്ല.\nTags: മകരവിളക്ക് കാത്ത് ഭക്തർ\nഅഭിമന്യു വധം: കൊലയാളി സംഘത്തെ സംഘടിപ്പിച്ചത് ക്യാമ്പസ് ഫ്രണ്ട് സംസ്ഥാന സെക്രട്ടറി മുഹമ്മദ് റിഫ\nരേഷ്മ നിശാന്തും ഷാനില സജീഷും മലകയറാനെത്തി, നീലിമലയില് സംഘര്‍ഷം , അഞ്ചുപേര് കസ്റ്റഡിയില്


സംസ്ഥാനത്ത് ഇന്ന് വാരാന്ത്യ ലോക്ഡൗണില്ല – World Indian News\nസംസ്ഥാനത്ത് ഇന്ന് വാരാന്ത്യ ലോക്ഡൗണില്ല\nതിരുവനന്തപുരം: സംസ്ഥാനത്ത് ഇന്ന് വാരാന്ത്യ ലോക്ഡൗണില്ല. മൂന്നാം ഓണം ആയതിനാലാണ് ഈ ഞാറാഴ്ചയും ലോക്ഡൗണ് ഒഴിവാക്കിയത്. പക്ഷേ ടിപിആര് ഉയരുന്ന സാഹചര്യം സര്‍ക്കാര് ഗൗരവമായി കാണുന്നുണ്ട്. നാളെയാണ് അടുത്ത അവലോകനയോഗം ചേരുന്നത്. കൊവിഡ് നിയന്ത്രണങ്ങളിലെ മാറ്റം സംബന്ധിച്ച് ആലോചന നടക്കും.\nസംസ്ഥാനത്ത് ഇന്നലെ ടിപിആര് 17.73 ശതമാനമായി ഉയര്‍ന്നിരുന്നു. 87 ദിവസങ്ങള്‍ക്ക് ശേഷമാണ് ടിപിആര് 17ന് മുകളിലെത്തിയത്. 17,106 പേര്‍ക്കാണ് ഇന്നലെ കൊവിഡ് സ്ഥിരീകരിച്ചത്. ഇന്നലെയും പരിശോധന കുറഞ്ഞു. 96,481 സാംപിളുകളാണ് പരിശോധിച്ചത്. ഇന്നലെ 83 മരണങ്ങള് സ്ഥിരീകരിച്ചു. 20,846 പേര് രോഗമുക്തരായി.


Surya, Mohanlal, Amitabh Bachchan, Khandhar, Major Ravi, Kollywood, സൂര്യ, മോഹന്‍ലാല്, അമിതാഭ് ബച്ചന്, കാണ്ടഹാര്, മേജര് രവി, കോളിവുഡ് - Malayalam Filmibeat\nബച്ചനും ലാലിനുമൊപ്പം കാണ്ടഹാറിലേക്ക് സൂര്യയും\n| Published: Friday, February 19, 2010, 12:27 [IST]\nബിഗ് ബിയ്ക്ക് പിന്നാലെ കോളിവുഡ് സൂപ്പര്‍താരം സൂര്യയും മലയാളത്തിലേക്ക്. ബച്ചനും മോഹന്‍ലാലും ഒന്നിയ്ക്കുന്ന കാണ്ടഹാറിലൂടെ തന്നെയാണ് സൂര്യയും മോളിവുഡില് അരങ്ങേറ്റം കുറിയ്ക്കുന്നത്.\nമേജര് രവി സംവിധാനം ചെയ്യുന്ന ചിത്രത്തില് അഭിനയിക്കാന് സൂര്യ കരാറൊപ്പിട്ടു കഴിഞ്ഞു. മേജര് രവിയോട് കഥ പറയാന് ചെന്നൈയിലെത്താന് ആവശ്യപ്പെട്ട സൂര്യ കഥ കേട്ടയുടനെ സിനിമയ്ക്ക് വേണ്ടി ഡേറ്റ് നല്‍കുകയായിരുന്നു.\nകാണ്ടഹാറില് മോഹന്‍ലാല് അവതരിപ്പിയ്ക്കുന്ന കേണല് മഹാദേവന്റെ ബഡ്ഡിയുടെ വേഷമായിരിക്കും സൂര്യയുടേത്. കമാന്‍ഡോ ഓപ്പറേഷന് നേതൃത്വം നല്‍കുന്ന ഒരാളായിരിക്കും സൂര്യ.\nകാണ്ടഹാറിലേക്ക് ഇന്ത്യന് എയര്‍ലൈന്‍സ് വിമാനം റാഞ്ചിക്കൊണ്ടു പോയി യാത്രക്കാരെ ബന്ദികളാക്കി ഭീകരരെ മോചിപ്പിച്ച പശ്ചാത്തലത്തിലാണ് മേജര് രവി പുതിയ ചിത്രമൊരുക്കുന്നത്. ജൂണില് ചിത്രീകരണമാരംഭിയ്ക്കുന്ന ചിത്രത്തിന്റെ കഥയും തിരക്കഥയും ഒരുക്കുന്നത് സംവിധായകന് തന്നെയാണ്. ദില്ലി, മുംബൈ, ഉത്തരേന്ത്യന് മരുഭൂമികള് എ്‌നിവിടങ്ങളിലായി ചിത്രീകരിയ്ക്കുന്ന സിനിമയുടെ ചില ഭാഗങ്ങല് അഫ്ഗാനില് വെച്ച് ചിത്രീകരിയ്ക്കാനും പദ്ധതിയുണ്ട്.\nഭീകരര് റാഞ്ചിയ വിമാനത്തിലെ യാത്രക്കാരനായിരുന്ന ചെറുപ്പക്കാരന്റെ പിതാവിന്റെ റോളാണ് അമിതാഭ് ബച്ചന് അഭിനയിക്കുന്നത്. മൂന്ന് ഭാഷകളിലെ സൂപ്പര് താരങ്ങള് കാണ്ടഹാറില് ഒന്നിയ്ക്കുന്നതോടെ ഹിന്ദി, തമിഴ്, മലയാളം ഭാഷകളില് സിനിമ പുറത്തിറക്കാനുള്ള സാധ്യത കൂടിയാണ് മേജര് രവിയ്ക്കും കൂട്ടര്‍ക്കും ലഭിച്ചിരിയ്ക്കുന്നത്.\nRead more about: amitabh bachchan അമിതാഭ് ബച്ചന് കാണ്ടഹാര് കോളിവുഡ് മേജര് രവി മോഹന്‍ലാല് സൂര്യ khandhar kollywood major ravi mohanlal surya\nStory first published: Friday, February 19, 2010, 12:27 [IST]


‘കുതിരച്ചന്ദ്രന്‍റെ പ്രളയ വെളിപാടുകള്’ | Official Website | Joshy Mangalath\n“തനിക്കൊന്നും വേറെ ഒരു തൊഴിലുമില്ലേ? ഈ പ്രകൃതീം,പുല്ലും പൂടയുമൊക്കെയല്ലാതെ സിനിമയ്ക്കു പറ്റിയ വല്ലോ കഥേമായിട്ടു വാ, അപ്പൊ നോക്കാം, വെറുതെ സമയം കളയാന്.?.”\nജീവിതത്തില് ആദ്യമായെഴുതിയ ഒരു തിരക്കഥയുമായി ഏതാനും വര്‍ഷങ്ങള്‍ക്കു മുന്‍പ് ധനികനായ ഒരു സിനിമാ നിര്‍മ്മാതാവിന്‍റെ വീട്ടു പടിക്കല് നിന്നും ഹൃദയ വേദനയോടെ പുറത്തേക്ക് ഞാന് നടക്കുമ്പോള് തിരിഞ്ഞു നിന്നദ്ദേഹത്തോടൊന്നു പറഞ്ഞു:-\n“സാര് ഭൂമി എന്ന നമ്മള് നില്‍ക്കുന്ന ഈ പ്ലാറ്റ്ഫോം തകര്‍ന്നു കഴിഞ്ഞാല് പിന്നെ സിനിമയില്ല, കലയില്ല, രാഷ്ട്രീയമില്ല, മതമില്ല, സമൂഹമില്ല, മനുഷ്യന് തന്നെയില്ല. അതുകൊണ്ട് പ്രകൃതിയെ അങ്ങനെയങ്ങ് പുച്ഛിക്കേണ്ട സാര്..”\nഅദ്ദേഹമെന്നെ ദേഷ്യത്തോടെയൊന്നു നോക്കി.\nമനുഷ്യനും, പ്രകൃതിയും, ദൈവവുമായുണ്ടായിരുന്ന ആ പഴയ വിശുദ്ധ ബന്ധത്തെ ഒരു കുടുംബ കഥയിലൂന്നി പറയാന് ശ്രമിച്ച ‘കുതിരച്ചന്ദ്രന്’ എന്ന എന്‍റെ ആ തിരക്കഥ സിനിമയാക്കുവാന് ഒരുപാട് ശ്രമങ്ങള് നടത്തിയെങ്കിലും അന്നതു നടന്നില്ല. എങ്കിലും ‘ഒറ്റാല്’ എന്ന സിനിമയിലേക്കെന്നെ അതെത്തിച്ചു.\nഒരു കുതിരയെ ഒഴിച്ച് സ്വന്തമായ് ആരുമില്ലാത്ത, ഭൂമിയെ അമ്മയായ്ക്കരുതി പ്രകൃതിക്കു വേണ്ടി ജീവിച്ച പാവം ‘കുതിരച്ചന്ദ്ര’ന്‍റെ കഥ അന്ന് സിനിമയാകാഞ്ഞതില് വിഷമം തോന്നി. പലവെട്ടം വായിച്ചു കാണാപ്പാഠമായ തിരക്കഥ എന്‍റെ ലൈബ്രറിയിലെ കൊച്ചലമാരയിലേക്കു മാറ്റി ഞാന് എന്‍റെ കഥാപാത്രത്തെ മറന്നു.\nഎന്നത്തേയും പോലെ പാറ പൊട്ടിച്ചും, മണല് വാരിയും, മല തുരന്നുമൊക്കെ കേരളം വളര്‍ന്നു കൊണ്ടേയിരുന്നു. കൃഷിയുടെ പേരില്, കാടും മേടും കയ്യേറി റബ്ബറും, തേയിലയും, കുരുമുളകും, കരിമ്പും, കാപ്പിയും, കഞ്ചാവും വരെ നട്ടുപിടിപ്പിച്ചു. വിളവ് സംരക്ഷിക്കാന് കാട്ടുതീയിട്ടും, കരണ്ടടിപ്പിച്ചും കാട്ടുമൃങ്ങളെ കൊന്നുമൊക്കെ നൂറുമേനി നേടി. കാടിന്‍റെ മക്കളെ കാട്ടില് നിന്നടിച്ചിറക്കി. വിശന്നും, വയറിളകിയും, പിത്തം പിടിച്ചുമൊക്കെയവര് ചത്തൊടുങ്ങി. ബാക്കി വന്നവരെ മോഷണക്കുറ്റം ചുമത്തിത്തല്ലിക്കൊന്നു. തടസ്സം നിന്ന പരിസ്ഥിതി പ്രവര്‍ത്തകരുടെ തന്തക്കു വിളിച്ചു. കാടു വെട്ടല് നിയമാനുസൃതമാക്കി. വനപാലകര് കൂട്ടുനിന്നു.\nദൈവം തമ്പുരാനു പോലും കണ്ടു പിടിക്കാന് പറ്റാത്ത രീതിയില്, കടുക്കാ മഷിയില് എഴുതിയ പഴയ ഓര്‍ഡറുകളും, അനുമതിപ്പത്രങ്ങളുമായി ഒട്ടേറെപ്പേരെത്തി.\nകേരളപ്പിറവിക്കു മുന്‍പേ തങ്ങളുടെ പൂര്‍വ്വികരിവിടെ കപ്പയും, കാപ്പിയും കുരുമുളകുമൊക്കെ കൃഷി ചെയ്തിരുന്നെന്നു തെളിയിക്കുന്ന രേഖകളും, മാര്‍ത്താണ്ഡവര്‍മ്മയുടെ മുദ്രയുള്ള ചെമ്പു പട്ടയങ്ങളും കോടതി മുറിക്കുള്ളിലവര് കാണിച്ചു. വനനശീകരണത്തിന്‍റെ ഉത്തരവാദിത്വം മുഴുവന് ബ്രിട്ടീഷുകാരുടെ തലയ്ക്കു വച്ച് നിയമയുദ്ധം നടത്തി ഭൂമി കൈക്കലാക്കി. “തോല്‍വികളേറ്റു വാങ്ങാന് സര്‍ക്കാരുകള് പിന്നെയും, പിന്നെയും ബാക്കിയായി. ഭൌതികവും സാമൂഹികവുമായി കേരളം വളര്‍ന്നു.\nഭക്ഷ്യ വിളകളുടെ സ്ഥാനത്ത് നാണ്യ വിളകള് തഴച്ചു വളര്‍ന്നു. ഭൂമിക്കു വിലകൂടി, അത് വില്‍ക്കുകയും വാങ്ങുകയും ചെയ്യാനുള്ള ഒരു ചരക്കായി മാത്രം മാറി. മണ്ണും മനുഷ്യനും തമ്മിലുള്ള ബന്ധം വെറും പണത്തിന്‍റെതു മാത്രമായി. ഭൂമിയെ വിറ്റ കാശുമായി കുന്നിന് ചെരുവിലെ റിസോര്‍ട്ടുകളില് മാഫിയാകള് ജീവിതമുത്സവമാക്കി. അവിടെയിരുന്നവര് കേരളത്തിന്‍റെ പുതിയ ഭൂപടമുണ്ടാക്കി. കുന്നും, മലയും പുഴയുമൊക്കെ മാറി മറിഞ്ഞു. ആഗോളവത്ക്കരണത്തിന്‍റെ, കമ്പോളവത്ക്കരണത്തിന്‍റെ കെട്ടുപാടുകളില് കെട്ടിമറിഞ്ഞ പുതിയ മനുഷ്യര് ആര്‍ത്തിമൂത്ത് ഭൂമിയിലേക്കിറങ്ങി. വികസനവും, വ്യവസായവും പറഞ്ഞവര് ഭൂമിയെ കൊള്ളയടിച്ചു. പ്രകൃതി വിഭവങ്ങള് മത്സരിച്ചു കയ്യടക്കി. ഗ്രാമങ്ങള് നഗരങ്ങളായി. പാര്‍പ്പിടങ്ങള്‍ക്ക് പാറ തികയാതെ നാട്ടിലെ പാറ മുഴുവന് വെടി വച്ചു തകര്‍ത്തു. വെടിമരുന്നിന്‍റെ മണമുള്ള വായു ശ്വസിച്ച മനുഷ്യര് ചുമച്ചു, ചുമച്ചു, കണ്ണു തള്ളി ചോരതുപ്പി, പിടഞ്ഞു വീണു.\nഒരു പുഴയെ കിട്ടാന് കഠിന പ്രയത്നം ചെയ്ത ഭഗീരഥന്‍റെ നാട്ടില് പുഴമണല് വാരി, തടയിണ കെട്ടി, പുഴ ഇല്ലാതാക്കി. നദീതീരത്ത് വ്യവസായങ്ങള് പെറ്റുപെരുകി. മലനാടും, ഇടനാടും തീരപ്രദേശവും മത്സരിച്ചു, മത്സരിച്ച്, മാലിന്യങ്ങള് നദിയിലേക്കു തള്ളി. ആസിഡിന്‍റെ ആവിയുമായി നദീ തീരങ്ങളില് പുകക്കുഴലുകളുയര്‍ന്നു. മരണത്തിന്‍റെ, ചിതയുടെ, നിറത്തോടെ ചാരം മൂടിയ മരങ്ങള് കരിഞ്ഞുണങ്ങി. മാരകമായ കീടനാശിനികള് കലര്‍ന്ന്, കറുത്തുണങ്ങിയ ജലസ്രോതസുകളില് ബാക്ടീരിയ പെറ്റുപെരുകി. നാല്‍പ്പത്തിനാലു നദികളും വറ്റി വരണ്ടു.\nകുലം മുടിഞ്ഞ മീനുകള് കൂട്ടത്തോടെ ചത്തു മലച്ചു. പനി പിടിച്ച മനുഷ്യര് നെട്ടോട്ടമോടി. തവള കരയാത്ത തണ്ണീര്‍ത്തടങ്ങളില്, തുമ്പി പറക്കാത്ത ഗ്രാമങ്ങളില്, കൊതുകുകള് പെറ്റുപെരുകി. ചിക്കന് ഗുനിയാ, ഡങ്കിപ്പനി, പക്ഷിപ്പനി, പന്നിപ്പനി എലിപ്പനി, തക്കാളിപ്പനി, എന്നിങ്ങനെ പനി ജീവനെടുത്ത മനുഷ്യരുടെ എണ്ണം കൂടിക്കൊണ്ടേയിരുന്നു. നാട്ടുകാര്‍ക്ക് ജോലികൊടുത്ത് വ്യസായ പുരോഗതിക്ക്, പരിസ്ഥിതി ഇതൊക്കെ സഹിച്ചേ മതിയാവൂ എന്നു ചിന്തിക്കാന് കോര്‍പ്പറേറ്റു മുതലാളിമാരവരെ പഠിപ്പിച്ചു. എതിര്‍ത്തവരുടെ കയ്യും, കാലും തല്ലിയൊടിച്ചു. കൂട്ടു നിന്നവര്‍ക്ക് കള്ളും, കഞ്ചാവും കൊടുത്തു പാട്ടിലാക്കി.\nഉപഭോഗതൃഷ്ണ കൂടിയ മനുഷ്യര്‍ക്ക് ഊര്‍ജ്ജം തികയാതെ വന്നു. നദികളായ നദികളിലൊക്കെ ഡാമുകളുയര്‍ന്നു. പഴക്കം ചെന്നവ തലയ്ക്കു മുകളില് ജലബോംബുകളായി. ഡാം പിടിച്ചെടുക്കാന് സംസ്ഥാനങ്ങള് പോരടിച്ചു. ചാനലുകളില് ചര്‍ച്ച നടത്തി, ചര്‍ച്ച നടത്തി ഒന്നും തീരുമാനിക്കാതെ തല്ലിപ്പിരിഞ്ഞു. പ്രകൃതി പീഡനമൊഴിച്ച് ബാക്കി എല്ലാ പീഡനങ്ങളെക്കുറിച്ചും മണിക്കൂറുകളോളം ചര്‍ച്ചകള് നടത്തി രാഷ്ട്രീയക്കാര് ഉള്‍പ്പുളകിതരായി.\nഇടയ്ക്കൊക്കെ ഞാന് കുതിരച്ചന്ദ്രന്‍റെ ശബ്ദം കേള്‍ക്കാന് തുടങ്ങി. എവിടെയൊക്കെയോ അയാളുടെ വിങ്ങലുകള് കേട്ടു. അയാള് ഇഷ്ടപ്പെട്ടിരുന്ന അയാളുടെ ആ മനോഹര ഗ്രാമത്തെ ഒരു പുലര്‍ച്ചയില് ഞാന് സ്വപ്നം കണ്ടു. പകല് മങ്ങി ഇരുട്ടിലേക്ക് കയറുന്നതിനു തൊട്ടു മുന്‍പുള്ള ഒരു മൂവന്തി നേരമായിരുന്നു അത്. വെളിച്ചത്തെ ഇരുട്ടുമായി വേര്‍തിരിക്കുന്ന നേര്‍ത്ത അതിര് വരമ്പ് നല്‍കുന്ന അരണ്ട വെട്ടത്തില് മയങ്ങി നില്‍ക്കുന്ന പ്രകൃതി. പടിഞ്ഞാറന് കവി ‘വേര്‍ഡ്സ് വര്‍ത്തിന്‍റെ’ ഭാഷയില് ‘ധ്യാനനിരതയായി വീര്‍പ്പുമടക്കി നില്‍ക്കുന്ന ഒരു കന്യാസ്ത്രീയെപ്പോലെയായിരുന്നു സന്ധ്യയപ്പോള്. താഴ്വരകള്,തോട്ടങ്ങള് പുഴകള്, കുന്നുകള്, മലകള്, കുളങ്ങള്, കൃഷിസ്ഥലങ്ങള്, പൂത്ത മരങ്ങള്, നാട്ടുവഴികള്. മനോഹരമായ ഒരു കാഴ്ച്ചയായിരുന്നത്.\nദൂരെയെവിടെയോ കരിഞ്ഞുണങ്ങിയ വിശാലമായ പുല്‍ത്തകിടിയില് അതിജീവനത്തിന്‍റെ പ്രതീകം പോലെ ഇലകള് കൊഴിഞ്ഞ്, ചുള്ളിക്കൊമ്പു മാത്രമായ ഒരു മരച്ചോട്ടിലിരിക്കുന്ന ചന്ദ്രനെ ഞാന് കണ്ടു. അല്‍പ്പം അകലെയായി മേയുവാന് പുല്ലു തിരയുന്ന അയാളുടെ കുതിര. എന്തൊക്കെയോ ഓര്‍ത്തെടുക്കുന്ന മുഖഭാവവുമായി അക്കരെക്കുന്നുകളിലേക്ക് നോക്കിയിരിക്കുകയാണയാള്. നിറം മങ്ങിയ ആകാശത്തേക്ക് തല ഉയര്‍ത്തി നില്‍ക്കുന്ന വൃക്ഷത്തലപ്പുകളില് ചേക്കേറാനായി പറന്നടുക്കുന്ന പക്ഷിക്കൂട്ടം. ഇരിപ്പാടത്തിനായി തിരക്കു കൂട്ടി ചിറകു വിരിച്ച് ചിതറിത്തെറിച്ചു നില്‍ക്കുന്ന അവയുടെ ഇരുണ്ട ദൃശ്യം. അലകളായി എത്തുന്ന അവയുടെ ചിലക്കല് ശബ്ദം. ഇമ വെട്ടാതെ ആ കാഴ്ച്ച നോക്കിയിരിക്കുന്ന ചന്ദ്രന്. നേര്‍ത്ത വിഷാദത്തിലേക്കറിയാതെ വഴുതി വീഴുന്ന അയാളുടെ മുഖഭാവങ്ങള്.\nഞാനയാളെത്തന്നെ ശ്രദ്ധിച്ചു. അസ്വസ്ഥനാവുകയാണയാള്. ഏതോ ഒരുള്‍പ്രേരണ പോലെ പതുക്കെ പുല്‍ത്തകിടിയിലേക്ക് ചെരിഞ്ഞു കിടക്കുന്ന ചന്ദ്രന്. ഒരു കൊച്ചു കുട്ടിയുടെ നിഷ്ക്കളങ്കമായ ചലനങ്ങളോടെ രണ്ടു കൈകളും കാല്‍മുട്ടുകള്‍ക്കിടയിലേക്കു തിരുകി, അല്‍പ്പം വളഞ്ഞ് ചുരുണ്ട് കിടക്കുകയാണയാള്. കുന്നിന് ചെരുവിലെ ഏതോ ഒരു അമ്പലത്തില് നിന്നും ഒഴുകി എത്തുന്ന ഭക്തി ഗാനത്തിന്‍റെ നേര്‍ത്ത അലകള് കേള്‍ക്കാം. ഓര്‍മ്മകളുടെ വേറൊരു ലോകത്താണയാള്. പതുക്കെപ്പതുക്കെ കണ്ണുകളടയ്ക്കുന്നു. ശാന്തനായി കുനിഞ്ഞു നില്‍ക്കുന്ന അയാളുടെ കുതിര. പക്ഷിക്കൂട്ടമിപ്പോള് നിശ്ചലമായിരിക്കുന്നു. അമ്പലത്തിലെ വെടി വഴിപാടുകളുടെ ശബ്ദം കേട്ടയാള് ഞെട്ടിയുണര്‍ന്നു. ചുറ്റുമൊന്നു നോക്കി വീണ്ടും ഒരലസതയോടെ തിരിഞ്ഞു കിടന്നു. വലത്തേ കൈയുടെ തോളില് കീഴ്ത്താടി താങ്ങി, കൈകള് നീട്ടി വച്ച്, പുല് മൈതാനത്തേക്കു നോക്കി കമഴ്ന്നു കിടന്നു. ചുറ്റുമുള്ള ഉണങ്ങിയ പുല് നാമ്പുകളെ കൈ വിരലുകള് നീട്ടി പതുക്കെ തഴുകി, പിന്നെ ഭൂമിയോട് ചേര്‍ത്ത് ദൃഡമായി വിരലുകള് മുറുക്കി പതുക്കെ മന്ത്രിക്കുന്നു.\nവിരലുകള്‍ക്കിടയിലെ പുല് നാമ്പുകള് ഞെരിഞ്ഞമര്‍ന്നു. അയാളുടെ കണ്ണുകള് നിറയുന്നു. ആ കരച്ചില് കണ്ടിട്ടാവണം ഒരു നേര്‍ത്ത മൂളലോടെ കാറ്റുവന്നയാളെപ്പൊതിയുന്നു. തലമുടികളെ തലോടിപ്പോകുന്ന കാറ്റിന്‍റെ നേര്‍ത്ത സ്പര്‍ശനത്തില് ഒരനുഭൂതിയെന്നോണം അയാള് വീണ്ടും കണ്ണുകളടക്കുന്നു. കാറ്റിനയാളോടെന്തോ പറയാനുണ്ടന്ന് തോന്നിപ്പിക്കും വിധം പ്രകൃതിയും, ചന്ദ്രനുമായുള്ള ഒരു ‘സ്നേഹ ബന്ധം’.\nപെട്ടന്നയാള് ചാടിയെഴുന്നേറ്റു് കുതിരപ്പുറത്തു കയറി അയാളുടെ പ്രിയപ്പെട്ട മൈലാഞ്ചിക്കുന്നിന്‍റെ നിറുകയിലേക്കോടിക്കയറി. (ഇപ്പോളവിടെ മൈലാഞ്ചികള് പൂക്കുന്നില്ല). അസ്തമയ സൂര്യന് എരിഞ്ഞു താഴുന്നു. ഇരുണ്ടു മങ്ങിയ ആകാശത്തിന്‍റെ പശ്ചാത്തലത്തില് താബോര് മലകളില് ക്രിസ്തു പ്രകാശരൂപമായതു പോലെ കൈകള് രണ്ടും മേല്‍പ്പോട്ടുയര്‍ത്തി അയാള് ജ്വലിച്ചു നിന്നു. മുഖം ചുവന്നു തുടുത്തിരിക്കുന്നു. കണ്ണുകളില് രോഷാഗ്നി. താഴെ താഴ്വരകളിലേക്കു നോക്കി അയാള് ഉറക്കെ വിളിച്ചു പറഞ്ഞു–\n“ഹേ മനുഷ്യാ…, ദൈവം നിനക്കു ഭൂമിയെ നല്‍കി. നിനക്കു ജീവിക്കാനുള്ള വായുവും, വെള്ളവും, ആഹാരവും നല്‍കി. വെളിച്ചം നല്‍കി. പക്ഷെ, നീ ദൈവത്തെ മറന്നു, ഭൂമിയെ മറന്നു. വിശ്വാസപ്രമാണങ്ങള് മറന്നു.. ക്രൂരനാണ് നീ”.\nകുതിരച്ചന്ദ്രന് പറഞ്ഞതു നേരല്ലേ..? ഞാന് ചിന്തിച്ചു. ഇതൊക്കെ ദൈവം നമുക്കു നല്‍കാന് നമ്മുടെയൊക്കെ അപ്പനപ്പൂപ്പന്മാരുമൊക്കെയായിട്ടു ദൈവത്തിനൊരുടമ്പടിയും ഇല്ലായിരുന്നല്ലോ? വെറുതെയങ്ങു നല്‍കിയതല്ലേ, ഒരു വല്ലാത്ത ഇഷ്ടത്തിന്‍റെ പേര്‍ക്ക്..!\nഞാന് വീണ്ടും മതങ്ങളെക്കുറിച്ചുള്ള അയാളുടെ വെളിപാടുകളോര്‍ത്തു.\n“ആദിയില് ദൈവം ആകാശവും ഭൂമിയും സൃഷ്ടിച്ചു”. ഈ കാണുന്ന ഭൂമി ഒക്കെയും നിനക്കും നിന്‍റെ സന്തതികള്‍ക്കും ശാശ്വതമായി തരുമെന്ന് ബൈബിള് പറയുന്നു. മറ്റൊരു മുന്നറിയിപ്പുകൂടി വെളിപാട് പുസ്തകത്തില് ദൈവം പറഞ്ഞുവച്ചു:-\n“ ഭൂമിയെ നശിപ്പിക്കുന്നവരെ നശിപ്പിക്കാനുള്ള സമയം ആഗതമായിരിക്കുന്നു. അപ്പോള് ദൈവത്തിന്‍റെ ആലയം തുറക്കപ്പെട്ടു. ദൈവത്തിന്‍റെ നിയമം ഉണ്ടായിരുന്ന പെട്ടകം കാണായ് വന്നു. അവിടെ മിന്നലും ശബ്ദങ്ങളും ഇടിമുഴക്കവും ഭൂകമ്പവും കനത്ത കന്മഴയും ഉണ്ടായി”\nഇതെല്ലാം വിശ്വാസികള് മറന്നു പോയില്ലേ..? എന്‍റെ ചിന്തകള് കാടുകയറി.\nദൈവത്തെ പ്രീതിപ്പെടുത്താന് ഇടയലേഖനങ്ങള് വായിച്ച് ആളെയിളക്കി കാടു വെട്ടിത്തെളിച്ച് കുരിശു മലകളുണ്ടാക്കി. ലോല മലനിരകളില് കൃഷിയിറക്കി, കുടിയേറ്റം തുടര്‍ന്നു. “ആകാശവും നിനക്കുള്ളത്, ഭൂമിയും നിനക്കുള്ളത്” എന്ന ബൈബിള് വാക്യത്തെമാത്രം മുറുകെപ്പിടിച്ചവര് മുന്നോട്ടു പോയി.\nനിന്നില് നിന്ന് ഞാന് ഖനനം ചെയ്തെടുക്കുന്നതെല്ലാം\nവീണ്ടും നിന്നില് വന്നു നിറഞ്ഞു കുമിയട്ടെ..!\nഞാന് ഏല്‍പ്പിക്കുന്ന ക്ഷതം,\nനിന്‍റെ മര്‍മ്മ ബിന്ദുക്കളോളം\nനിന്‍റെ ഹൃദയത്തോളം എത്താതിരിക്കട്ടെ..!”\nഅഥര്‍വ വേദത്തിലെ ഈ പ്രാര്‍ത്ഥന മറന്നു പോയ മറ്റു വിശ്വാസികള് വിശ്വാസത്തിന്‍റെ പേരില് പുണ്യനദിയില് കുളിച്ചു തൊഴുത് അചാരങ്ങള്‍ക്കായി പൂജാ ദ്രവ്യങ്ങളും, പഴയ വസ്ത്രങ്ങളും നദിയിലേക്കെറിഞ്ഞു. ഒന്നിച്ചു കൂടിയ ജനലക്ഷങ്ങള് വിരിവച്ച് സദ്യയുണ്ട് ബാക്കി, പ്ലാസ്റ്റിക്കിലാക്കി നദിയിലേക്കെറിഞ്ഞു. നിറഞ്ഞു കവിഞ്ഞ സെപ്ടിക് ടാങ്കുകള് പൊട്ടിത്തകര്‍ന്നു. പുണ്യനദികള് കോളിഫോം ബാക്ടീരിയയുടെ കൂടായി മാറി. പ്രകൃതിയോടു പാപം ചെയ്തവര് പാപങ്ങള് മാറാന് വീണ്ടും, വീണ്ടും നദിയില് മുങ്ങിപ്പൊങ്ങി.\n“ആകാശത്തേയും, ഭൂമിയേയും അവക്കിടയിലുള്ള ഒന്നിനേയും ‘കളിയായിക്കൊണ്ട്’ സൃഷ്ടിച്ചതല്ല, അതെല്ലാം മനുഷ്യര്‍ക്ക് വേണ്ടി സൃഷ്ടിച്ചതാണെന്ന് ഖുറാന്.”\n“നിന്‍റെ കുടുംബത്തോടും, നിന്നെ പോറ്റുന്ന പരിസ്ഥിതിയോടും ഒന്നും ചെയ്യരുതെന്നു പ്രവാചകനും പഠിപ്പിച്ചു.\nവിനോദസഞ്ചാര കേന്ദ്രങ്ങളില് പ്രകൃതിയെ കണ്ടു രസിക്കാന് തിക്കിത്തിരക്കിയ മനുഷ്യര് ഉളുക്കും,ചതവും വരുമ്പോള് പ്രകൃതി ചികിത്സക്കായി ഓടി. വനമഹോത്സവം നടത്തി, പ്രസംഗിച്ചും പാട്ടുപാടിയും നടന്നു. പക്ഷെ പ്രകൃതിയെ സ്നേഹിക്കാന് മാത്രം മറന്നു പോയി.\nകളിസ്ഥലം നഷ്ടപ്പെട്ട കുട്ടികള് വീടിന്‍റെ അകത്തളങ്ങളില് ചുരുണ്ടുകൂടി. അവര്‍ക്കുകൂടി അവകാശപ്പെട്ട, ആഹാരവും, വെള്ളവും, ഇല്ലാതാക്കി, പകരം, ഐ പോടും, ഐ പാടും, സ്മാര്‍ട്ട് ഫോണും, ടാബ്ലെട്ടുമൊക്കെയുള്ള ഒരു ടെക്നോളജി ലോകത്തേക്കവരെ കൂട്ടിക്കൊണ്ടു പോകാന് കോര്‍പ്പറേറ്റു കമ്പനികള് തമ്മില്‍ത്തമ്മില് മത്സരിച്ചു. പ്ലേസ്റ്റേഷനിലെ ആള്‍രൂപങ്ങളെ ടി.വി സ്ക്രീനില് വെടിവച്ചുകൊന്നു കളിച്ച കുട്ടികള് യന്ത്ര തോക്കുകളെ ഇഷ്ടപ്പെട്ടു. മുറ്റത്തെ പൊടിമണ്ണില് കുതൂഹലമെഴുതി കലഹിച്ചു നടക്കേണ്ട പ്രായത്തില് പ്രകൃതിയെ കണ്ടും, കേട്ടും, തൊട്ടുമറിയാതെയവര് വളര്‍ന്നു.\nമനസ്സില് നന്മയുള്ള, ഇച്ഛാശക്തിയുള്ള ചെറുപ്പക്കാരെ വലവീശിപ്പിടിക്കാന് മയക്കുമരുന്നുലോബികള് നാടിന്‍റെ മുക്കിലും മൂലയിലും കാത്തിരുന്നു. പരീക്ഷണങ്ങള്‍ക്കും, പുതിയ അനുഭവങ്ങള്‍ക്കുമായുള്ള പരക്കം പാച്ചിലില് വീണു പോയവര് മനസ്സിലെ നന്മ നശിച്ചു് അസുരതയുടെ ആള്‍രൂപങ്ങളായി മാറി. പുരോഗതി അതിന്‍റെ മൂര്‍ധന്യതയിലെത്തിയപ്പോള് മനുഷ്യത്വം നശിച്ച ആള്‍ക്കൂട്ടം എന്തും ചെയ്യുമെന്ന സ്ഥിതിയിലേക്കെത്തിച്ചേര്‍ന്നു. കണ്ടിട്ടും കേട്ടിട്ടുമില്ലാത്ത കൊടിയ കുറ്റകൃത്യങ്ങള്‍ക്കു സാക്ഷിയായ പുതിയ നൂറ്റാണ്ട് സാംസ്ക്കാരികമായ അധപതനത്തിന്‍റെ അങ്ങേയറ്റത്തേക്കെത്തി. രാഷ്ട്രീയം പറഞ്ഞ് ജാതി മത, വര്‍ഗ്ഗ ഗോത്രങ്ങള് തിരിച്ച്, മനുഷ്യന് മനുഷ്യനോടേറ്റുമുട്ടി പരസ്പരമില്ലാതായി. ചതിയും, വഞ്ചനയും ഒരു കുറ്റമല്ലാതെയായി. അകത്തു കത്തിയും, പുറത്തു പത്തിയുമായി ആള്‍ക്കൂട്ട സംഘങ്ങള് രൂപം കൊണ്ടു. നല്ലതിനെയെല്ലാം ചീത്തയായും, ചീത്തയെ എല്ലാം നല്ലതായും കാണുന്ന അതി വിചിത്രമായ ഒരു സാമൂഹ്യ പശ്ചാത്തലത്തിലേക്കെത്തിയ നാട് ഒരു സാംസ്കാരിക പ്രതിസന്ധിയിലേക്കെത്തിച്ചേര്‍ന്നു. ‘ഇലകൊഴിഞ്ഞ കരുവേലകം പോലെയും വെള്ളമില്ലാത്ത തോട്ടം’ പോലെയും സ്നേഹം നഷ്ടപ്പെട്ട വരണ്ട ഭൂമിയായി മാറി കേരളം.\nബ്രിട്ടിഷ് ഈസ്റ്റിന്ത്യാക്കമ്പനിയെ കെട്ടുകെട്ടിച്ച് കറുപ്പും, കാപ്പിയും, തേയിലയുമൊക്കെ സ്വന്തമാക്കി നവ കേരളം സൃഷ്ടിക്കാന് പ്രകൃതിയെ മാറ്റി മറിച്ചപ്പോള് ഒരു വലിയ പ്രളയ ദുരന്തത്തോടെ എഴുപത്തോന്നാം സ്വാതന്ത്ര്യദിനമതേറ്റുവാങ്ങി. സകലതിനും കണക്കുപറഞ്ഞു പ്രകൃതി തിരിച്ചടിച്ചു. അത്യാര്‍ത്തി മൂത്ത ഒരു വിഭാഗം ആള്‍ക്കാരുടെ ചെയ്തികള്‍ക്ക് ശിക്ഷയനുഭവിച്ചത് ഒന്നു മറിയാത്ത നിരപരാധികള്…!\nകരച്ചിലും, നിലവിളികളും, മരണവാര്‍ത്തകളും കേട്ടു മനസ്സു മരവിച്ചുപോയ പ്രളയ രാത്രിയിലെപ്പോഴോ അറിയാതെ ഞാനൊന്നു മയങ്ങിയപ്പോള് ഭീതിതമായ ഒരു സ്വപ്നത്തില്‍ക്കൂടി കുതിരച്ചന്ദ്രനെ വീണ്ടും ഞാന് കണ്ടു. മല മുകളില് ആരംഭിക്കുന്ന കനത്ത ഉരുള് പൊട്ടല്. മലവെള്ളപ്പാച്ചിലില് തകര്‍ന്നു വീഴുന്ന ഭൂപ്രദേശങ്ങള്. പ്രാണരക്ഷാര്‍ത്ഥം പല വശത്തേക്കായി ഓടുന്ന മനുഷ്യക്കൂട്ടം, പക്ഷി മൃഗാദികള്.\nഒരു കൊടുങ്കാറ്റുപോലെ കുതിരപ്പുറത്ത് പായുന്ന ചന്ദ്രന്. മൈലാഞ്ചിക്കുന്നിനുമപ്പുറമുള്ള ഏറ്റവും ഉയരത്തിലെ മലയെ ലക്ഷ്യമാക്കി പായുകയാണയാള്. വിവിധ ഭൂപ്രദേശങ്ങളില് ക്കൂടി ശരം വിട്ടപോലെ അയാള്. വിദൂരതയിലെവിടെയോ പള്ളിമണിയുടെ ശബ്ദം. മല മുകളിലെ കറുത്ത മഴ.ദിഗന്തങ്ങള് പൊട്ടുമാറുച്ചത്തില് ഇടിമുഴക്കം. കറുത്ത ആകാശത്തില് സ്വര്‍ണ സര്‍പ്പങ്ങള് പോലെ മിന്നല്‍പ്പിണരുകള്. ശക്തമായ ജലപ്രവാഹം. മലയുടെ തുഞ്ചത്തെ സുരക്ഷിതമായ സ്ഥലത്തെത്തിയ അയാള് കുതിരപ്പുറത്തിരുന്നു താഴേക്ക് നോക്കുന്നു.\nതാഴെ നശിച്ചു കിടക്കുന്ന ഒരു വലിയ ഭൂ പ്രദേശം. അയാളുടെ മുഖം വീണ്ടും ചുവന്നു തുടുത്തിരിക്കുന്നു. കണ്ണുകളില് രോഷാഗ്നി.\nതാഴേക്കു നോക്കി അയാള് ഉറക്കെ വിളിച്ചു പറയുന്നു\nസകല ജീവജാലങ്ങള്‍ക്കുമായി ദൈവം ഭൂമിയെ തന്നു.\nനിന്നെ അതിന്‍റെ കാവല്‍ക്കാരനാക്കി.\nദൈവത്തിന്‍റെ കല്‍പ്പനകളെ ധിക്കരിച്ച് ഭൂമിയെ പങ്കിട്ടെടുത്തു.\nനിനക്കു ദൈവം തന്ന അത്തിമരങ്ങളും, മുന്തിരിച്ചെടികളും നീ തന്നെ നശിപ്പിച്ചു.\nദുഷ്ട മനുഷ്യാ നിന്‍റെ അന്തകന് നീ തന്നെയാകുന്നു.\nനിനക്കുള്ള ശിക്ഷ നീയിപ്പോള് ഏറ്റുവാങ്ങുന്നു..”\nകനത്ത ഇടിമുഴക്കത്തില് ഞെട്ടിയുണര്‍ന്ന ഞാന് പുറത്തേക്കു നോക്കി. ശക്തമായ പെരുമഴയും കാറ്റും. ഇരുട്ടിനെ വകഞ്ഞു മാറ്റി ഭ്രാന്തമായ് ആടി ഉലയുന്ന വൃക്ഷത്തലപ്പുകള്. ഉലച്ചിലിന്‍റെ ഇടയിലെ, ഇടവേളയില് തെളിഞ്ഞു കാണുന്ന ഇരുണ്ട ആകാശത്തില് മിന്നല്‍പ്പിണറുകള് പുളഞ്ഞു കയറുന്നു. ഭീതിതമായ ഒരു കാഴ്ചയായിരുന്നു അത്.\nഎന്‍റെ ചിന്തകള് വീണ്ടും കാടുകയറി. കുതിരച്ചന്ദ്രന് പറഞ്ഞത് നേരാണെങ്കിലും ദൈവത്തിന്‍റെ സ്വന്തം നാട്ടിലെ ജനങ്ങളെ ദൈവം അങ്ങനെയങ്ങ് കൈ വിട്ടില്ല, പെരുവെള്ളത്തില് നിന്നുമവരെ വലിച്ചെടുത്തു. പ്രാണനെ തണുപ്പിച്ചു. അനര്‍ത്ഥ ദിനത്തില് അവന് തന്‍റെ കൂടാരത്തില് അവരെ ഒളിപ്പിച്ചു. വലിയവനും, ചെറിയവനും ജീവനു വേണ്ടി കേണപ്പോള് ദൈവം സ്പര്‍ശിച്ച മനുഷ്യര് അവരുടെ രക്ഷക്കായ് ഓടിയെത്തി. സാന്ത്വനത്തിന്‍റെ പട്ടുകുപ്പായവുമായ് അവര് അവരെ പൊതിഞ്ഞു. തന്‍റെ ജനതക്ക് വിശന്നപ്പോള് ആകാശത്തു നിന്നും ദൈവം ‘മന്ന’ പൊഴിച്ചതുപോലെ നല്ല ശമരിയക്കാര് ഹെലിക്കോപ്റ്ററില് നന്ന് ഭക്ഷണമിട്ടു കൊടുത്തവരുടെ വിശപ്പടക്കി. സ്നേഹമാണഖിലസാരമൂഴിയില് എന്ന കവി വാക്യത്തെ ജനങ്ങള് തിരിച്ചറിഞ്ഞു.\n‘എന്‍റെ പിഴ..എന്‍റെ പിഴ.. എന്‍റെ വലിയ പിഴ’ എന്ന് നെഞ്ചില് കൈ ചേര്‍ത്തുവച്ച് തെറ്റുകള് ഏറ്റു പറയുവാനും തിരുത്തുവാനും ഒരവസരം കൂടി പ്രകൃതി നമ്മള്‍ക്ക് തന്നിരിക്കുന്നു. വീണ്ടുമൊരു ‘നവകേരളത്തിന്‍റെ’ സൃഷ്ടിക്കായ് തയ്യാറെടുക്കുമ്പോള് അത് പ്രകൃതിയെ സ്നേഹിച്ചു കൊണ്ട് തന്നെയാകട്ടെ… ഈ ഭൂമിയില് സുഖമായ് ജീവിക്കുവാനുള്ളതെല്ലാം വീണ്ടും പ്രകൃതി നമുക്ക് തിരിച്ചു നല്‍കും… തീര്‍ച്ച…കാരണം അത്രക്കിഷ്ടമാണ്, ദൈവത്തിന്, പ്രകൃതിക്ക് നമ്മളെ….!


നിങ്ങൾക്ക് ഒമിക്രോൺ ഉണ്ടോ? അറിയാം ഈ ലക്ഷണങ്ങൾ വച്ച്, ഒപ്പം പുതിയ വകഭേദം ഇഹുവും എത്തി: സംസ്ഥാനത്ത് വീണ്ടും കോവിഡ് നിയന്ത്രണങ്ങൾ - മലയാളം ഇ മാഗസിൻ.കോം\nHealthNews & Updates\nനിങ്ങൾക്ക് ഒമിക്രോൺ ഉണ്ടോ? അറിയാം ഈ ലക്ഷണങ്ങൾ വച്ച്, ഒപ്പം പുതിയ വകഭേദം ഇഹുവും എത്തി: സംസ്ഥാനത്ത് വീണ്ടും കോവിഡ് നിയന്ത്രണങ്ങൾ\nചുമ, ക്ഷീണം, മൂക്കൊലിപ്പ്, ശരീരവേദന എന്നിങ്ങനെ നീളുന്നു കോവിഡിൻറെ ഒമിക്രോൺ വകഭേദവുമായി ബന്ധപ്പെട്ട് പലരിലും റിപ്പോർട്ട് ചെയ്യപ്പെട്ട രോഗലക്ഷണങ്ങൾ. എന്നാൽ മുൻവകഭേദങ്ങളിൽ നിന്ന് അൽപം വ്യത്യസ്തമായ ചില രോഗലക്ഷണങ്ങൾ കൂടി ഒമിക്രോൺ ബാധിതർ പ്രകടിപ്പിച്ചു കാണുന്നുണ്ടെന്ന് ഡോക്ടർമാർ ചൂണ്ടിക്കാണിക്കുന്നു.\nലണ്ടനിലെ കിങ്സ് കോളജിലെ ജനറ്റിക് എപ്പിഡെമോളജി പ്രഫസർ ടിം സ്പെക്ടറിൻറെ അഭിപ്രായത്തിൽ വിശപ്പ് നഷ്ടമാകുന്നതും മനംമറിച്ചിലും ഒമിക്രോൺ ബാധിച്ചവരിൽ കാണപ്പെട്ട രോഗലക്ഷണങ്ങളാണ്. ഇവ കോവിഡ് വാക്സീൻ എടുത്തവരിലും ബൂസ്റ്റർ ഡോസ് എടുത്തവരിലും കൂടി കാണപ്പെടുന്നതായും ടിം പറയുന്നു. ചിലർക്ക് ഇതിനു പുറമേ തൊണ്ടവേദന, തലവേദന, ചെറിയ ചൂട് പോലുള്ള ലക്ഷണങ്ങളും ഉണ്ടാകുന്നു.\nഎന്നാൽ മുൻവകഭേദങ്ങൾ മൂലം പലർക്കും ഉണ്ടായ മണവും രുചിയും നഷ്ടമാകൽ ഒമിക്രോണുമായി ബന്ധപ്പെട്ട് അധികം റിപ്പോർട്ട് ചെയ്യപ്പെട്ടിട്ടില്ലെന്ന് സിംഗിൾ സെൽ ഡയഗ്നോസ്റ്റിക് കമ്പനിയായ ഇൻസെൽഡിഎക്സിനായി ജോലി ചെയ്യുന്ന ഡോ. ബ്രൂസ് പാറ്റേഴ്സൺ അഭിപ്രായപ്പെടുന്നു. ഒമിക്രോണിൻറെ ലക്ഷണങ്ങൾ പലതും പാരഇൻഫ്ളുവൻസ എന്ന വൈറസിൻറേതുമായി സമാനമാണെന്നും അദ്ദേഹം ചൂണ്ടിക്കാട്ടി.\nരാത്രിയിലുണ്ടാകുന്ന അത്യധികമായ വിയർപ്പാണ് ഒമിക്രോൺ മൂലം റിപ്പോർട്ട് ചെയ്യപ്പെട്ട അത്ര സാധാരണമല്ലാത്ത മറ്റൊരു ലക്ഷണം. അണിഞ്ഞിരിക്കുന്ന വസ്ത്രം മാറ്റേണ്ടി വരുന്ന തരത്തിൽ രോഗി വിയർക്കുമെന്ന് യുകെ നാഷണൽ ഹെൽത്ത് സർവീസിലെ ഡോ. അമീർ ഖാൻ ദ സൺ ദിനപത്രത്തിന് നൽകിയ അഭിമുഖത്തിൽ പറയുന്നു.\nദക്ഷിണാഫ്രിക്കയിൽ ആദ്യം കണ്ടെത്തിയ ഒമിക്രോൺ വകഭേദം ഇപ്പോൾ നൂറിലധികം രാജ്യങ്ങളിലേക്ക് പടർന്നിട്ടുണ്ട്. അമേരിക്കയിലും യുകെയിലും ഡെൽറ്റയെ പിന്തള്ളി പ്രബലമായ കോവിഡ് വകഭേദമാകാനും ഒമിക്രോണിന് സാധിച്ചു.\nകോവിഡിന്റെ ഏറ്റവും പുതിയ വകഭേദമെത്തി; ‘ഇഹു’ വിനെ കണ്ടെത്തിയത് ഫ്രാൻസിൽ\nഒമിക്രോൺ വ്യാപനം ലോകമെമ്പാടും ആശങ്ക വിതച്ചിരിക്കെ കോവിഡിന്റെ ഏറ്റവും പുതിയ വകഭേദമായ ‘ഇഹു’ ഫ്രാൻസിൽ കണ്ടെത്തി. ദക്ഷിണ ഫ്രാൻസിലെ മാഴ്‌സെയിൽ 12 പേരിലാണ് രോഗം സ്ഥിരീകരിച്ചത്. ഈ വകഭേദത്തിന് ഒമിക്രോണിനേക്കാൾ വ്യാപനശേഷി കൂടുതലാണെന്നാണ് വിലയിരുത്തൽ.\nആഫ്രിക്കൻ രാജ്യമായ കാമറൂണിൽ നിന്ന് തിരിച്ചെത്തിയ ആളിലാണ് ആദ്യം രോഗം സ്ഥിരീകരിച്ചത്. തുടർന്ന്, സമ്പർക്കത്തിലു ണ്ടായിരുന്നവരിൽകൂടി രോഗം കണ്ടെത്തുകയായിരുന്നു. ഇഹു(ഐ.എച്ച്.യു) മെഡിറ്ററാൻ ഇൻഫെക്ഷൻ എന്ന സ്ഥാപനത്തിലെ ഗവേഷകരാണ് രോഗം സ്ഥിരീകരിച്ചത്. അതിനാലാണ് ബി.1.640.2 എന്ന വകഭേദത്തിന് ‘ഇഹു’ എന്ന് പേരിട്ടത്.\nലോകാരോഗ്യ സംഘടന അംഗീകരിക്കുന്നത് വരെ ഈ വകഭേദം ഇഹു എന്ന പേരിലായിരിക്കും അറിയപ്പെടുക. ഈ വകഭേദത്തിന് വുഹാനിൽ പടർന്നുപിടിച്ച ആദ്യ കോവിഡ് വകഭേദത്തിൽ നിന്ന് 46 തവണ ജനിതക വ്യതിയാനം സംഭവിച്ചിട്ടുണ്ടെന്നാണ് കണ്ടെത്തൽ. അതിനാൽ ഈ വൈറസിന് വാക്‌സിനുകളിൽ നിന്ന് പ്രതിരോധ ശക്തി ലഭിച്ചിരിക്കാനുള്ള സാധ്യതയും കൂടുതലാണ്. ഈ വകഭേദം മരണസംഖ്യ കൂട്ടുമോ എന്നുള്ള ഗവേഷണം പുരോഗമിക്കുകയാണ്.\nസംസ്ഥാനത്ത് നിയന്ത്രണങ്ങൾ, ചടങ്ങുകളിലെ പങ്കാളിത്തം കുറയ്ക്കണം\nഒമിക്രോൺ വ്യാപന സാഹചര്യത്തിൽ സംസ്ഥാനത്ത് വീണ്ടും നിയന്ത്രണങ്ങൾ ഏർപ്പെടുത്തി. കല്യാണം, മരണാനന്തര ചടങ്ങുകൾ, മറ്റു സാമൂഹ്യ രാഷ്ട്രീയ സാംസ്‌കാരിക, സാമുദായിക പൊതുപരിപാടികൾ എന്നിവയിൽ പങ്കെടുക്കുന്നവരുടെ എണ്ണം കുറച്ചു. അടച്ചിട്ട മുറികളിൽ 75, തുറസായ സ്ഥലങ്ങളിൽ 150 എന്നിങ്ങനെയാണ് ആളുകകളുടെ എണ്ണം പരിമിതപ്പെടുത്തിയത്. മുഖ്യമന്ത്രി പിണറായി വിജയന്റെ അധ്യക്ഷതയിൽ ചേർന്ന കോവിഡ് അവലോകന യോഗത്തിലാണു തീരുമാനം. ഓൺലൈനായാണ് യോഗം നടന്നത്.\nഎല്ലാ രാജ്യങ്ങളിൽനിന്നും വരുന്ന രോഗലക്ഷണങ്ങളുള്ളവരുടെ പരിശോധന വിമാനത്താവളങ്ങളിൽ ശക്തമാക്കാൻ അവലോകന യോഗത്തിൽ തീരുമാനമായി. ഇതുവരെ കോവിഡ് മരണധനസഹായത്തിന് അപേക്ഷിക്കാത്തവർ ഉടൻ അപേക്ഷിക്കണം. ലഭിച്ച അപേക്ഷകളിൽ നടപടി താമസിപ്പിക്കരുതെന്ന് മുഖ്യമന്ത്രി ഉദ്യോഗസ്ഥർക്കു നിർദേശം നൽകി. സംസ്ഥാനത്ത് ഒമിക്രോൺ കേസുകളിൽ വർധനയുണ്ടായിട്ടുണ്ട്. നിലവിൽ 181 പേർക്കാണു രോഗം സ്ഥിരീകരിച്ചത്. ഇന്നലെ മാത്രം 29 പേർക്കു രോഗം സ്ഥിരീകരിച്ചത്. തിരുവനന്തപുരം-10, ആലപ്പുഴ-ഏഴ്, തൃശൂർ-ആറ്, മലപ്പുറം-ആറ് എന്നിങ്ങനെയാണു രോഗം സ്ഥിരീകരിച്ചത്.\ncovid 19 kerala covid control omicron covid variant\n30-35 വയസ് കഴിഞ്ഞ ആണുങ്ങളേ സൂക്ഷിച്ചോളൂ നിങ്ങൾക്ക് ഇപ്പോൾ വരാൻ സാധ്യതയുള്ള5രോഗങ്ങൾ ഇവയാണ്


ഇന്ത്യൻ വേരുകളുള്ള കമല ഇനി യുഎസിന്റെ വൈസ് പ്രസിഡന്റ്\nHomeusഇന്ത്യൻ വേരുകളുള്ള കമല ഇനി യുഎസിന്റെ വൈസ് പ്രസിഡന്റ്\nവാഷിങ്ടൻ: യുഎസ് രാഷ്ട്രീയ ചരിത്രത്തിൽ പുതുചരിത്രം രചിച്ച് കമല ഹാരിസ് (55). യുഎസിലെ പ്രധാന രാഷ്ട്രീയ കക്ഷികളിലൊന്നിന്റെ– ഡമോക്രാറ്റിക് പാർട്ടിയുടെ– സ്ഥാനാർഥിയായി മത്സരിച്ച വെളുത്ത വംശജയല്ലാത്ത ആദ്യ വനിത, ഇന്ത്യൻ വേരുകളുള്ള കമല ഇനി യുഎസിന്റെ വൈസ് പ്രസിഡന്റ്.[www.malabarflash.com]\nഈ സ്ഥാനത്തേക്കു മത്സരിച്ച മൂന്നാമത്തെ വനിതയാണ് കമല. ഇതുവരെ ഒരു വനിതയും യുഎസ് പ്രസിഡന്റോ വൈസ് പ്രസിഡന്റോ ആയിട്ടില്ലെന്ന കുറവാണു തന്റെ വിജയത്തിലൂടെ കമല നികത്തുന്നത്.\nറിപ്പബ്ലിക്കൻ സ്ഥാനാർഥിയും നിലവിലെ വൈസ് പ്രസിഡന്റുമായ മൈക്ക് പെൻസിനെയാണു കമല തോൽപ്പിച്ചത്. ‘നമ്മൾ അതു നേടി’ എന്ന് കമല ഹാരിസ് ബൈഡനോട് പറയുന്ന വിഡിയോയും തിരഞ്ഞെടുപ്പ് ഫലം വന്നതിനു പിന്നാലെ കമല ട്വിറ്ററിൽ പോസ്റ്റ് ചെയ്തു. മിനിറ്റുകൾക്കകം ദശലക്ഷക്കണക്കിനു പേരാണ് വിഡിയോ കണ്ടത്.\nതമിഴ്നാട് സ്വദേശിനിയായ അമ്മയുടെയും ജമൈക്കൻ സ്വദേശിയായ അച്ഛന്റെയും മകളായ കമലയുടെ സ്ഥാനാർഥിത്വം ഡെമോക്രാറ്റുകൾക്കു വലിയ ഉന്മേഷമാണു പകർന്നത്. യുഎസ് പ്രസിഡന്റും റിപ്പബ്ലിക്കൻ സ്ഥാനാർഥിയുമായ ഡോണൾഡ് ട്രംപിനെതിരായ മത്സരത്തിൽ ആഫ്രോ അമേരിക്കൻ വംശജരുടെയും ഇന്ത്യൻ വേരുകളുള്ള അമേരിക്കക്കാരുടെയും നിർണായക പങ്കു തിരിച്ചറിഞ്ഞായിരുന്നു കമലയുടെ സ്ഥാനാർഥിത്വം.\nനിലവിൽ കലിഫോർണിയയിൽനിന്നുള്ള സെനറ്ററാണ്. പ്രസിഡന്റ് സ്ഥാനാർഥിയാകാനുള്ള മത്സരത്തിൽ തുടക്കത്തിൽ കമലയുമുണ്ടായിരുന്നുവെങ്കിലും പിന്നീട് ജോ ബൈഡനു പിന്തുണ പ്രഖ്യാപിച്ചു പിന്മാറി. കമലയുടെ സ്ഥാനാർഥിത്വത്തോട് അധിക്ഷേപാർഹമായ നിലപാടായിരുന്നു ഡോണൾഡ് ട്രംപിന്റേത്. അതെല്ലാം മറികടന്നാണു കമല വെന്നിക്കൊടി നാട്ടിയത്.\nആരാണ് കമല ഹാരിസ്?\nഹോവഡ് സർവകലാശാലയിൽനിന്നും കലിഫോർണിയ സർവകലാശാലയുടെ ഹേസ്റ്റിങ്സ് കോളജ് ഓഫ് ലോയിൽനിന്നും പഠിച്ചിറങ്ങിയ കമല, കലിഫോർണിയയുടെ നിയമസംവിധാനത്തിലൂടെയാണ് ഉയർന്നുവന്നത്. 2010 ൽ സ്റ്റേറ്റ് അറ്റോർണി ജനറലായി നിയമിതയായി. 2016 ലെ തിരഞ്ഞെടുപ്പിൽ യുഎസ് സെനറ്റിലെത്തിയ കമല ആ സ്ഥാനത്തെത്തുന്ന രണ്ടാമത്തെ ആഫ്രിക്കൻ അമേരിക്കൻ വംശജയാണ്, ആദ്യ ദക്ഷിണേഷ്യൻ അമേരിക്കൻ വംശജയും.\nകലിഫോർണിയയിലെ ഓക്‌ലൻഡിൽ 1964 ഒക്ടോബർ 20നാണ് കമല ദേവി ഹാരിസ് ജനിച്ചത്. അമ്മയുടെ പിന്തുണയോടെ പൗരാവകാശ പ്രവർത്തനങ്ങളിലൂടെണ് അവർ ആദ്യമായി പൊതുപ്രവർത്തന മേഖലയിൽ എത്തുന്നത്. കമലയ്ക്ക് ഏഴുവയസ്സ് ഉള്ളപ്പോഴാണ് അച്ഛനും അമ്മയും പിരിയുന്നത്. 12 ാം വയസ്സിൽ കാനഡയിലെ ക്യുബെക്കിലെ മോൺട്രിയലിലേക്ക് അമ്മയ്ക്കും സഹോദരി മായയ്ക്കും ഒപ്പം കമല മാറി. അവിടെവച്ചാണ് കമലയുടെ ഉള്ളിലെ രാഷ്ട്രീയ മനസ്സ് വെളിപ്പെടുന്നത്. അയൽപക്കത്തുള്ള കുട്ടികൾ സ്വന്തം കെട്ടിടത്തിനു മുന്നിലുള്ള പുൽത്തകിടിയിൽ കളിക്കുന്നതു വിലക്കിയ കെട്ടിട ഉടമയ്ക്കെതിരെ കൗമാരക്കാരിയായ കമല പ്രതിഷേധം സംഘടിപ്പിച്ചിരുന്നു.\nപിന്നീട് ഹോവഡ് സർവകലാശാലയിൽ പഠിക്കാനായി അവർ യുഎസിൽ തിരിച്ചെത്തി. ലിബറൽ ആർട്സ് സ്റ്റുഡന്റ്സ് കൗൺസിലിലേക്ക് തിരഞ്ഞെടുക്കപ്പെട്ട അവർ അവിടുത്തെ ഡിബേറ്റ് സംഘത്തിലും ചേർന്നു. സാമ്പത്തിക ശാസ്ത്രത്തിലും പൊളിറ്റിക്കൽ സയൻസിലും ബിഎ നേടിയതിനു പിന്നാലെ നിയമത്തിൽ ബിരുദം എടുക്കുകയും ചെയ്തു.\n1990 ൽ കലിഫോർണിയ സ്റ്റേറ്റ് ബാറിൽ ചേർന്ന് തന്റെ കരിയറിൽ കമല ശ്രദ്ധിച്ചുതുടങ്ങി. പിന്നാലെ അലമേഡ കൗണ്ടിയിലെ ഡപ്യൂട്ടി ഡിസ്ട്രിക്ട് അറ്റോർണിയായി. 1998ൽ സാൻഫ്രാൻസിസ്കോ ഡിസ്ട്രിക്റ്റ് അറ്റോർണിയുടെ ഓഫിസിലെ കരിയർ ക്രിമിനൽ യൂണിറ്റിന്റെ മാനേജിങ് അറ്റോർണിയായി അവർ ചുമതലയേറ്റെടുത്തു.\n2000 ൽ അതേ ഓഫിസിന്റെ കമ്യൂണിറ്റി ആൻഡ് നെയ്ബർഹുഡ് ഡിവിഷന്റെ മേധാവിയായി. ഈ ചുമതല വഹിക്കുമ്പോഴാണ് കലിഫോർണിയയുടെ ആദ്യ ബ്യൂറോ ഓഫ് ചിൽഡ്രൻസ് ജസ്റ്റിസ് സ്ഥാപിച്ചത്.\nനവംബർ 2010 ൽ കലിഫോർണിയ അറ്റോർണി ജനറൽ ആയി തിരഞ്ഞെടുക്കപ്പെട്ടു. ഈ സ്ഥാനത്തെത്തുന്ന ആദ്യ ആഫ്രിക്കൻ അമേരിക്കൻ വംശജയും ആദ്യ വനിതയുമായി അവർ.\n2016 നവംബറിലാണ് കലിഫോർണിയയിൽനിന്ന് കമല സെനറ്റിലെത്തിയത്. സെനറ്റിന്റെ ഹോംലാൻഡ് സെക്യൂരിറ്റി ആൻ‍ഡ് ഗവൺമെന്റൽ അഫയർ കമ്മിറ്റി, സിലക്ട് കമ്മിറ്റി ഓൺ ഇന്റലിജൻസ്, കമ്മിറ്റി ഓൺ ജുഡീഷ്യറി ആൻഡ് കമ്മിറ്റി ഓൺ ബജറ്റ് തുടങ്ങിയവയിൽ പ്രവർത്തിച്ചു.\nവൈസ് പ്രസിഡന്റ് സ്ഥാനത്തേക്ക്\nമാർട്ടിൻ ലൂഥർ കിങ് ജൂനിയർ ദിനത്തോട് അനുബന്ധിച്ച് നൽകിയ അഭിമുഖത്തിൽ (2019 ജനുവരി 21ന്) പ്രസിഡന്റ് സ്ഥാനത്തേക്കു മൽസരിക്കുന്നതായി അവർ പ്രഖ്യാപിച്ചു. പ്രസിഡന്റ് സ്ഥാനത്തേക്കു പരിഗണിക്കുന്ന ഡെമോക്രാറ്റുകളുടെ പട്ടികയിൽ മുൻപന്തിയില് കമലയുണ്ടായിരുന്നു. അറ്റോർണി ജനറൽ ആയിരുന്ന കാലഘട്ടത്തിലെ ചില നയങ്ങളിൽ പാർട്ടിക്കുള്ളിൽനിന്നുതന്നെ വീണ്ടും വിമർശനം ഉയർന്നു വന്നിരുന്നു. പിന്നീട് അവർ മൽസരരംഗത്തുനിന്നു പിന്മാറി.\nകമലയാണ് തന്റെ വൈസ് പ്രസിഡന്റ് സ്ഥാനാർഥിയെന്ന് 2020 ഓഗസ്റ്റ് 11ന് ജോ ബൈഡൻ പ്രഖ്യാപിച്ചു. അറ്റോർണി ജനറലായി കമല ജോലി ചെയ്തപ്പോൾ തന്റെ മകൻ ബ്യൂ ബൈഡനുമൊത്തു പ്രവർത്തിച്ചിരുന്നെന്നും വലിയ ബാങ്കുകളെ ചോദ്യം ചെയ്യാനും ജനങ്ങൾക്കുവേണ്ടി പ്രവർത്തിക്കാനുമുള്ള അവരുടെ കഴിവിനെ അന്നേ ശ്രദ്ധിച്ചിരുന്നുവെന്നും ബൈഡൻ വ്യക്തമാക്കി.\nപീഡനത്തിൽനിന്ന് സ്ത്രീകളെയും കുട്ടികളെയും സംരക്ഷിക്കാനുള്ള പ്രവർത്തനങ്ങളിലും ഇവർ ഭാഗഭാക്കായിട്ടുണ്ടെന്നും ബൈഡൻ കൂട്ടിച്ചേർത്തു.\n2009 ലാണ് ആദ്യ പുസ്തകം ‘സ്മാർട് ഓൺ ക്രൈം: എ കരിയർ പ്രോസിക്യൂട്ടേഴ്സ് പ്ലാൻ ടു മെയ്ക്ക് അസ് സേഫർ’ പ്രസിദ്ധീകരിക്കുന്നത്. ദ് ട്രൂത്‌സ് വി ഹോൾഡ്: ആൻ അമേരിക്കൻ ജേണി, സൂപ്പർഹീറോസ് ആർ എവരിവേർ എന്നീ പുസ്തകങ്ങൾ 2019 ന്റെ തുടക്കത്തിൽ പ്രസിദ്ധീകരിച്ചിരുന്നു.\nഅഭിഭാഷകനായ ഡഗ്ലസ് എംഹോഫിനെയാണ് കമല വിവാഹം ചെയ്തത്. എംഹോഫിന്റെ മക്കളായ എല്ലയും കോളും തന്നെ ‘മോമല’ എന്നു വിളിക്കുന്നതാണ് ഏറെ പ്രിയപ്പെട്ടതെന്നും അവർ അടുത്തിടെ പറഞ്ഞിരുന്നു.


18 Sep 2019 4:04 PM GMT\nആലുവ സര്‍ക്കാര് ആശുപത്രിയില് മയക്കുമരുന്ന് സംഘങ്ങള് തമ്മിലുള്ള ഏറ്റുമുട്ടലില് ഒരാള് മരിച്ച സംഭവത്തില് പ്രതി അറസ്റ്റിലായി. ചൂണ്ടി സ്വദേശിയായ മണികണ്ഠന് എന്നയാളാണ് അറസ്റ്റിലായത്. ആലുവ സ്വദേശി ചിപ്പി ആണ് കുത്തേറ്റ് മരിച്ചത്. രണ്ട് പേര്‍ക്ക് പരിക്കേറ്റിരുന്നു.\nആലുവ ജില്ലാ ആശുപത്രിയില് ലഹരി വിമോചന ചികിത്സയുടെ ഭാഗമായുള്ള മരുന്ന് വാങ്ങാനെത്തിയതായിരുന്നു ചിപ്പിയും സുഹൃത്തുക്കളും. ആശുപത്രിയില് ചികിത്സയില് കഴിയുന്ന ഭാര്യയെ കാണാനെത്തിയതാണ് മണികണ്ഠന്. ഇവര് തമ്മില് വാക്കുതര്‍ക്കമുണ്ടാകുകയും തുടര്‍ന്നുണ്ടായ സംഘര്‍ഷത്തില് മണികണ്ഠന് ചിപ്പിയെയും സംഘത്തെയും കുത്തിപ്പരിക്കേല്‍പ്പിക്കുകയുമായിരുന്നു.\nസംഭവസ്ഥലത്ത് വച്ച് തന്നെ ചിപ്പി മരിച്ചു. പരിക്കേറ്റ ചൂണ്ടി സ്വദേശികളായ വിശാല്, കൃഷ്ണപ്രസാദ് എന്നിവര് മെഡിക്കല് കോളേജ് ആശുപത്രിയില് ചികിത്സയിലാണ്. ഈ സംഘങ്ങള് തമ്മില് മുന്‍വൈരാഗ്യമുണ്ടോയെന്ന് പരിശോധിച്ചുവരുന്നതായി പോലീസ് അറിയിച്ചു.\nalso read:ഇന്ത്യന് കറന്‍സി അന്തര്‍ദേശീയ വിപണിയ്ക്ക് പ്രിയപ്പെട്ടതാകുമ്പോൾ നാം തിരിച്ചറിയാതെ പോകുന്നത്..\nAluva District Hospital Drug Mafia Ernakulam Medical College Hospital


വാക്‌സിനായി ആഗോള ടെണ്ടര്; മൂന്നു കോടി ഡോസ് വാങ്ങുമെന്ന് മുഖ്യമന്ത്രി; നടപടി ആരംഭിച്ചു | Kerala | Deshabhimani | Monday May 17, 2021\nതിരുവനന്തപുരം > കോവിഡ് വാക്‌സിനുള്ള ആഗോള ടെണ്ടര് നടപടികള് ആരംഭിക്കുമെന്ന് മുഖ്യമന്ത്രി പിണറായി വിജയന്. ടെണ്ടര് നോട്ടിഫിക്കേഷന് തിങ്കളാഴ്ച തന്നെ ഇറങ്ങും. മൂന്നു കോടി ഡോസ് വാക്‌സിന് വിപണിയില് നിന്ന് കണ്ടെത്താനാണ് ശ്രമിക്കുന്നത്.\nഗര്‍ഭിണികള്‍ക്കും മുലയൂട്ടുന്ന അമ്മമാര്‍ക്കും നിലവില് വാക്‌സിന് നല്‍കുന്നില്ല. അവരില് വാക്‌സിന് പരീക്ഷണം പൂര്‍ത്തിയാകാത്തതായിരുന്നു കാരണം. ഇപ്പോള് അത് പൂര്‍ത്തിയായിട്ടുണ്ട്. അവര്‍ക്ക് വാക്‌സിന് നല്‍കുന്നതില് കുഴപ്പമില്ല എന്നാണു വിദഗ്ധര് അഭിപ്രായപ്പെടുന്നത്. ഇന്ത്യയില് നാഷണല് ടെക്‌നിക്കല് അഡൈ്വസറി ഗ്രൂപ്പും നീതി ആയോഗും കേന്ദ്ര സര്‍ക്കാരിന് ഇത് സംബന്ധിച്ച് ശുപാര്‍ശ നല്‍കിയിട്ടുണ്ട്. അതിനാല് വാക്‌സിന് നല്‍കാന് അനുമതി ചോദിച്ച് ഐസിഎംആറുമായി ബന്ധപ്പെടും.\n18 വയസ്സു മുതല് 44 വയസ്സു വരെയുള്ളവരില് ഗുരുതരമായ രോഗാവസ്ഥയുള്ളവര്‍ക്കാണ് വാക്‌സിനേഷന് ആദ്യം നല്‍കുക. അവര് കേന്ദ്ര ഗവണ്മന്റിന്റെ കോവിന് വെബ്‌സൈറ്റില് രജിസ്റ്റര് ചെയ്തതിനു ശേഷം, അവിടെ സമര്‍പ്പിച്ച ഫോണ് നമ്പര് ഉപയോഗിച്ചുകൊണ്ട്www.covid19.kerala.gov.in/vaccine/എന്ന വെബ്‌സൈറ്റില് ലോഗിന് ചെയ്യുകയും, അവിടെ ആവശ്യമായ വിവരങ്ങള് സമര്‍പ്പിക്കുകയും വേണം. അതോടൊപ്പം ആ വെബ്‌സൈറ്റില് നിന്നും ഡൗണ്‍ലോഡ് ചെയ്ത കോമോര്‍ബിഡിറ്റി ഫോം ഒരു രജിസ്റ്റേര്‍ഡ് മെഡിക്കല് പ്രാക്ടീഷണറെക്കൊണ്ട് പൂരിപ്പിച്ച് അപ് ലോഡ് ചെയ്യേണ്ടതാണ്. അതിനു പകരം മറ്റെന്തെങ്കിലും സര്‍ട്ടിഫിക്കറ്റുകളോ രേഖകളോ സമര്‍പ്പിച്ചാല് അപേക്ഷ തള്ളിപ്പോകുന്നതായിരിക്കും എന്നത് പ്രത്യേകം ശ്രദ്ധിക്കണം.\nഇതുവരെ 50,178 പേരാണ് അപേക്ഷകള് സമര്‍പ്പിച്ചത്. അതില് 45525 അപേക്ഷകളാണ് വെരിഫൈ ചെയ്തിരിക്കുന്നത്. അതുകൊണ്ട് അപേക്ഷകള് സമര്‍പ്പിക്കുന്നവര് നിര്‍ദേശങ്ങള് തെറ്റുകൂടാതെ പാലിക്കാന് ശ്രദ്ധിക്കണം. ചില പരാതികളും പ്രായോഗിക പ്രശ്‌നങ്ങളും ഇക്കാര്യത്തില് ഉന്നയിക്കപ്പെട്ടിട്ടുണ്ട്. അവ പരിഗണിച്ചു എത്രയും പെട്ടെന്ന് പരിഹാരം കണ്ടെത്താനുള്ള നടപടികള് പുരോഗമിക്കുകയാണെന്നും മുഖ്യമന്ത്രി അറിയിച്ചു.\nവാക്സിനേഷൻ: ഒരുകോടി കടന്ന് കേരളം; കേന്ദ്രം നൽകിയത് 95.29 ലക്ഷം ഡോസ്\nകൂടുതൽ വാക്സിനെടുത്തത് സ്ത്രീകൾ; കേന്ദ്രം നൽകിയത് 95.29 ലക്ഷം ഡോസ്


ബെൻസിന്റെ ഒമ്പതാമത്തെ അത്ഭുതം | Mercedes Benz | Mercedes Benz GLC | Test Drives SUVs\nബെൻസിന്റെ ഒമ്പതാമത്തെ അത്ഭുതം\nമനു പ്രമദ് January 23, 2017 09:22 AM IST\nലോകത്തിലെതന്നെ ആദ്യ കാർ നിർമാതാക്കളിലൊന്നായ മെഴ്ഡിസീസ് ബെൻസ് 1994 ലാണ് ഇന്ത്യയിൽ പ്രവർത്തനം ആരംഭിക്കുന്നത്. എന്നാല് അതിനും വര്‍ഷങ്ങൾക്കുമുമ്പേ ബെൻസ് എന്ന പേര് നമുക്കു സുപരിചതമാണ്. ഇന്ത്യയിൽ മെഴ്സിഡീസ് ബെൻസ് എന്നാൽ ആഡംബരം എന്നു ചേർത്തു വായിക്കണം. എ ക്ലാസ് തുടങ്ങി മെബാക്ക് വരെയുള്ള അവരുടെ മോഡൽ നിരയിലെ ഏറ്റവും പുതിയ വാഹനങ്ങളിലൊന്നാണ് ജിഎൽസി. മാത്രമല്ല കമ്പനി പ്രാദേശികമായി നിർമിക്കുന്ന ഒൻപതാമത്തെ മോഡലുമാണ് ജിഎൽസി.\nMercedes Benz GLC | Test Drive | Fasttrack | Manorama Online\nജിഎൽസിയുടെ ഡീസൽ മോഡലായ 220 ഡി ഫോർമാറ്റിക്ക് ടെസ്റ്റ് ഡ്രൈവ്.\n∙ജിഎൽസി: ഓഫ് റോഡ് വാഹനം എന്നർഥം വരുന്ന ജർമൻ വാക്കിൽനിന്നാണ് ജിഎൽസിയുടെ ‘ജി’ വന്നിരിക്കുന്നത്. ഇവൻ മാത്രമല്ല ബെൻസിന്റെ എല്ലാ എസ്‌യുവികളുടേയും പേര് ആരംഭിക്കുന്നത് ‘ജി’യിൽ നിന്നാണ്. ‘ജി’യെ തൊട്ടടുത്ത വാക്കുമായി ബന്ധിപ്പിക്കാനാണ് ‘എൽ’ ഉപയോഗിക്കുന്നത്. അടുത്ത വാക്ക് ഏതു സെ‍ഡാനിനു സമമാണ് വാഹനം എന്നു കാണിക്കുന്നതാണ്. ‘ജിഎൽസി’ എന്നാൽ ‘സി’ ക്ലാസ് സെഡാനോടു സാമ്യമുള്ള എസ്‌യുവി എന്നർഥം. ബെൻസിന്റെ എസ്‌യുവിയായ ജിഎൽകെയുടെ പിൻഗാമിയായി 2015 ലാണ് ജിഎൽസി വിപണിയിലെത്തുന്നത്.\n∙ഡിസൈൻ: സി ക്ലാസിനെ അടിസ്ഥാനപ്പെടുത്തിയാണ് ജിഎൽസിയുടെ ഉത്ഭവം, മിഡിസൈസ് സെഗ്‌മെന്റിൽ ഒൗഡി ക്യു5 നോടും ബിഎംഡബ്‌ള്യു എക്സ്3യോടുമാണ് ജിഎൽസി മത്സരിക്കുന്നത്. സി ക്ലാസ് സെഡാന്റെ പ്ലാറ്റ്ഫോമിൽ തന്നെയാണ് ജിഎൽസി നിർമിച്ചിരിക്കുന്നതെങ്കിലും സി ക്ലാസിനെക്കാളും 33 എംഎം വീൽബേസ് കൂടുതലുണ്ട് ജിഎൽസി‌ക്ക്. എസ്‌യുവി ലുക്കുണ്ടെങ്കിലും മുന്നിലെ ഗ്രില്ലിന് സി ക്ലാസിനോടാണ് സാമ്യം.\nമസ്കുലറായ ബംബറും ക്രീസ് ലൈനുകളുമാണ് മുന്നിൽ. ബ്രഷ്ഡ് അലുമിനിയത്തിന്റെയും ക്രോമിന്റെയും സ്പർശമുള്ള ഗ്രില്ലിലാണ് ബെൻസിന്റെ ത്രീ പോയിന്റഡ് സ്റ്റാർ ലോഗോ. ഓട്ടമാറ്റിക്കായി ക്രമീകരിക്കുന്ന എൽഇഡി ഹെഡ്‌ലൈറ്റിൽ കോർണറിങ് അസിസ്റ്റ് സംവിധാനവുമുണ്ട്. കുറഞ്ഞ ഊർജം ഉപയോഗിച്ച് കൂടുതൽ പ്രകാശം പൊഴിക്കുന്നതാണ് ഹെഡ്‌ലൈറ്റ്. വശങ്ങളിലെ മസ്കുലറായ ബോഡി ലൈനുകൾ എസ്‌യുവിത്വം വർധിപ്പിക്കുന്നുണ്ട്. അലുമിനിയം റണ്ണിങ് ബോർഡ് വാഹനത്തിന് സ്പോർടി ഭാവം നൽകുന്നു. 18 ഇഞ്ച് അലോയ് വീലുകളാണ്. ക്രോം ഫിനിഷ്ഡ് ഡ്യുവൽ എക്സോസ്റ്റും ക്വിഡ് പ്ലേറ്റും സ്പോർട്ടിനെസ്സിനൊപ്പം മസിൽ ലുക്കും നൽകുന്നു. അഡാപ്റ്റീവ് ഇല്യൂമിനേഷനോടുകൂടിയ എൽഇഡി ടെയിൽലാംപാണ്.\n∙ ഉള്ളിൽ: ബ്ലാക്കും ബീജും ഇടകലർന്ന ഇന്റീരിയറിന് സി ക്ലാസിനോടു സാമ്യം. തടിയുടെയും അലുമിനിയത്തിന്റെയും ഫിനിഷുകളും ക്രോം ചുറ്റുള്ള വെന്റുകളും മെറ്റൽ ഫിനിഷുള്ള സ്വിച്ചുകളും ഇരട്ട തുന്നലോടുകൂടിയ തുകലും എല്ലാം പ്രൗഢി കൂട്ടുന്നു. പാഡിൽ ഷിഫ്റ്റോടു കൂടിയ മൾട്ടിഫങ്ഷൻ സ്റ്റിയറിങ് വീലാണ്. സ്റ്റിയറിങ് ഇലക്ട്രിക്കായി ക്രമീകരിക്കാം. ഉയരവും അകലവും ലുബാർ–സപ്പോർട്ടുമെല്ലാം ഇലക്ട്രിക്കലായി ക്രമീകരിക്കാവുന്ന വലിയ മുൻ സീറ്റുകളാണ്. ലെഗ് സ്പെയ്സും നീ റൂമും ഹെഡ് റൂമും ധാരാളം. രണ്ടാം നിര എസി വെന്റ് പിൻയാത്ര സുഖകരമാക്കും. തൈ സപ്പോർട്ട് കുറച്ചു കൂടി ഉണ്ടായിരുന്നെങ്കിൽ മുഴുവൻ മാർക്കും നൽകാമായിരുന്നു. പനോരമ സൺറൂഫാണ്. 550 ലീറ്റർ ബൂട്ട് സ്പെയ്സുണ്ട്.\n∙ എൻജിൻ: 2143 സിസി ഇൻലൈൻ നാല് സിലിണ്ടർ എൻജിനാണ് 220 ഡി4മാറ്റിക്കിൽ ഉള്ളത്. 3300-4200 ആർപിഎമ്മിൽ 168 ബിഎച്ച്പി കരുത്തും 1400 ആർപിഎമ്മിൽ 400 എൻഎം ടോർക്കുമുണ്ട്. ഇക്കോണമി, കംഫർട്, സ്പോർട്, സ്പോർട് പ്ലസ് എന്നിങ്ങനെ നാലു മോഡുകളുണ്ട്. ഇക്കോണമി മോഡിൽ വാഹനം സൗമ്യനാണ്. ഇന്ധനക്ഷമതയ്ക്ക് കൂടുതൽ പ്രാധാന്യം. കംഫർട്ട് മോഡിൽ യാത്രാസുഖവും കരുത്തും ഒരുപോലെ പ്രദാനം ചെയ്യുന്നു. വാഹനത്തിന്റെ കരുത്തു മുഴുവൻ പുറത്തുകാട്ടുന്ന മോഡുകളാണ് സ്പോർട്ടും സ്പോർട് പ്ലസ്സും. ഈ മോഡുകളിൽ എൻജിന്റെ സ്വരം കടുപ്പമാകും. ഒാഫ് റോഡിങ്ങിനായി നാലു മോഡുകളുണ്ട്– സ്ലിപ്പറി, ഒാഫ്റോഡ്, ഇൻക്ലൈൻ, ടോവിങ് ട്രെയ്‍ലേഴ്സ്.\n∙സുരക്ഷ: ഏഴ് എയർബാഗുകൾ, ഇലക്ട്രോണിക് സ്റ്റെബിലിറ്റി പ്രോഗ്രാം, എബിഎസ്, അറ്റെൻഷൻ അസിസ്റ്റ് എന്നിങ്ങനെയുള്ള സംവിധാനങ്ങൾ ജിഎൽസിയിലെ യാത്ര സുരക്ഷിതമാക്കുന്നു.\n∙ വിധി: വിശാലമായ ഇന്റീരിയർ, സുഖ–സുരക്ഷിത യാത്ര, കിടിലൻ പെർഫോമൻസ്, ഒാഫ്റോഡിങ് ശേഷി, ഇന്ധനക്ഷമത ഇവയെല്ലാം കൂടിച്ചേർന്ന ലക്‌ഷ്വറി എസ്‌യുവിയാണ് ജിഎൽസി.


(Viral Video)കുഞ്ഞിനെ രക്ഷിക്കാന് ജിറാഫ് നേരിട്ടത് പുള്ളിപ്പുലികളെ!; വൈറല് വീഡിയോ | mother giraffe protects calf from cheetahs viral video\nകുഞ്ഞിനെ രക്ഷിക്കാന് ജിറാഫ് നേരിട്ടത് പുള്ളിപ്പുലികളെ!; വൈറല് വീഡിയോ\n19 Sep 2020 5:53 AM GMT\nകുഞ്ഞുങ്ങളെ അപകടങ്ങളില് നിന്നും രക്ഷിക്കാന് മനുഷ്യന് മാത്രമല്ല മൃഗങ്ങളും ശ്രമിക്കാറുണ്ട്. അത്തരത്തിലുള്ളൊരു വീഡിയോയാണ് ഇപ്പോള് സോഷ്യല് മീഡിയയില് വൈറലാകുന്നത്. ഒരു കൂട്ടം ചീറ്റപ്പുലികളില് നിന്നും തന്റെ കുഞ്ഞിനെ രക്ഷിക്കുകയാണ് ഒരു ജിറാഫ്.\nകാട്ടില് മൈതാനത്തില് മേഞ്ഞുകൊണ്ടിരിക്കെയാണ് ജിറാഫിനേയും കുഞ്ഞിനെയും ആക്രമിക്കാന് ചീറ്റപ്പുലികളെത്തുന്നത്. തുടര്‍ന്ന് തന്റെ ജീവന് പോലും വകവയ്ക്കാതെയാണ് ജിറാഫ് ചീറ്റകളെ എതിരിടുന്നത്. ചീറ്റകള്‍ക്ക് പിന്നാലെ ഓടുകയും ചെയ്യുന്നുണ്ട് ജിറാഫ്. തുടര്‍ന്ന് അവിടെ നിന്നും രക്ഷപ്പെടുന്നതായും കാണാം.\n33 സെക്കന്റ് ദൈര്‍ഘ്യമുള്ള വീഡിയോ ഇന്ത്യന് ഫോറസ്റ്റ് സര്‍വീസ് ഉദ്യോഗസ്ഥനായ സുശാന്ത നന്ദയാണ് ട്വിറ്ററിലൂടെ പങ്കുവെച്ചത്. അമ്മമാര്‍ക്ക് എവിടെ നിന്നാണ് ഇത്രയും ശക്തി ലഭിക്കുന്നത്? ഒരു കൂട്ടം ചീറ്റപ്പുലികളില് നിന്ന് സ്വന്തം കുട്ടിയെ രക്ഷിക്കുന്ന അമ്മ' എന്നാണ് വീഡിയോ പങ്കുവെച്ചുകൊണ്ട് സുശാന്ത നന്ദ കുറിച്ചത്.\n11000 ത്തില് കൂടുതല് പേര് ഇപ്പോള് വീഡിയോ കണ്ടു കഴിഞ്ഞു.


ഇറ്റിറ്റിപ്പുള്ള്: മലയാളത്തിന്റെ ഭാവി\nat 9:15 AM Posted by എന് പ്രഭാകരന്\nഒരില വെറുതെ February 12, 2011 at 4:12 PM\nബ്ലോഗ് മറ്റൊരു ഇടമാണ്. മറ്റൊരു തരം വായനയും എഴുത്തും സാധ്യമാക്കുന്ന ഇടം. ഇത്ര വലിയ കുറിപ്പുകള്‍ക്കുള്ള ഇടമല്ല നിര്‍ഭാഗ്യവശാല് ബോഗ് ഇടം. അച്ചടിമലയാളത്തില് ഇത് എളുപ്പം വായിക്കുന്നവര് പോലും സൈബര് ഇടത്തിന്റെ സ്വകാര്യതയില് ഇത് വായിക്കാതെ പോയേക്കും. ഇത്തിരി വലിപ്പം കുറച്ച് പോസ്റ്റുകള് ചെയ്താല് അതാവും നന്നാവുക.\nഎന്.ബി.സുരേഷ് February 23, 2011 at 1:51 PM\nവലിയ ചിന്തകൾ ചെറിയ ചിന്തകൾ എന്നൊക്കൊ വേർതിരിക്കണോ ഇലേ.. വരട്ടെ ഗൌരവങ്ങൾ ബ്ലോഗിലും. കല്പറ്റ നാരായണൻ മാതൃഭുമി പത്രത്തിൽ എഴുതിയ ലേഖനം ഇതിനോട് ചേർത്ത് വായിക്കണം.\nJomy August 17, 2013 at 7:33 PM\nആധികാരികമായ എഴുത്ത് .നല്ല ലേഖനം....\nമലയാളം നിര്‍ബന്ധിത ഒന്നാം ഭാഷയും നിലവാരമുള്ള ഇംഗ്ലീഷ് അധ്യാപകരെ മുഴുവന് ക്ലാസിലും വച്ചുകൊണ്ട് പ്രശ്നങ്ങള് ഒരു പരിധിവരെ പരിഹരിക്കാം.ഇംഗ്ലീഷ് ഭാഷ സംസാരിക്കാൻ ,എഴുതാൻ,വായിക്കാൻ അതിനു മലയാളം സംസാരിക്കുന്ന ഒരു ജനതയെയും സംസ്കാരത്തെയും എന്തിനാണ് ഇല്ലാതാക്കുന്നത്?.\nകേരളത്തിൽ മലയാളം ഭാഷ നേരിടുന്ന വിവിധ വെല്ലുവിളികൾ:\n1.ഇംഗ്ലീഷ് ഭാഷയിൽ ഉള്ള വിദ്യാഭ്യാസ സമ്പ്രദായം .\n2.ഭരണ ഭാഷ മലയാളമല്ലാത്ത അവസ്ഥ .\n3.ഭരണാധികരികളുടെ ഭാഷയോടുള്ള നിഷേധാത്മക സമീപനം.\n4.മലയാളികൾ സ്വന്തം ഭാഷയോട് കാണിക്കുന്ന അവഗണന.\n5.ദൃശ്യ- ശ്രവ്യ മാധ്യമങ്ങളിൽ മലയാളം വികലമായി സംസാരിക്കുന്നത്.\n6.മലയാളം ഭാഷ ഓണ്‍ലൈൻ -വിവര വിജ്ഞാന മേഖലയിലെ കാലതാമസം / ഗവേഷണമില്ലായമ.\n7.മലയാളത്തിൽ വിവർത്തന സംവിധാനം ഇല്ലാത്തത് .\n8.നാമഫലങ്ങൾ ഇംഗ്ലീഷിൽ മാത്രം എഴുതി വെയ്ക്കുന്ന പ്രവണത.\n9.മലയാള സംസാര ഭാഷയിലെ ഇംഗ്ലീഷ് പദങ്ങളുടെ അതിപ്രസരം .\n10.മലയാളത്തിൽ പുതിയ എഴുത്തുകാർ വരാത്തത് .\n11.ഇന്റർനെറ്റിൽ മലയാള വിവര -വിജ്ഞാന ശേഖരം ഇല്ലാത്തത്\n12.മലയാളം പഠിക്കാതെ കേരളത്തിൽ വിദ്യാഭ്യാസം പൂര്‍ത്തിയാക്കാനും ജോലി നേടാനും കഴിയുമെന്ന സ്ഥിതി\n13.മലയാളത്തെ രണ്ടാം തരമായി ചിത്രികരിക്കുന്ന ചില ഇംഗ്ലീഷ് അധിനിവേശ പ്രമാണിമാരുടെ ധാർഷ്ട്യം .


ഭാരം കുറയ്ക്കാന് ഞാന് എന്നെത്തെന്നെ വെല്ലുവിളിച്ചു; ഒടുവില് കുറച്ചത് 17 കിലോയും | Weight loss tips | Fitness\nഭാരം കുറയ്ക്കാന് ഞാന് എന്നെത്തെന്നെ വെല്ലുവിളിച്ചു; ഒടുവില് കുറച്ചത് 17 കിലോയും\nമനോരമ ലേഖകൻ February 01, 2020 03:46 PM IST\nചെറുപ്പകാലം മുതലേ ‘ഗുണ്ട് മണി’ എന്ന വിളി ഗരിമ തിവാരിക്കു പുത്തരിയായിരുന്നില്ല. ക്ലാസിലെ ഏറ്റവും ഉയരവും ഭാരവും ഉള്ള പെണ്‍കുട്ടിയായിരുന്നു ഗരിമ. സ്കൂളില് മാസാമാസം ഉയരവും ഭാരവും അളക്കുന്ന സമയത്ത് കൂട്ടുകാര് കളിയാക്കുമെന്ന് ഭയന്നു വെയിങ് മെഷിനില് കയറാന് മടിച്ചു നിന്ന പെണ്‍കുട്ടി, അപ്പോഴൊന്നും തന്റെ പ്രശ്നം അമിതവണ്ണം ആണെന്ന് ചിന്തിച്ചില്ല. വണ്ണം കുറയ്ക്കാന് സാധിക്കുമെന്ന ചിന്ത പോലും ഗരിമയുടെ മനസ്സില് വന്നതുമില്ല.\nഎന്നാല് 2019 ഗരിമയുടെ ജീവിതത്തില് മാറ്റങ്ങള്‍ക്കു തുടക്കമിട്ട വർഷമായിരുന്നു. കൗമാരം വിട്ട് യൗവനത്തിലെത്തിയപ്പോഴാണ് വണ്ണം തന്റെ ആത്മവിശ്വാസം കെടുത്തുന്നു എന്ന കാര്യം ഗരിമ ചിന്തിച്ചത്. ഇതായിരുന്നു വഴിത്തിരിവ്.\nപിന്നെ താമസിച്ചില്ല, നേരെ പോയി ജിമ്മില് ചേര്‍ന്നു. കൂടെ വീട്ടില് വര്‍ക്ക് ഔട്ട്, ജോഗിങ് എന്നിവയും. പക്ഷേ ഇതൊന്നും വിചാരിച്ച പോലെ ഫലം കണ്ടില്ല. അതോടെയാണ് തന്റെ ഡയറ്റ് ശരിയല്ല എന്ന് ഗരിമ തിരിച്ചറിഞ്ഞത്. പിന്നീട് കൃത്യമായ ഡയറ്റ് പാലിച്ചു കൊണ്ടുള്ള വ്യായാമം തുടങ്ങി.\nആദ്യ മാസം ഏറെ കഠിനമായിരുന്നു. കാരണം പെട്ടെന്നുള്ള ജീവിതശൈലീമാറ്റവുമായി ഗരിമയ്ക്ക് ആദ്യം പൊരുത്തപ്പെടാൻ കഴിഞ്ഞില്ല. എന്നാലും വിട്ടുകൊടുക്കില്ല എന്നുതന്നെ തീരുമാനിച്ചു. അങ്ങനെ എട്ടുമാസം കൊണ്ട് 17 കിലോ കുറഞ്ഞതോടെ ആത്മവിശ്വാസമായി.\nയോഗ, RPM സ്പിന്നിങ് , നൃത്തം എന്നിവയായിരുന്നു വ്യായാമമുറകള്. ഒരു ദിവസം പോലും ഡയറ്റില്‍നിന്നു പിന്മാറാതെയായിരുന്നു ശ്രമങ്ങള്. ആദ്യം വലിയ പാടായിരുന്നു. മധുരവും ഫാസ്റ്റ് ഫുഡും കഴിക്കാന് സദാ ശരീരം പറഞ്ഞു കൊണ്ടിരുന്നു. എന്നാല് ഗരിമ തീരുമാനത്തില് ഉറച്ചു നിന്നു. അതിന്റെ ഫലം ലഭിച്ചു എന്നാണ് ഗരിമ പറയുന്നത്. ഇപ്പോള് തന്നെ കണ്ടാല് ആരുമൊന്നു പറയും ‘എത്ര ഫിറ്റ് ബോഡി’ എന്ന് ഗരിമ ചിരിയോടെ പറയുന്നു.\nEnglish Summary: Weight loss tips of Garima Tiwari


യു.എ.ഇ-കാസര്‍കോട് പള്ളം മുസ്ലിം ജമാഅത്ത് ഭാരവാഹികള് – Utharadesam\nയു.എ.ഇ-കാസര്‍കോട് പള്ളം മുസ്ലിം ജമാഅത്ത് ഭാരവാഹികള്\nഷാര്‍ജ: യു.എ.ഇ കാസര്‍കോട് പള്ളം മുസ്ലിം ജമാഅത്തിന്റെ ജനറല് ബോഡി യോഗം ഷാര്‍ജയില് നടന്നു. ഹാഷിക് അധ്യക്ഷത വഹിച്ചു. ജംഷിദ് വാര്‍ഷിക റിപ്പോര്‍ട്ടും വരവ് ചെലവ് കണക്കും അവതരിപ്പിച്ചു.\nട്രാഫിക് ജംഗ്ഷന് മുതല് പള്ളം അതിര്‍ത്തി വരെ എല്.ഇ.ഡി സ്ട്രീറ്റ് ലൈറ്റ് സ്ഥാപിച്ചത്, കാസര്‍കോടിന്റെ ചരിത്രത്തില് തന്നെ നാട്ടുകാര് സംഭാവന നല്‍കി ചെയ്ത ആദ്യത്ത എല്.ഇ.ഡി സ്ട്രീറ്റ് ആയിരിക്കുമെന്നും ട്രാഫിക് ജംഗ്ഷനില് യു.എ.ഇ ജമാഅത്ത് നാട്ടുകാരുടെ സഹകരണത്തോടെ സ്ഥാപിച്ച കാസര്‍കോടിന്റെ പ്രധാനപ്പെട്ട സ്ഥലങ്ങളുടെ ദൂരപരിധി സൂചിപ്പിക്കുന്ന ദിശാ സൂചിക ബോര്‍ഡ് കാസര്‍കോട് നഗരസഭാ അടുത്തിടെ സ്ഥാപിച്ച ബോര്‍ഡിനോട് കിടപിടിക്കുന്നതാണെന്നും യോഗം അഭിപ്രായപ്പെട്ടു.\nയോഗത്തില് പുതിയ കമ്മിറ്റിയെ തിരഞ്ഞെടുത്തു. ഷാനവാസ് ബങ്കര (പ്രസി.), മുസ്താഖ് പദാര്, ആസിഫ് സാഹിബ്, മുഹമ്മദ് കുഞ്ഞി കൊപ്പല് (വൈ. പ്രസി.), ഹംറാസ് (ജന.സെക്ര.), ഫൈസല് ബങ്കര, നൗഫല്, റഷീദ് പി.എസ് (ജോ. സെക്ര.), ജംഷീദ് പി.ഇ (ട്രഷ.), റഫീഖ് കൊപ്പല്, ഇഖ്ബാല് പി.എച്ച്, ഷാഫി ചുങ്കത്തില്, സമീര് ബായിക്കര, ഹാഷിക് റഹ്മാന് (ഉപദേശക സമിതി അംഗങ്ങള്), സമീര് പള്ളം, ലിസാനി, ഇര്‍ഷാദ് കൊപ്പല്, ബിലാല്, മുര്‍ഷിദ്, മുസ്തഫാ ബാബാസ്, റൗമാസ്, മര്‍വാന് കൊപ്പല്, സുലൈമാന് കൊപ്പല്, ആസിഫ് ആദൂര്, അമീര്, ഇമ്രാന് ബങ്കര, യാസിന് നൂര്, നിയാസ് പാദാര്, ഫിറോസ് കൊപ്പല്, ഷബീബ് (പ്രവര്‍ത്തക സമിതി അംഗങ്ങള്)\nമന്‍സൂര് അലി വധക്കേസില് അബ്ദുല് സലാമിന് ജീവപര്യന്തവും ഏഴ് വര്‍ഷം അധിക കഠിന തടവും; രംഗണ്ണക്ക് അഞ്ച് വര്‍ഷം കഠിന തടവ്\nകാസര്‍കോട് നഗരത്തില് വീണ്ടും കവര്‍ച്ച; കടയുടെ ഓടിളക്കി അകത്ത് കടന്ന് പണം കവര്‍ന്നു\nഎന്.എം.സി.സി വനിതാ വിംഗ് കാന്‍സര് ബോധവല്‍ക്കരണ ക്ലാസും സൗജന്യ പരിശോധനയും 24ന്\nസംസ്ഥാന കലോത്സവം; ദീപാലങ്കാരങ്ങളൊരുങ്ങി


Social Media | Kairali News | kairalinewsonline.com - Part 14\nസ്ത്രീയെ വെറും ശരീരമായി കാണുന്നതിനെതിരേ പ്രചാരണവുമായി കാമ്പയിനുകള്; സമൂഹമാധ്യമങ്ങളില് തരംഗമാകുന്ന കാമ്പയിന് പിന്തുണയുമായി വീഡിയോ സെല്‍ഫികള്\nകൊച്ചി: സ്ത്രീകളെ വെറും ശരീരവും വസ്തുവുമായി കാണുന്ന ലോകത്തെ സംസ്‌കാര ശൂന്യമായ നിലപാടിനെതിരേ സമൂഹമാധ്യമങ്ങളില് കാമ്പയിന്. ലോകത്തിന്റെ വിവിധ തുറകളില് വിജയക്കൊടി പാറിക്കാന് സ്ത്രീകള് മുന്നേറ്റം നടത്തുമ്പോള് ...\nദുബായിയെ മുക്കിയ മഴയുടെ ചിത്രങ്ങള് മര്യാദയ്ക്കു പോസ്റ്റ് ചെയ്തില്ലെങ്കില് അകത്താകും; പത്തു ലക്ഷം ദിര്‍ഹം വരെ പിഴയും ശിക്ഷ; ഷെയര് ചെയ്യുന്നവരും കുടുങ്ങും\nദുബായ്: കഴിഞ്ഞ കുറച്ചു ദിവസങ്ങളായി പെയ്യുന്ന മഴ കണ്ട് ആവേശം മൂത്ത് പടമെടുത്തു സോഷ്യല്‍മീഡിയയില് ഇടാമെന്നു കരുതിയാല് ശ്രദ്ധയില്ലെങ്കില് അകത്താകും. ദുബായിലെ പെരുമഴക്കാലത്തിന്റെ ചിത്രങ്ങള് ഉത്തരവാദിത്തമില്ലാതെയും എഡിറ്റ് ...\nചിത്രം മോര്‍ഫ് ചെയ്ത് പ്രചരിപ്പിച്ച ‘കുടുംബത്തില് പിറക്കാത്ത മോന്/മോള്’ക്ക് ജ്യോതി കൃഷ്ണയുടെ മറുപടി; ഇതില് കൂടുതല് ഒരു മറുപടിയും കൊടുക്കാനില്ലെന്ന് താരം\nഹായ് ഫ്രണ്ടസ്, നല്ല കുടുംബത്തില് പിറക്കാത്ത ഏതോ ഒരു മോന്/ മോള്\nസൗദിക്കാര് സോഷ്യല്‍മീഡിയയില് പരതുന്നത് സ്‌നേഹത്തിനും പ്രണയത്തിനും ആസക്തികള്‍ക്കും; പെണ്‍കുട്ടികള് ആണ്‍ചങ്ങാത്തങ്ങള് കൂടുന്നതും നെറ്റില്\nവിവാഹിതരല്ലാത്ത സ്ത്രീയും പുരുഷനും തമ്മില് ഇടപെട്ടാല് ശിക്ഷ വരെ ലഭിക്കാവുന്ന നിയമങ്ങള് സൗദിയിലുണ്ട്\n‘ത്ഫൂ’…’ങ്ങേ’!!….’യ്യോ, അതെനിക്കുള്ളതാ’; മേജര് രവിയുടെ തുപ്പല് ആഹ്വാനത്തോട് സോഷ്യല്‍മീഡിയ പ്രതികരണം\nമേജര് രവിയെ കുറിച്ച് പട്ടാമ്പി ഞാങ്ങാട്ടിരി ( നാട്ടുകാര് ) കാരോട് ഒന്ന് ചോദിച്ചു നോക്കൂ\nസ്ത്രീധനത്തെ ചൊല്ലി തര്‍ക്കം; ഭാര്യയുടെ നഗ്നചിത്രങ്ങള് ഭാര്യാപിതാവിന് സിഡിയിലാക്കി അയച്ചുകൊടുത്ത യുവാവ് പിടിയില്; ദൃശ്യങ്ങള് സോഷ്യല്‍മീഡിയയിലും പ്രചരിപ്പിച്ചു\nതിന് പിന്നാലെയാണ് നഗ്നചിത്രങ്ങള് പകര്‍ത്തിയ സിഡി പിതാവിന്റെ പേരില്\nമണിയുടെ ആദ്യ അഭിമുഖം സോഷ്യല്‍മീഡിയയില് വൈറല്; വീഡിയോ കാണാം\n1992ൽ കലാഭവൻ ട്രൂപ്പിന്റെ ഗൾഫ്\nഅശ്ലീല കമന്‍റിട്ട യുവാവിന് അശ്വതി ജ്വാല നല്‍കിയ മറുപടി; കമന്റ് പിന്‍വലിക്കാതെ മാപ്പ് പറഞ്ഞ് യുവാവ് തടിയൂരി\nആ മറുപടി കൊണ്ടും യുവാവ് 'തൃപ്തനായില്ല'.\nസൈനികരേക്കാള് ധൈര്യശാലികള് വ്യാപാരികള്; മോദിയുടെ പഴയപ്രസംഗം വീണ്ടും ചര്‍ച്ചയാകുന്നു; സൈനികരെ അപമാനിച്ച മോദി മാപ്പ് പറയണമെന്ന് ആവശ്യം\nമറുപടി പറയാനാകാതെ ബിജെപി നേതൃത്വം.\nമാധ്യമപ്രവര്‍ത്തകയ്ക്ക് വധഭീഷണി, അശ്ലീല സന്ദേശം; ശ്രീരാമ സേന- ആര്‍എസ്എസ് പ്രവര്‍ത്തകര് അറസ്റ്റില്; പിടിയിലായത് കണ്ണൂര്, തിരുവനന്തപുരം സ്വദേശികള്\nവധഭീഷണി, സ്ത്രീകള്‍ക്കെതിരായ മോശമായ പ്രചരണം തുടങ്ങി വകുപ്പുകള്\nസംഘികളുടെ മുന്നില്‍വച്ചു കട്ടന്‍ചായയും കുടിക്കാന് വയ്യാതായെന്നു ചിന്ത ജെറോം; സോഷ്യല് മീഡിയയില് അപവാദ പ്രചാരണം നടത്തുന്നവർക്കെതിരേ നിയമനടപടിക്ക്\nകൊല്ലം: സോഷ്യല്‍മീഡിയയില് തന്നെ അപമാനിച്ചവര്‍ക്കെതിരേ നിയമനടപടിയുമായി മുന്നോട്ടു പോകാന് ഡിവൈഎഫ്‌ഐ സംസ്ഥാന കമ്മിറ്റിയംഗവും വനിതാ നേതാവുമായ ചിന്ത ജെറോം. ഒരു ചാനലിനു നല്‍കിയ അഭിമുഖത്തിലെ ദൃശ്യങ്ങളെടുത്ത് അപവാദ ...\nവഴിയില്‍നിന്നയാളെ കാളക്കൂറ്റന് പട്ടാപ്പകല് കുത്തിമലര്‍ത്തി; എവിടെനിന്നാണെന്നറിയാത്ത വീഡിയോ സോഷ്യല്‍മീഡിയയില് പരക്കുന്നു\nകാളക്കൂറ്റന്‍മാരെ നാട്ടുകാര്‍ക്കെപ്പോഴും പേടിയാണ്. കാളക്കൂറ്റന് കുത്തിമലര്‍ത്തിയാല് പിന്നൊന്നും ചിന്തിക്കാനില്ല. അതാണ് ഈ വീഡിയോയില് കാണുന്ന സംഭവം. വഴിയരികില് നില്‍ക്കുകയായിരുന്ന ആള്‍ക്കു നേരേ കോപാകുലനായ കാളക്കൂറ്റന് ഓടിയടുക്കുന്നു. കുത്തിമലര്‍ത്തുന്നു. ...\nഅലിയ ഭട്ടിന്റെ അടിവസ്ത്രത്തെ ചൊല്ലി ട്വിറ്ററില് നടന്‍മാരുടെ വാക്ക്‌പോര്; കമാല് ഖാന് മറുപടി നല്‍കി സിദ്ധാര്‍ത്ഥ് മല്‍ഹോത്ര; വിവാദ ഫോട്ടോ ഷൂട്ട് വീഡിയോ കാണാം\nഎങ്കിലും ആളുകള് അവളെ അത് ധരിക്കാന് നിര്‍ബന്ധിക്കുന്നു\nമോദി സര്‍ക്കാരിന്റെ പുതിയ ലക്ഷ്യം സോഷ്യല് മീഡിയ; അഭിപ്രായ സ്വാതന്ത്ര്യത്തിനു കടിഞ്ഞാണിടാന് കേന്ദ്രസര്‍ക്കാര് നീക്കം; 66 എക്കു പകരം പുതിയ വകുപ്പ് കൊണ്ടുവരുന്നു\nഐടി ആക്ടില് പുതിയ വകുപ്പ് ഉള്‍പ്പെടുത്താനാണ് കേന്ദ്രസര്‍ക്കാര് നീക്കം\nസോഷ്യല് മീഡിയയില് ഫോട്ടോ പോസ്റ്റ് ചെയ്യുന്ന പ്രവാസികള് ശ്രദ്ധിച്ചില്ലെങ്കില് അകത്താകും; അനുമതിയില്ലാതെ ഫോട്ടോ പോസ്റ്റ് ചെയ്താല് അഞ്ചു ലക്ഷം ദിര്‍ഹം പിഴയും തടവും\nദുബായ്: സോഷ്യല് മീഡിയയില് ചിത്രങ്ങള് പോസ്റ്റ് ചെയ്യുന്നതു സംബന്ധിച്ച നിയമം കര്‍ക്കശമാക്കി ദുബായ്. അനുമതി കൂടാതെ മറ്റുള്ളവരുടെ ചിത്രങ്ങള് പോസറ്റ് ചെയ്താല് അകത്താകും. ഇത്തരത്തില് നിയമം ലംഘിക്കുന്നവര്‍ക്ക് ...\nസണ്ണി ലിയോണിന് ലഭിക്കുന്ന സ്വീകാര്യത ഒരിക്കല് തനിക്കും ലഭിക്കുമെന്ന് ഷക്കീല; ഇഷ്ടപ്പെടുന്നതും വെറുക്കുന്നതും പ്രേക്ഷകരുടെ താത്പര്യം; ഷക്കീലക്കൊപ്പം വേദി പങ്കിടാന് എത്രപേര് തയാറാകുമെന്ന ചോദ്യങ്ങള്‍ക്ക് മറുപടി\nഅഞ്ചു വര്‍ഷത്തോളം താന് ദക്ഷിണേന്ത്യന് സിനിമകളില് സജീവമായിരുന്നു\nസോഷ്യല് മീഡിയയില് കൂടുതല് ഫോളോവേഴ്‌സ് ഉള്ള കായികതാരമായി ക്രിസ്റ്റിയാനോ; ആകെ ഫോളോവേഴ്‌സ് 20 കോടി\nഫേസ്ബുക്കിലും ട്വിറ്ററിലും ഇന്‍സ്റ്റഗ്രാമിലുമായി ക്രിസ്റ്റിയുടെ ഫോളോവേഴ്‌സിന്റെ എണ്ണം 20 കോടി കവിഞ്ഞു\nദുല്‍ഖറിന് ഒമാനില് നിന്നൊരു അപരന്; ചിത്രങ്ങള് ഫേസ്ബുക്കില്\nഒമാന് സ്വദേശിയാണ് തനിക്കൊപ്പമുള്ളതെന്നാണ് നിലമ്പൂര് സ്വദേശിയായ\n‘തന്ത’യ്ക്ക് വിളി നിര്‍ത്താതെ ജൂഡ് ആന്റണി; സംവരണത്തിനെതിരായ പോസ്റ്റില് പൊങ്കാല\nസംവരണത്തിനെതിരെ ഫേസ്ബുക്കില് പോസ്റ്റിട്ട സംവിധായകന് ജൂഡ് ആന്റണി ജോസഫിന് പൊങ്കാല. തന്നെ വിമര്‍ശിച്ച് സംസാരിക്കുന്നവര്‍ക്ക് കടുത്ത ഭാഷയിലാണ് ജൂഡ് മറുപടി നല്‍കുന്നത്. ജൂഡിന്റെ പോസ്റ്റ് താഴെ ...\nആരോടു യാത്രപറയേണ്ടുവെന്നു പാടിയ കവിക്കു വിടചൊല്ലി സമൂഹമാധ്യമം; ഒഎന്‍വിയുടെ കാവ്യവിസ്മയത്തിന് പ്രണാമം\nതിരുവനന്തപുരം: മഹാകവി ഒഎന്‍വി കുറുപ്പിന്റെ വിയോഗം സമൂഹമാധ്യമങ്ങള് കണ്ണീരോടെയാണ് കേട്ടത്. സമൂഹത്തിന്റെ നാനാതുറകളിലുള്ളവര് അനുസ്മരണവും ഓര്‍മകളുമായി കുറിപ്പുകളിട്ടു. ഓരോ കാലത്തും കാലത്തോടു ചൊല്ലിയ കവിതകളുമായാണ് പോസ്റ്റുകളേറെയും. ഓ ...\nഹിജാബ് ധരിച്ച ബാര്‍ബി സമൂഹമാധ്യമങ്ങളില് താരമാകുന്നു; ബാര്‍ബിക്കാഴ്ചകളില് വ്യത്യസ്തയായ ഹിജ്‌റാബി പോസ്റ്റ് ചെയ്തത് മെഡിക്കല് വിദ്യാര്‍ഥിനി\nഇടതൂര്‍ന്ന മുടിയും ഡെനിം ഹോട്ട്പാന്റ്‌സുമൊക്കെയായി നിരന്നിരുന്ന ബാര്‍ബിമാര്‍ക്കിടയിലേക്കു വന്ന ഹിജ്‌റാബി സമൂഹമാധ്യമങ്ങളില് തരംഗമാകുന്നു. ഇരുപത്തിനാലുകാരി ഹനീഫ ആദമാണ് ഹിജാബ് ധരിച്ച ബാര്‍ബിയുടെ ചിത്രം പോസ്റ്റ് ചെയ്തത്. ദിവസങ്ങള്‍ക്കുള്ളില് ...\nഎന്നാണ് നഗ്നത കാണിക്കുന്നതെന്ന് ആരാധകന്; പോയി അമ്മയോടും പെങ്ങളോടും ചോദിക്കാന് സൊനാക്ഷിയുടെ മറുപടി; മാപ്പപേക്ഷയുമായി യുവാവ്\nഈ ചെറുപ്പക്കാരന് എന്നോട് എന്തോ ചോദിച്ചു. ഞാന് മറുപടി കൊടുത്തു,\nഫോളോ ചെയ്യുന്നതും മറുപടി നല്‍കുന്നതും അവസാനിപ്പിക്കണം; ആ അക്കൗണ്ട് വ്യാജമെന്ന് ലക്ഷ്മി മേനോന്\nഫോളോ ചെയ്യുന്നതും മറുപടി നല്‍കുന്നതും അവസാനിപ്പിക്കണം\nദുബായിയില് വേശ്യാലയം നടത്തുന്നുവെന്ന് മലയാളി യുവതി; ഓഫീസില് എത്തിയാല് സ്ത്രീകളെ തരാമെന്ന് വാട്‌സ്ആപ്പ് വീഡിയോ; വൈറലായതോടെ പരസ്യവാചകങ്ങള് അനുകരിച്ചതാണെന്ന് കോഴിക്കോട്ടുകാരിയുടെ വിശദീകരണം; വീഡിയോ കാണാം\nതിരുവനന്തപുരം: ദുബായിയില് വേശ്യാലയം നടത്തുന്നുവെന്ന് പറഞ്ഞ് സോഷ്യല്‍മീഡിയയില് വീഡിയോ പോസ്റ്റ് ചെയ്ത യുവതിക്ക് വേണ്ടിയുള്ള അന്വേഷണം ഊര്‍ജ്ജിതമാക്കി പൊലീസ്. സുഹൃത്തിനൊപ്പം തമാശയ്ക്ക് വേണ്ടി പോസ്റ്റ് ചെയ്‌തെന്ന് അവകാശപ്പെടുന്ന ...\nസീതയെ കാട്ടില് ഉപേക്ഷിച്ച ശ്രീരാമന്റെ ‘ക്രൂരനടപടി’ക്കെതിരെ പരാതി; പുരാണത്തില് നടന്ന സംഭവത്തിന് ആരെയാണ് ശിക്ഷിക്കേണ്ടതെന്ന് കോടതി; സംഭവത്തിന് ആരാണ് സാക്ഷിയെന്നും ഉപേക്ഷിച്ച ദിവസമേതാണെന്നും കോടതി\nപട്‌ന: ഇതിഹാസകഥയിലെ സീതയെ വനത്തില് ഉപേക്ഷിച്ച ഭര്‍ത്താവ് ശ്രീരാമന്റെ 'ക്രൂരനടപടി'ക്കെതിരെ ബിഹാര് കോടതിയില് ഹര്‍ജി. അഭിഭാഷകനായ ഠാക്കൂര് ചന്ദന് കുമാര് സിംഗ് ആണ് സീതാമര്‍ഹി ചീഫ് ജുഡീഷല് ...\n‘ഡാ ബാബു, നമ്മള് പുറത്തു കിടക്കുമ്പോ ആ ഉമ്മന് മാത്രം അകത്തിരുന്നത് സുഖിക്കുന്നത് ശരിയാണോ? അവനിട്ടും കൊടുക്കണ്ടോ ഒരു പണി’; മാണിയെയും ബാബുവിനെയും തകര്‍ത്ത് വാരി സോഷ്യല്‍മീഡിയ\nബാബു ഒഴിഞ്ഞതും ആഘോഷിക്കുകയാണ് സോഷ്യല്‍മീഡിയയിലെ ട്രോള് പേജുകള്\n‘വാട്‌സ്ആപ്പില് പ്രചരിച്ചത് എന്റെ ക്ലിപ്പ് തന്നെ’; ചെയ്തത് ചെയ്‌തെന്ന് പറയുന്നതില് എന്താണ് തെറ്റെന്ന് ശാലു കുര്യന്\nശാലു കുര്യന് ഷൂട്ടിംഗിനിടെ പറ്റിയ അബദ്ധം എന്ന പേരിലാണ്\nരണ്ടുവര്‍ഷം മുമ്പു ബലാത്സംഗം ചെയ്തു ബ്ലാക്‌മെയില് ചെയ്തു; വഴങ്ങാതായപ്പോള് ദൃശ്യങ്ങള് പ്രചരിപ്പിച്ചു; നീതി തേടിയ യുവതി പൊലീസില് പരാതി നല്‍കി\nമുസാഫര്‍നഗര്: മുപ്പത്തിരണ്ടുകാരിയെ രണ്ടു വര്‍ഷം മുമ്പു ബലാത്സംഗം ചെയ്ത ദൃശ്യങ്ങള് ബ്ലാക്ക്‌മെയിലിംഗിനു വഴങ്ങാത്തതിനെത്തുടര്‍ന്നു സോഷ്യല് മീഡിയയില് പോസ്റ്റ് ചെയ്തു. ഉത്തര്‍പ്രദേശിലെ മുസാഫര്‍നഗര് ജില്ലയിലെ കൈലാവാഡയിലാണ് സംഭവം. കൂട്ടബലാത്സംഗത്തിനിരയായ ...\nഅമിതാഭ് ബച്ചന്റെ കൊച്ചുമകളുടെ ബിക്കിനി ചിത്രം സോഷ്യല്‍മീഡിയയില്; പ്രതികരിക്കാതെ ബച്ചന് കുടുംബം\nനവ്യ അഭിനയരംഗത്തേക്ക് കടക്കുന്നുവെന്ന വാര്‍ത്തകളും നേരത്തെ പ്രചരിച്ചിരുന്നു\n‘കണ്ട അണ്ടനേയും അടകോടനെയും കൊണ്ട് തള്ളാനുള്ള ഇടമല്ല കാസര്‍ഗോഡ്’ ‘കാസര്‍ഗോടെന്ത ചൊവ്വയിലോ ചന്ദ്രനിലോ ആണോ ആഭ്യന്തരമന്ത്രി’; ചാലക്കുടി ഡിവൈഎസ്പിയെ സ്ഥലംമാറ്റിയ ചെന്നിത്തലയോട് കാസര്‍ഗോഡുകാര്\nകണ്ട അണ്ടനേയും അടകോടനെയും കൊണ്ട് വന്നു തള്ളാനുള്ള ഇടം അല്ല കാസര്‍ഗോഡ് എന്നു താങ്കളെ സവിനയം അറിയിക്കുന്നു\nഇന്‍സ്റ്റാഗ്രാമിന്റെ ആദ്യ ഫോട്ടോ എക്‌സിബിഷന് ഇന്ത്യയില്\nഇന്‍സ്റ്റഗ്രാമില് ഷെയര് ചെയ്ത ഫോട്ടോകളില് നിന്നും വീഡിയോകളില് നിന്നും തെരഞ്ഞെടുത്തവയാണ് എക്‌സിബിഷനില് പ്രദര്‍ശിപ്പിക്കുക\n‘പൊലീസ് വകുപ്പിനെ നമുക്ക് പിരിച്ച് വിടാം; ഈ പോലീസ് ‘ബീഫ് പോലീസ് ‘(Moral Police) ആകാന് ദൂരമില്ല; ഹനുമാന് സേന സമരങ്ങളെ നേരിടട്ടെ’ ഡിജിപിക്കെതിരെ പോസ്റ്റിട്ട പൊലീസുകാരന് സസ്‌പെന്‍ഷന്\nതിരുവനന്തപുരം: ഡിജിപി ടിപി സെന്‍കുമാറിനെതിരെയും, പുതിയ സര്‍ക്കുലറിനെതിരെയും ഫേസ്ബുക്കില് പോസ്റ്റിട്ട സിവില് പൊലീസ് ഓഫീസര്‍ക്ക് സസ്‌പെന്‍ഷന്. പത്തനംതിട്ട എ.ആര് ക്യാമ്പിലെ സിവില് പോലീസ് ഓഫീസര് രാജേഷ്‌കുമാറിനെയാണ് ജില്ലാ ...\nമഞ്ജു വാര്യരെ അപമാനിച്ച് ഫേസ്ബുക്ക് കമന്റ്; പൊലീസുകാരന് സസ്‌പെന്‍ഷന്\nമഞ്ജു വാര്യരെ അപമാനിച്ച് ഫേസ്ബുക്ക് കമന്റ്\nസാര്, ‘നിശബ്ദതയുടെ പേരാണ് മരണം’; സോഷ്യല്‍മീഡിയ ഇടപെടലിന് നിയന്ത്രണം നിര്‍ദ്ദേശിച്ച ഡിജിപിക്കെതിരെ പൊലീസ് ഉദ്യോഗസ്ഥന്റെ പോസ്റ്റ്\nനിശബ്ദതയുടെ പേരാണ് മരണം' എന്ന തലക്കെട്ടിലാണ് പോസ്റ്റ് ആരംഭിക്കുന്നത്.\nപുതുവര്‍ഷത്തില് വാട്‌സ്ആപ്പ് പണിമുടക്കി; കാരണം വ്യക്തമാക്കാതെ വാട്‌സ്ആപ്പ്\nപുതുവര്‍ഷത്തലേന്ന് രാത്രിയാണ് വാട്‌സ്ആപ്പ് പണിമുടക്കിയത്.\n‘പ്രിയപ്പെട്ട രാജേട്ടാ…ചോദിക്കാനും പറയാനും ആരുമില്ലാത്ത ഒരു പൊലീസുകാരന്റെ ഭാര്യയാണ് ഞാന്’ ഇംപോസിഷന് വിവാദത്തില് ഹൈക്കോടതി ജഡ്ജിക്ക് പൊലീസ് ഉദ്യോഗസ്ഥന്റെ ഭാര്യയുടെ കത്ത്\nപ്രിയപ്പെട്ട രാജേട്ടാ എന്ന വിളിയോടെയാണ് കത്ത് ആരംഭിക്കുന്നത്.\n‘സാറേ…സാറേ…സര്…സാാാര്….’സുരേന്ദ്രന്റെ ഹിന്ദി തര്‍ജ്ജമയെ കുറിച്ച് ജോയ് മാത്യു\nഏറ്റവും ഒടുവില് എത്തിയത് നടനും സംവിധായകനുമായ ജോയ് മാത്യുവാണ്.\nവര്‍ഗീയതയുടെ വിഷം പേറുന്ന സാത്താന്റെ സന്തതികള്‍ക്ക് മലയാളമോ ഇംഗ്ലീഷോ അറിയില്ലെന്ന് ജോയ് മാത്യു; അവര് ലൈംഗിക അപരിഷ്‌കൃതരും വീട്ടില് കയറ്റാന് കൊള്ളാത്തവരും; തന്റെ പേജില് വന്ന് നിരങ്ങരുതെന്നും ജോയ് മാത്യു\nസോഷ്യല്‍മീഡിയയില് വര്‍ഗീയ പരാമര്‍ശങ്ങള് നടത്തുന്നവരെന്ന് നടനും സംവിധായകനുമായ ജോയ് മാത്യു.\nഅശ്ലീലചുവയുള്ള സന്ദേശം; യുവാവിന് സഞ്ജയ് ദത്തിന്റെ മകളുടെ ചുട്ട മറുപടി\n'എന്നെ മൈന്‍ഡ് ചെയ്യേണ്ട അഗ്ലി ബിച്ച്' എന്ന് ഇയാള് മെസേജ് അയച്ചത്.\n‘അന്തസുണ്ടോടാ നിനക്കൊക്കെ’ തെറി വിളിയില് ഖേദമില്ലെന്ന് മുകേഷ്; നിലപാടുകള് ഒരിക്കലും മാറില്ല\nആരാധകനെ തെറി വിളിച്ച സംഭവത്തില് ഖേദമില്ലെന്ന് നടന് മുകേഷ്.\nഞാന് തെരഞ്ഞെടുത്ത 20 മികച്ച സിനിമകള്- തന്‍സീര് എസ്\nഐഎഫ്എഫ്‌കെയില് താന് കണ്ടതില് മികച്ചതെന്നു തോന്നിയ ആദ്യ ഇരുപത് സിനിമകളുടെ പട്ടികയാണ് ചലച്ചിത്ര പ്രേമിയായ തന്‍സീര് പങ്കുവയ്ക്കുന്നത്.\nവെള്ളാപ്പള്ളിയോട് ആഷിഖ് അബു; ‘കേരളമാണ് സര്, സൂക്ഷിക്കണം’; നൗഷാദിന്റെ സ്ഥാനത്ത് വെള്ളാപ്പള്ളിയായിരുന്നെങ്കില് മുണ്ടും പൊക്കി ഓടിയേനെയെന്ന് സോഷ്യല്‍മീഡിയ\nഅധികാരത്തിന് വേണ്ടിയുള്ള ഷോര്‍ട്ട് കട്ടാണ് എന്നും വര്‍ഗീയ കാര്‍ഡ്.\nവാട്‌സ്ആപ്പ് ചിത്രങ്ങള്; വിശദീകരണവുമായി ഭാമ\nവാട്‌സ്ആപ്പ് വഴി പ്രചരിക്കുന്ന തന്റെ ചിത്രത്തിന് വിശദീകരണവുമായി നടി ഭാമ രംഗത്ത്\nബ്ലോഗിലൂടെ കണ്ണീരൊഴുക്കുന്ന മോഹന്‍ലാല് ആദിവാസികള്‍ക്ക് വേണ്ടി എന്തുചെയ്തു? എഴുതിയത് കൊണ്ട് സങ്കടം തീര്‍ന്നോ? ചോദ്യങ്ങളുമായി സോഷ്യല്‍മീഡിയ\nആശങ്കപ്പെടുന്ന മോഹന്‍ലാല് അവര്‍ക്ക് വേണ്ടി എന്തു ചെയ്തതെന്ന് സോഷ്യല്‍മീഡിയ\nമാണിയുടെ രാജിയിലേക്ക് നയിച്ചത് കൈരളി വാര്‍ത്ത; പീപ്പിള് വാര്‍ത്താസംഘത്തിന് സോഷ്യല് മീഡിയയുടെ അഭിനന്ദനം\nപീപ്പിള് ടിവിയുടെ എംബ്ലം പ്രൊഫൈല് ചിത്രമാക്കി മാറ്റിയും പീപ്പിള് ടി.വിയുടെ ഇടപെടലിനെ പ്രശംസിച്ചുമാണ് അഴിമതിക്കെതിരെ നടത്തുന്ന സന്ധിയില്ലാത്ത പോരാട്ടത്തിന് ആയിരങ്ങള് സമൂഹമാധ്യമങ്ങളിലുടെ പിന്തുണ പ്രഖ്യാപിച്ചത്.\nരാജാവായ മാണി കോടതിയുടെ മുന്നില് കൈകൂപ്പുന്നു; രാജി ആവശ്യപ്പെട്ടാല് തന്നോടും രാജിവയ്ക്കാന് പറയുമെന്ന് ഉമ്മന്‍ചാണ്ടി; മാണിയുടെയും ഉമ്മന്‍ചാണ്ടിയുടെയും നെഞ്ചത്ത് പൊങ്കാലയിട്ട് സോഷ്യല് മീഡിയ\nബാര് കോഴക്കേസില് കോടതി വിധി കെ.എം മാണിക്കെതിരായതോടെ മാണിയെ പൊങ്കാലയിട്ട് സോഷ്യല് മീഡിയയില് ട്രോളുകള് പരക്കുന്നു. പാലാക്കാര്‍ക്ക് മുന്നില് രാജാവിനെ പോലെ നെഞ്ചുവിരിച്ചു നിന്ന മാണി കോടതിക്ക് ...\nഅബ്ബാസ് കുബ്ബൂസിനെ പ്രണയിക്കേണ്ടിവന്നവനും കിട്ടി സുക്കര്‍ബര്‍ഗിന്റെ പണി; റിപ്പോര്‍ട്ടിംഗിനെത്തുടര്‍ന്ന് പേരുമാറ്റി പ്രൊഫൈല് വീണ്ടുമെത്തി\nപ്രൊഫൈല് മടക്കിയ കിട്ടിയ സാഹചര്യത്തില് അബ്ബാസ് തന്നെയാണ് ഇക്കാര്യം അറിയിച്ചത്.\nബിജെപിക്ക് പിന്തുണ നൽകി സ്വന്തം വാർഡിൽ തോറ്റു; യുഡിഎഫ് തോറ്റുവെന്നതിന് തെളിവില്ലല്ലോ; സോഷ്യൽമീഡിയയിൽ യുഡിഎഫ് വധം; തകർത്തുവാരുന്ന ട്രോളുകൾ കാണാം\nതദ്ദേശ തെരഞ്ഞെടുപ്പിൽ തോൽവിയേറ്റു വാങ്ങിയ യുഡിഎഫിനെ പരിഹസിച്ച് സോഷ്യൽമീഡിയ. ബാർ കോഴയും ഉമ്മൻചാണ്ടിയും കെഎം മാണിയും വെള്ളാപ്പള്ളി നടേശനുമാണ് ട്രോൾ പേജുകളിൽ നിറഞ്ഞു നിൽക്കുന്നത്. സോഷ്യൽമീഡിയയിൽ പ്രചരിക്കുന്ന ...\n‘കുനിയ മാനിയ’യുള്ള ശക്തനും ബീഫ് കഴിക്കാത്ത ‘ഉള്ളി’ സുരേട്ടനുമെതിരെ കൊലവിളിയുമായി സോഷ്യൽമീഡിയ\nവിശദീകരണങ്ങൾ മാധ്യമങ്ങൾ വഴി വന്നപ്പോൾ തന്നെ ട്രോൾ പേജുകൾ രണ്ടു പേർക്കുമുള്ള വിഭവങ്ങൾ തയ്യാറാക്കി വച്ചിരുന്നു.\nകൊവിഡ് മാനദണ്ഡങ്ങള് ലംഘിച്ച് ഫോട്ടോ; ഈ 46 പേര്‍ക്കെതിരെ കേസ്\nമോദിയുടെ പ്രോഗ്രസ്സ് കാര്‍ഡ് മോശമെന്ന് കെ എന് ബാലഗോപാല് #WatchVideo August 15, 2020\nധോണിക്ക് പിന്നാലെ റെയ്‌നയും വിരമിച്ചു August 15, 2020


ഗാംബിയയിലെ അരി വിതരണത്തിന്‍റെ ചിത്രം തമിഴ്നാട്ടിലേത് എന്ന പേരിൽ പ്രചരിപ്പിക്കുന്നു - FactCrescendo | The leading fact-checking website in India\nകോവിഡ് 19 ഭീതിയെ തുടർന്ന് ഇന്ത്യയിൽ മാർച്ച് 24 മുതൽ ഏപ്രിൽ 14 വരെ 21 ദിവസത്തെ ലോക്ക് ഡൗൺ പ്രഖ്യാപിച്ചിരിക്കുകയാണ്. ഈ സന്ദർഭത്തിൽ കേന്ദ്ര-സംസ്ഥാന സർക്കാരുകൾ ഇന്ത്യയൊട്ടാകെ സൗജന്യ റേഷൻ വിതരണം ആരംഭിച്ചിരുന്നു. ഏപ്രിൽ ഒന്നുമുതൽ കേരളത്തിൽ സൗജന്യ റേഷൻ വിതരണം ആരംഭിച്ചു. അരി വിതരണവുമായി ബന്ധപ്പെട്ട ഒരു പോസ്റ്റ് ഇതിനിടെ സാമൂഹിക മാധ്യമങ്ങളിൽ പ്രചരിച്ചു തുടങ്ങി. ഇത്തരത്തിൽ ഒരു പോസ്റ്റ് സത്യമാണോ എന്ന് ചോദിച്ചു ഞങ്ങൾക്ക് വാട്ട്സ് ആപ്പിൽ സന്ദേശം ലഭിച്ചു.\nഫേസ്ബുക്കിലും ഇതേ അവകാശവാദവുമായി പോസ്റ്റ് പ്രചരിക്കുന്നുണ്ട്. നിറയെ പലവ്യഞ്ജന വിഭവങ്ങളുടെ ചാക്കുകൾ ഒരു മൈതാനം നിറയെ വരിയായി അടുക്കി വച്ചിരിക്കുന്നതിന്‍റെ ചിത്രമാണ് പോസ്റ്റിലുള്ളത്.\nപോസ്റ്റിന്‍റെ വിവരണം ഇങ്ങനെയാണ്:\nഇത് നമ്മുടെ അയൽ സംസ്ഥാനമായ തമിഴ്നാട്ടിൽ നിന്നുമുള്ള ഒരു കാഴ്ച. അവിടുത്തെ ജനങ്ങൾക്ക് വിതരണം ചെയ്യുവാനായി ആവശ്യസാധനങ്ങൾ സർക്കാർ തയ്യാറാക്കിയിരിക്കുന്നു.\nഈ സിതാറാം തമിഴ്നാട്ടിൽ നിന്നുള്ളതല്ല, ഇന്ത്യയിലേതു പോലുമല്ല, ചിത്രത്തിന്‍റെ യാഥാർഥ്യം ഇങ്ങനെയാണ് :\nപശ്ചിമ ആഫ്രിക്കൻ രാജ്യമായ ഗാംബിയയിലെ ജനങ്ങൾക്ക് അവിടുത്തെ ഷേഖ് വിഭവങ്ങൾ നൽകി സഹായിച്ച വേളയിലെ ചിത്രങ്ങൾ എന്ന പേരിൽ സമാന ചിത്രങ്ങൾ ബ്രദേഴ്‌സ് കൺസൾട്ടിങ് എന്ന ഫേസ്‌ബുക്ക് പേജ് 2019 മെയ് 16 ന് അപ്‌ലോഡ് ചെയ്തിട്ടുണ്ട്. “ഉദാരമതിയായ ഷേഖ് എൽഹാജ് ഇബ്രാഹിം ഡിൻഡിംഗ് സില, തന്‍റെ പ്രദേശത്തെ നിര്‍ദ്ധനാരായ മുസ്‌ലിംകൾക്ക് ഭക്ഷണ വിഭവങ്ങള് ദാനം ചെയ്യുന്നു”\narchived link BC News\nകൂടാതെ പോസിറ്റിവ് ഹെൽത്ത് എന്ന ഒരു വെബ്‌സൈറ്റ് ഇതേ ചിത്രത്തിന്‍റെ വിവരണം നൽകിയിട്ടുണ്ട്.\narchived link positivehealth\nലേഖനത്തിലെ പ്രസക്ത ഭാഗങ്ങളുടെ പരിഭാഷ ഇങ്ങനെയാണ്:\n“ഇമാം ജെയ്തേ ചാരിറ്റബിൾ ഫൌണ്ടേഷൻ ഗാംബിയ പശ്ചിമാഫ്രിക്കയുടെ തലസ്ഥാനത്ത് രജിസ്റ്റർ ചെയ്തിട്ടുണ്ട്. ജരുമെ കോട്ടോ വില്ലേജ് ആസ്ഥാനമാക്കി പ്രവർത്തിക്കുന്ന ലാഭേച്ഛയില്ലാതെ പ്രവർത്തിക്കുന്ന ചാരിറ്റബിൾ ഫൌണ്ടേഷൻ ഗാംബിയയിലെ സംയോജിത വികസന പദ്ധതിയെ പിന്തുണയ്ക്കുന്നു.\nഗാംബിയയിലെ സഹോദരി ചാരിറ്റികളുടെ സഹായത്തോടെ റമദാൻ മാസത്തിൽ ഗ്രാമങ്ങളിലെയും സ്കൂളുകളിലെയും അനാഥകളിലെയും നിർദ്ധനരായ ആളുകൾക്ക് ഭക്ഷണം വിതരണം ചെയ്തു.\nഅവരുടെ ആരോഗ്യ പരിരക്ഷാ പരിപാടിയിൽ ജരുമെ ഗ്രാമത്തെയും ഉപ ഗ്രാമങ്ങളെയും ഉള്‍പ്പെടുത്തിയിട്ടുണ്ട്. സൌജന്യ ആരോഗ്യ പരിരക്ഷാ സഹായം നൽകുന്നതിന് ഡോക്ടർമാരെയും നഴ്സുമാരെയും കണ്ണ് സ്പെഷ്യലിസ്റ്റുകളെയും രണ്ട് മാസത്തിലൊരിക്കൽ അയയ്ക്കുന്നു. കൂടാതെ പാവപ്പെട്ട വിദ്യാർത്ഥികൾക്ക് സഹായവും നല്ല പരിചരണവും നൽകുന്നതിന് സഹായം നൽകുന്നു, കൂടാതെ ഗ്രാമങ്ങൾക്ക് ശുദ്ധമായ വെള്ളം നൽകാനും സഹായിക്കുന്നു.”\nപോസ്റ്റിലെ ചിത്രം തമ്മിൽ നാട്ടിൽ കൊറോണബാധയെ തുടർന്ന് പലവ്യഞ്ജന വിഭവങ്ങൾ വിതരണം നടത്തുന്നതിന്‍റെതല്ല. ഗാംബിയയിൽ നിന്നുമുള്ള ചിത്രമാണിത്. 2019 മെയ് മുതൽ ഇന്‍റർനെറ്റിൽ ചിത്രം ലഭ്യമാണ്\nപോസ്റ്റിൽ നൽകിയിരിക്കുന്ന വാർത്ത പൂർണ്ണമായും തെറ്റാണ്. ഈ ചിത്രം തമിഴ്‌നാട്ടിൽ അരി വിതരണം ചെയ്യുന്നതിന്‍റെതല്ല. ഗാംബിയയിലെ ഭരണാധികാരി പാവങ്ങൾക്ക് വിഭവങ്ങൾ വിതരണം ചെയ്യുന്നതിന്‍റെതാണ്.\nTitle:ഗാംബിയയിലെ അരി വിതരണത്തിന്‍റെ ചിത്രം തമിഴ്നാട്ടിലേത് എന്ന പേരിൽ പ്രചരിപ്പിക്കുന്നു\nTagged DistributionElhadj Ibrahim Dinding syllaGambiaRationsheikhTamil Nadu\nJanuary 17, 2020 January 27, 2022 Vasuki S